
NEUMORNOMU RADNIKU 


POLJU NARODNE PROSVJETE 


Dru MILIVOJU NREPELU 


PISAC. 


Sva autorska prava u smislu zakona pridržana. 


GROF PALIŽNA. 


Lica: 


Marko grof Paližna, hrvatski velikaš, virilist, 6. i kr. ko- 
mornik itd. 
Valerija, djevojka od 18 god. \ 1. 
Julijo, dječak od 12 god. f djeca 
Margareta grofica Paližna, rodjena grofica Rohonzy, njegova 
majka. 
Rikard groi Wipperstein. 
Pepi grof Radković. 
Vladimir barun Dobrojević-Vranski. 
Gospodja pl. Gorska. 
ili m . 
Dedy ) njezine kćeri. 
Blaž Pinterović, vlastelin i narodni zastupnik. 
Cecilija, njegova žena. 
Laci, njegov sin. 
Gejza, njegov nećak. 
Dr. Gljivarac, odvjetnik, narodni zastupnik, vodja jedne stranke 


u saboru. 


David Feigenberg, urednik polit. dnevnika. 
Vojislav Marković, odgojitelj Julijev. 
Lo&wy, profesor magije. 

Fritz, sluga grofov. 


> ---— 


Gosti. — Sluge. 
(Zbiva se na imanju grofa Paližne za naših dana. — Čin se po- 
činje u veče, a svršava zorom. — Pozornica prikazuje starinsku 


dvoranu u gradu grofovu, te ostaje kroz svih pet činova nepro- 
mienjena). 





PRVI ČIN. 


Prvi prizor. 
(BARUN VRANSKI. — FRITZ.) 
Fritz (komorni sluga grofov, odielo mu je: frak, kratke hlače, 
crne čarape, a obuća: polucipele sa kopćom). 
Barun (u vrlo jednostavnom putnom  odielu tamne boje % 
8 kovčegom u ruci). | 
(Fritz sustavlja baruna, oba 8toje do vrata.) 
Fritz. 

Ali, gospodine, ta rekoh vam već jednom, da go- 
spodin grof ne će nikoga da prima, jer je danas mnogo 
gospode u dvoru! 

Barun. 

Vi valjda ne zahtievate, da po ovom vremenu pred 
vratima čekam ? 

Fritz. 

Idite dolje u selo, ondje ćete već naći noćište i mjesta 
za svoju prtljagu, koja i onako ne će odveć težka biti. 

Barun. 
Šta, vi me dakle gonite odavle? 
Fritz. 

Vratite se sjutra. Možda će vas gospodin grof pri- 

miti (hoće da ode). 


| Barun. 
Za koga vi mene držite, dragane moj ? 


Fritz. 

Nuto, sudeći po vašoj vanjštini, vašoj prtljazi i se- 

ljačkim kolima, na kojima ste se amo dovezli . 
Barun. 

Ah to vas je dakle smelo. Vi se varate. Ovdje je 
moja karta (daje mu svoju posjetnicu), a sad me naja- 
vite gospodinu grofu. 

Fritz (čita sav u čudu posjetnicu). 

Vladimir barun Vranski (pokloni se duboko, smeteno se 
smiešeći). Ob, molim tisuću puta za oproštenje, presvietli 
gospodine, ali ja niesam ni slutio . . . . ja ću vas umah 
najaviti . ... smijem li moliti za vašu prtljagu? (primi 
kovčeg, što ga barun u ruci drži). | 

| Barun. 
Ta malo prije mi uzkratiste ulaz . . . 
Fritz. 

Gospodine barune, ja sam sav očajan zbog toga ne- 
sporazumljenja . . . Odkako se je gospodin grof opet 
vratio u Hrvatsku, salieću ga sa svih strana razni moli- 
telji, pa stoga mi je gospodin grof naložio, da nikoga 
više ne puštam k njemu. No što se vaše presvietlosti 
tiče, imadem nalog, da vas smjesta najavim (ode s prt- 
ljagom u susjednu sobu, te se umah vrati sa srebrnim pladnjem, 
na koji stavi barunovu posjetnicu), Ondje na stolu leže novine, 
ako gospodin barun izvoli čitati (ode na desno). 

Barun. 

Hvala! (Lista po novinama, sto leže porazbacane na stolu 
i čita pojedine naslove). ,, Wiener Zeitung“, ,Pester Lloyd“, 
»Bxtrablatt“, ,Pikante Blitter“ . . . 


Drugi prizor. 
(BARUN VRANSKI. — GROF PALIŽNA, 
| Grof (udje naglo). 
Dobro došli, dragi barune, ogrlite me! 


Barun. 
Vrlo rado (ogrli ga # stisne mu ruku). Radujem se, što 
vas mogu nakon tako dugog vremena opet pozdraviti. .., 


Grof (ponudi mu mjesto), 
Pravo velite, bit će tomu dvadeset godina, što se 
ne vidjesmo. Ja se nadam, da se je u to vrieme i vaša 
srčba slegla ... 


| Barun. 
Oh!... Grofe! 


Grof. 

Ne tajite, barune, vi ostaviste pred dvadeset godina 
gnjevni svoju domovinu, s odlukom, da se nikad više 
ne vratite u nju. A uzrok toj vašoj odluci bio sam ja, 
no bez svoje krivnje, uvjeravam vas. 


| Barun. 

Manimo se tih tužnih uspomena! Na grobu po- 
kojnice neka budui one pokopane. Bože moj, to bijaše 
roman, koji se svaki dan ponavlja i koji nas, naidjemo li 
na nj u kojoj knjizi, napunjuje dosadom. Mi smo oba 
bili mlada vlastela, pa sprovadjasmo u razkošju i zabavi 
svoj bezbrižni život. 


Grof. 
Ah da, to su bila liepa vremena! 


Barun. 

Tad nas oba svlada ljubav za krasnu našu susjedu, 
barunicu Vjeru Predolsku. Mi oba zaprosismo njezinu 
ruku, pa budući da ju je samo jednomu od nas mogla po- 
dati, poslušala je ona glas srca svoga — i postala vašom 
ženom | 

Grof. 

Glas srca svoga! Vjerujte mi, barune, u braku ostaje 
samo malo od te ljubavi. Sad, kad je mrtva, mogu vam 
reći: sretni niesmo nas dvoje nikada bili. 


Barun (za se). 
Uboga Vjero! , 


Grof. 

Naši značajevi bili su odveć različiti... Ona je 
umrla prije dvanaest godina... Sirota... U zadnje 
je vrieme bila vrlo nervozna, ali to dolazi od bolesti ... 
No — a sada opet sprovodim svoj stari život, ... pa 
sam sasvim zadovoljan... Moja majka vlada u kući, a 
ja živim posve za svoju politiku. 

Barun. 

Vi postadoste političarom ? 

Grof. 


Vi se tomu čudite, barune ? Boga mi, i ja! Ali moja 
je majka tako htjela... Ona veli, da je to najpame- 
tnije, što mogu činiti. 


Barun. 
Svakako... A narod će vam zato zahvalan biti. 


Grof. 

Narod... Narod! Kao da se tuj radi o tih par 
popova i literata, koji sami ništa nemaju! Ja sam to dužan 
svojoj obitelji! 

Barun. 

Ja vas ne razumijem — 


Grof. 
Vi znadete, da je moja obitelj jedna od najstarijih u 
ovom kraju! 


Barun. 
U Hrvatskoj! 


Grof. 
Dobro, recimo, u Hrvatskoj! Premda hrvatskog plem - 
stva tako rekavši i nema. 


Barun. 
A naši predji ? 
Grof. 
> Oni su možda bili Hrvati... Ja poznajem samo cara 
austrijskog i kralja ugarskog. 
Barun. 
Koji je i hrvatski. 
| Grof. 
Manimo se fraza, barune! Vama je povjest moje obi- 
telji dobro poznata. Ja mogu mirne duše reći, da je 
naša obitelj kroz stoljeća sve časti obnašala, kojima ova 
monarhija svoje podanike odlikuje. Moji pradjedovi bili 
su redom bani, podbani, biskupi, generali. Slike njihove 
urešene su najvišim redovima. Njihova prsa sjaju samim 
zlatom i dragim kamenjem. Pa kad onda u toj galeriji po- 
mislim na svoju vlastitu sliku! Vama to mogu priznati : 
ja nemam ništa do komorničkoga ključa. A budući da 
se i taj odtraga na bedrima nosi, to se ni on na mojoj 
slici ne: će vidjeti, jer se ipak s te strane ne mogu dati 
slikati. Ali moja majka, koja od nekoliko godina pozorno 
novine čita, domisli se brzo jadu, te me nagovori, da se 
dadem na politiku, pa da tako gledam doći.do časti i 
novaca. ,Ti nisi na sreću još posve hrvatski zaboravio“, 
— reče mi moja majka, — ,ja sam te tek nedavno 
čula, kako si kočijaša pošteno izgrdio. Uzmi kojega mladog 
literata, da te hrvatski uči, i neka ti pomogne sastavljati 
govore za sabor. Virilista si i onako, dakle treba samo 
da u saboru govoriš i stvar je gotova“. — Ja poslušah 
savjet svoje majke. Na sreću nadjoh nekog zgodnog 
mladića — odgojitelja mojeg sina Julija — odoh u sabor, 
govorih ondje, priredih gozbu i preko noći postadoh po- 
pularan. Stvar ide izvrstno, premda mnogo stoji. Ali na 
posljedku, to traži domovina, ona se mora spasiti. 


A vaš program ? 


Grof. 
Ta rekoh vam, ja moram doći do vlasti. 


Barun. 
Ja vam želim dobru sreću, grofe. Skrajnje je vrieme 
da se i naše plemstvo prene, da stane raditi za narod svoj, 
kao što je narod radio za nj. 


| Grof. 
Radujem se, što i vi tako mislite kao ja... Bit 
ćemo suborci... Vi ćete naravno raditi za moju stranku, 
»noblesse oblige“ . .. Pa kad uspijemo... | 


Barun. 
Da radim za svoj narod, vratih se opet u domovini. 
Ja ću raditi, što će mi moja dužnost nalagati, ali vezati 
se ne ću... 


Grof. 
Ah! Vi ste idealista! Prije dvadeset godina mi- 
slili ste sasvim drukčije. | 


. Barun. 

Što sam onda znao o budućnosti! Koliko sam onda 
mislio na nju! Potekavši iz uvažene velikaške obitelji, 
bijah odgojen prema svomu društvenomu položaju. Kako 
sam uz to bio i baštinikom velikog imutka, nije mi 
bilo potrebno da mnogo učim. Sav moj život bio je po- 
svećen igrama, lovu i raznim zabavama. Za rana učiše 
me prezirati sve plebejske znanosti i umieća. Ja sam 
smio čitati samo Byrona i Goethea. Prvoga, jer je bio 
englezki lord, a drugog, jer je bio njemački ministar. 
Da i hrvatski narod imade svoju šest stotina godina staru 
literaturu, o tom niesam ni sanjao. Ta vi znate, da u 
našim krugovima pripada gotovo k bontonu, stidjeti se 
voga naroda! | 


Grof. 

Vi prevršujete ! 

Barun. 

Riečju, ja bijah pravi tory! Moji učitelji raznih nauka 
bili su mi dosadni, ja sam ih prezirao, jer bijahu većinom 
seljačkog poriekla, a imponirao mi je jedino učitelj ja- 
hanja! ; 
Grof. 
Baš kao moj Julijo! 


Barun. 
Tada me savlada ljubav, pa je ona kao kod drugih 
i na meni stvarala čudesa. Žena, koju sam ljubio, bila je 
plemenita i zanesena za sve veliko i liepo. 


Grof. 
Vi govorite o pokojnoj Vjeri? 


Barun. 
Da. Ona me je prva potakla na ozbiljno razmišljanje, 
na volju za rad. Ona je mrtva . . . 


Grof. 
Već dvanaest godina. 


Barun. | 

Za mene već dvadeset. Al njezina je uspomena uviek 
živjela u meni. Kad sam se morao odreći svoje ljubavi, 
podjoh u sviet. Tako upoznah nove zemlje, nove narode, 
nove ljude. Sve se više širilo moje spoznavanje svieta 
i njegovih istina. Uzpevši se iz uzkog kruga sredovječnog 
razmatranja na visinu modernoga napredka, bilo mi je 
u duši, kao da sam se iz uzke sobe popeo na visoku 
goru i da usred naravi udišem čisti svježi zrak. Kuda 
svrnuh svoj pogled, svuda vidjeh nešto novo i poučno. 
 Spoznah, da sam prije bio sliepac, pa da sam tek sada 
progledao. Upoznah sviet i sebe samoga. I kao Shake- 

speareov Henrik V. bacih i ja daleko od sebe svoj ,bivši 
ja“, da započnem novi, pročišteni život. 


Grof. 
A što kanite sada? 

Barun. 
Vršiti svoju dužnost! 


Grof. 
Dužnost — naprama komu ? 


Barun. 
Prije svega prama svojoj domovini, a zatim i prema 
družtvu, u kojem živim. Riečju, vršiti dužnost svakoga 
čovjeka. 


Grof. 
A u čemu je ta dužnost? 
Barun. 
Ja se čudim vašemu pitanju. Ja ću raditi. 
Grof. 
Raditi ? i 
Barun. 


Ja hoću da kao čitav čovjek izpunjujem ono mjesto, 
na koje me je sudbina postavila. Mi svi moramo raditi 
za druge, da drugi za nas rade. Na tom se osniva cielo 
naše moderno družtvo! 


Grof. 

Ta to je gotov socijalizam! I tako govorite vi — 
aristokrat! 

Barun. 

Istina je, grofe. Ja se svojim plemstvom ponosim, 
jer u njem nahodim ostavštinu svojih predja. Al dok 
to činim, dok sebe samoga, dok svoje ime cienim, moram 
cieniti i ime svakoga poštenog čovjeka. Ja cienim svoje 


ll 


plemstvo, kao baštinu svojih djedova, ali ga nikada 
ne ću postavljati nad ono, što sam ja sam svojim tru- 
dom, svojom mukom postigao. Kako? Zar da ja s toga 
prezirem sve druge staleže. što su potekli iz. smjernih 
prilika, što su se samo svojim trudom i svojim znanjem 
podigli? Zar da se ja držim uzvišenim nad one, koji 
mene bezposlicu svojim trudom hrane, od kojih ruku 
živim, od kojih rada crpem znanje svoje. Oh, ja bih bio 
najnezahvalniji stvor na svietu, kad ne bih znao ciepniti 
njihov pošteni rad, kad ne bih i sam u sebi ćutio na- 
.ravni zakon, koji i mene na taj rad sili. 


Grof. 
Ja vas ne razumijem . . . 


Barun. | 

Uzmite na um ogromni napredak prosvjete, pa 
metnite onda ruku na srce i recite, koliko smo mi, 
plemstvo, tomu doprinieli? Niesmo li baš mi bili uviek 
najveći konservativci niesmo li se mi uviek sakrivali pod 
okrilje noći, da nam novo svjetlo, za koje se čovječanstvo 
bori, odveć ne razsvietli lažnost naše veličine. Dok smo 
mi po svojim šumama lov lovili i u svojim dvorovima 
gozbe priredjivali, uredili su nam opi ceste i putove, sa- 
gradili željeznice, izmislili sva ona sredstva obćenja, koja 
u jedan dan dovode razne narode bliže jedan drugomu 
nego prije čitava stoljeća. I dok se mi svi tako njihovim 
trudom služimo, od njihova rada uživamo, zar da ih 
onda jošte s prezirom odbijamo od sebe, što su im ruke 
pune žuljeva, dok naše miriše najfinijim parfumom i što 


im imena niesu upisana u gotskom almanaku — tom 
molitveniku ljudske taštine — nego u srcima zahvalnih 
naroda u povjesti čovječje prosvjete! 

Grof. 


Dosta, barune, dosta! Vidim, vi biste cieli sviet htjeli 
pretvoriti u veliku republiku. - 

Barun. 
Varate se, grofe. Republike ne stvaraju ljudi, nego 
vremena! 
Grof (za se). 
Revolucionarac! (iza kratke stanke) I te ste nazore do- 
nieli sa svojih putovanja? 
Barun. 
To su nazori novog vremena, koje nastaje za sve 
narode. 
Grof. 
Onda dozvolite, da se radujem, što to vrieme bar | 
za nas još nije nastalo. Naš narod još vjeruje u nas. 
Barun. 
Dao Bog, da se u toj vjeri nikad ne prevari. 


Treći prizor. 
(Prijašnji, — GROFICA PALIŽNA) 
Grofica. 

Šta? Zar ću vas ja posljednja u ovoj kući po- 
zdraviti? Vidite, kakav je egoista moj sin! Dajte, da vas 
pogledam ... Bravo. Malo ste se promienili. Nekoliko 
dubljih poteza na čelu i par siedih vlasi... Brrr! Pa 
taj tamni teint... To je sigurno posljedica afričkog 
sunca, ali vam izvrstno pristaje! ... Poljubite me! 

Barun. 

Oh, gospodjo grofice! (poljubi ju u vuku). 
Grofica. 

U lice, u lice! Zar me se bojite! 


Barun (poljubi ju u delo). 
Kako ste ljubezni, grofice! 
| Grofica. 
To se dolikuje starim prijateljima. To smo barem 
bili ili ste nas već zaboravili? Dugo je tomu, što se ne 
vidjesmo ... Deset godina! 

Barun. 
Već dvadeset, grofice! 


Grofica. 

Dvadeset! Horrible! Kako vrieme leti. Mi smo mnogo 
mislili na vas. Vi i ne znate, da vas još netko željno 
očekuje. 

Barun. 

Ja se zbilja ne sjećam... 


Grofica. 

Kako ste negalantni, zar ste već zaboravili našu malu 
Valeriju ? Pred godinu dana vratila se iz samostana, kamo 
smo ju bili poslali na odgoj. Ona je kao njezina pokojna 
majka, dobra, ali — čudna. Živjela je uviek samo u Hr- 
vatskoj; kad dodje u sviet, mislit će već drugčije. 


Grof. 
Naprotiv moj Julijo, baštinik moj, to je pravi dečko. 
Čovjek ima pravu radost, kad ga vidi! 


Barun. 
Upravo vam zrak sah vašu ladanjsku idilu. Kako 
ste sretni u svojoj obitelji . 


Grof. 
O da! — A kad mi postane dosadno, | . . . onda 
odputujem. 
Grofica. 


Znadete li, dragi barune, da ste baš u horu došli. 
Mi se sad ovdje bavimo velikom politikom pod lozinkom : 
»Sve za Hrvatsku“ (smije se), Nečinili vam se to smiešno ? 


Barun. 
Podnipošto ! 
Grofica. 
Sada nije više ni meni! Ali u početku, dok se niesmo 
tomu priučili! Molim vas, živjeli smo uviek vani.... 

Al sad već ide. Moj je sin već posve privikao novomu 
poslu. Vi ćete naravno vojevati uz našu stranku ? 


raka 
Ja cienim grofovu volju . 


Grofa: 

Dok ga bolje: upoznate, cienit ćete i njegov rad . 
Apropos! Sluga mi je rekao, da ste se amo dovezli 1 na 
seljačkim kolima, je li to istina? 

Barun. 

Istina je. Nemam još drugih. Na daka na la- 
danju smo. 

Grofica. | 

O'est drole! Vi nam morate mnogo  pripoviedati! 
Odkud dolazite sada ? 

Barun. 

Iz Francuzke. Upravo se vratih sa velike ekspedicije | 
u južnoj Africi. 

Grofica. 

Bože moj, kako romantično! Ti ernci, ti divljaci, pa. 
onda .francuzki republikanci... Mene sve srsi prolaze. 

Barun. 

Onda će biti bolje, da svoje pripoviedanje odgodim 
na kasnije, a sad mi dozvolite, da svoje putno odielo, 
u kojem mi je vaš sluga gotovo ulaz zabranio, zamienim 
s evropskim frakom i da se civiliziram. 

Grofica (pruživši mu ruku). 

Neka bude, al samo da vas se ani tim više na- 
užijemo. 

Barun (ode poklonivši se). 


Četvrti prizor. 
(GROFICA PALIŽNA. — GROF PALIŽNA,) 


Grofica (gledajući za barunom). 
Nu? 

Grof (koji je odpratio buruna do vrata i časak ondje stao), 
On se je vrlo promienio (dodje napried). 


Grofica. 
To vidim. Al baš to me napunja nadom. On je 
ekscentričan. Uz to ga okružuje neka romantičnost. 
Slična je i Valerija. Takove se naravi privlače. 


| Grof. 

Svakako treba gledati, da se što prije pomognemo. 
Ti. znaš naše lošo financijalno stanje. Ova će nas ne- 
sretna politika izerpsti posvema! Ja sam mislio, da će 
sama moja pojava i moje ime sve za nas predobiti, a sad 
nas taj entuziazam naroda još i toliko novaca stoji. Svu 
svoju udobnost žrtvovao sam ovoj stvari. Mjesto da živim 
ugodno i bezbrižno kao dosada u Beču i Pešti, moram 
se usred zime zavući u ovu pustinju i učiti hrvatski! 
Moramo obćiti s ljudima, kojih prije za me nije ni bilo. 
A koja korist od toga? Mi smo i danas još uviek ondje, 
gdje smo bili prije šest mjeseci. 

nn Grofica. 

Strpi se, sinko moj, ni Rim nije u jedan dan sa- 

gradjen | | 
Grof. 

Ali je preko noći razoren. Nitko nam ne će ništa više 
uzajmiti. Ovih nas dana čekaju velike mjenice. Novine 
nam vazda pliene, čim stanu o mojim sposobnostima pi- 
sati. Kuda će nas to dovesti . .. Sva je sreća, što sam 
bar našega glavnog dužnika parvenua Pinterovića ušutkao 
obećanjem plemstva. Ali dokle će to tako ići? 


Grofica. | 
Shvaćam tvoju bojazan. Mi moramo naći neku zaklo- 
nište, neku garanciju za sebe i za svoje pristalice. 


Grof. 
Ata bi bila? 

Grofica. 

Ta rekoh ti, Valerijina udaja. Moramo gledati, da 
se stvar pospješi. Bude li barun jednom tvojim zetom, 
onda smo mi opet gospoda situacije! Moći ćemo OpoI 
živjeti po volji! 

Grof. 

Ah to bi bilo krasno! 


Grofica. 
Valerija nam je i onako uviek samo na putu. Oh, 
ona u svemu naliči tvojoj pokojnoj ženi! 


| Grof. 
Tim bolje da se uda. Bit ćemo slobodniji. Ali barun 
vrlo je svojeglav. 
Grofica. 
Dok se zaljubi, postat će već mekši, a zaljubiti se 
mora, to prepusti meni. Ja ću s njime govoriti. 


: Grof. 
A ako ipak ne pristane, što onda? 


Grofica. 

Čudim se tvojemu pitanju. Čemu pozvasmo onda 
grofa Wippersteina? On je već sada zaljubljen u Valeriju. 
On je i sam bogat. Uz to je pjesnik, što će mu kod Va- 
-lerije mnogo pomoći. | 

Grof. 
On je doduše malko star i oštećen . .. 


Grofica. 
Bah! Takovi su ljudi stvoreni za brak. U ostalom 
umre li bez potomaka, tim bolje, baštinit će ga tvoj Julijo. 


Grof. 
Ja ti se divim! Ti misliš na sve.... Ali Valerija? 
Grofica. 
Ti znaš, da se u ovoj kući vrši samo jedna volja, 
a ta je moja! U: ostalom to će suparničtvo samo tim 

više poticati i baruna i grofa, a uhvate li se oba, tim 
bolje, moći ćemo birati! 


Grof. 
Naravski baruna, jer je mladji . . 
Grofica. 
I — bogatiji! 
Grof. 
Eto Valerije! 
Peti prizor. 
(Prijašnji. — VALERIJA.) 
Grofica. 


Ah, drago diete, mi govorasmo baš o tebi. 


Valerija. 
Izvinite, draga bako, moju uzrujanost, ali sva sam 
u strahu. Julijo i gospodin Temi odjašili | su danas 
umah poslije objeda u grad... 
Grofica. 
Žar se još niegu vratili ? 


| Valerija. 
Niesu, a već je kasno. Uz to je sve smrznuto. 
Grofica. 
Istina je! Ubogi Julijo! Konji su vrlo plašljivi 
Grof. 
Samo da se njemu ništa ne dogodi! 
Valerija. 
I gospodin Vojislav nije osobito vješt jahač. 


Grofica. 
Trebalo bi poslati koga u grad. 

Valerija. 
Gospodin je Feigenberg otišao s raznim brzojavima 
onamo. Ja sam ga zamolila, da se u gradu razpita, 
jesu li ih ondje vidjeli, i da nam umah javi. 


Grofica. d 
Kako si dobra, diete moje! 

Valerija. 
Ta to mi je dužnost, bako. 

Grofica. 
I liepa! 

Valerija. 


Samo kad se vama i ocu svidjam, više ne želim. 
Grofica. 
Bravo, diete moje, Bog neka te nagradi za tvoju 
dobrotu, 
Valerija. 
Ja sam zadovoljna. Ja ne trebam druge nagrade do 
vaše ljubavi! 
Grofica. 
Mi bismo te rado vidjeli sretnom, Valerijo, kako 
i zaslužuješ. ' 


i: Valerija. 
Zar to niesam ovdje, uz vas, u ovom krasnom Bau ? 


Grofica. 
Ta je sreća prolazna. Mi bismo te rado vidjeli sre- 
tnom za uviek. | 
Valerija. 
Za uviek ? 
Grofica. 
u ljubljena muža. Mi mislimo na tvoju udaju, Valerijo ! 


: 

Valerija. 
Za Boga, bako! 
Grofica. 


Ti si pravo diete, kad se svoje sreće plašiš. Zar te 
ne zanima čut. za koga bismo te rado udali. 


. Valerija. 
Za Boga! Vi ne mislite valjda na grofa Wip- 
persteina ? 


Grofica. | 
Kako si čudna. Grof Wipperstein vrlo je ljubezan 
kavalir . . . Ali ja mislim na nekoga drugog. Gadjaj, 


tko je danas došao na dvor. Netko, koga se ti više ne 
sjećaš, ali tko te vrlo voli, tebe i tvoju pokojnu majku. 


Valerija (radostno). 
Barun Vranski. 


Grofica. 
Pogodila si! 
Valerija. 
Ah tome se radujem, premda ga ne poznajem, ali 
moja mi je majka mnogo dobra o njemu pripoviedala. Ja 
ću s njime govoriti o njoj... 


Grofica (za se), 
Uviek ista ! (glasno) Vidiš, diete moje, mi pogodismo 
tvoju volju. Vi ćete postati prijatelji . . . 


Valerija. 

O da! To ćemo i biti! Ali o drugom, bako, nemojte 
više govoriti. Zaklinjem vas! Ja ću biti dobra i poslušna, 
učinit ću sve, što hoćete, samo me pusu? ovdje — ovdje, 
gdje mi je tako dobro! 


Grofica (poljubi ju u nei 
Ti si mala ludjakinja! 

Šesti prizor. 
(Prijašnji. — FEIGENBERG). 
Feigenberg (u fraku). 

Unuka u naručju svoje bake. Krasna li prizora obi- 
teljske sreće! Ugledali se i drugi mogućnici u taj sjajni 
primjer. Klanjam se! 

Grof. 


Ah, vi ste to! 
Feigenberg. 
Da — samo ja! | 
Grofica. 
Jeste li gdje vidjeli grofa Julija? 
Feigenberg. 
Niesam, gospodjo grofice. U gradu ih nije bilo, bit ) 
će da su kamo drugamo krenuli. 
Valerija. 
To nije moguće, . . . gospodin je Vojislav imao ondje 
posla. | 


Grofica. 
Neka se umah kola upregnu! 


' Grof. 
Nemoj se plašiti... Juliju se ne će ništa dogoditi... 
| Grofica. | 
Mogli bi oba nastradati . . . Gjuro neka im pojaše 
umah u susret. Idem, da mu dadem nalog. 
Valerija. 
Da, bako, to će biti najbolje. (Grofica € Valerija odu.) 


Grof. 
Kakove mi viesti donosite? 

Feigenberg. 
Zle, gospodine grofe, naš je protukandidat pobiedio 


jednim glasom većine. 
Grof. 


Kako to? 
Feigenberg. 


Jer je sam za sebe glasovao. U ostalom nas to ne 
će smetati, jer ste i onako virilista. 


Grof. 
Zašto nieste bolje agitirali . . . 


Feigenberg. 
Kako ću agitirati, kad je bilo premalo novaca . 


Grof. 
Novaca, uviek samo novaca ... 


Feigenberg. 

Zar vaša presvietlost misli, da se značajevi u nas 
badava dobivaju ? A uz to još silni protivnici, nepouzdanje, 
zapljene. Nije to tako lako postati popularan, kad čovjek 
nema vlasti u svojoj ruci . . 

Grof. 

Čemu nam onda naš list, koji izlazi na njemačkom 
jeziku, da ga Hrvati mogu bolje razumjeti . . . Zašto u 
njem ne pišete više za našu stvar. 


Feigenberg. 
To ja i činim. Mi i onako ni o čem drugom ne pišemo 
nego o vama. U posljednjem sam broju javio, da ste 
poklonili deset tisuća u podporu ubogih izbornika. 


Grof. 
Ali to nije istina. 
Feigenberg. 
Gospodine grofe! Kad bih ja u svojim novinama 
samu istinu pisao, kud bih došao? 

Grof. 
Koliko trebate? 


Feigenberg. 

Što više, to bolje! Danas je izišao svečani broj u 
proslavu vašega rodjendana. Krasan broj s vrlo razno- 
likim sadržajem: uvodni članak pod naslovom ,,Grof Pa- 
ližna i hrvatski narod“, entrefilet: ,Hrvatski narod i 
grof Paližna“, ,dopisi“ govore dakako svi o vama. U 
»domaćim viestima“ se javlja, da ćete skorih dana doći 
u Zagreb, da izplatite sve, što ste obećali. U ,podlistku“ 
ima studija dra. Gljivarca: ,Iz zapisaka obitelji Paližna“, 
a u prilogu pjesma od mene ,Plemeniti grof“, ,Oglasi“. 

Grof (daje mu nešto novaca). 

Eto vam! 

. Feigenberg. 

Hvala! Domovina traži svoje žrtve. Ja se preporu- 

čujem (odlazi). 
Grof. 
A sjutra ove mjenice! Da sam radje ostao kod kuće! 


Sedmi prizor. 
(GROF PALIŽNA. — GROF PEPI.) 
Grof Pepi (u fraku). 
Servus, grofe! 
Grof. 
Ah Pepi! Dobro mi došao! Ti dolaziš iz Zagreba. 
Što ima nova? 
Grof Pepi. 
Moj je govor polučio sjajan uspjeh. Naše pristalice 
.vikahu mi neprestance: Živio! Bravo! Tako je! 
Grof. 
Čestitam! A o čem si to govorio? 


———_——————— o» o -— —_—_ == < 

Grof Pepi. 

Kad bih sam to znao! Apropos! Ako još niesi čitao, 
moja Nanon dobila je kod utrke u Pešti nagradu. od 
10.000 forinti. 

| Grof. | 

Pepi! Budi plemenit, pokloni tu svotu u dobrotvorne 
* svrhe. | 

Grof Pepi. 

Vrlo rado. Ali su mi ju vjerovnici još prije zaplienili, 
nego sam ju u obće i vidio. Misliš li, da bih ja, kad bih 
imao novaca, sjedio ovdje u Hrvatskoj i saborske govore 
na izust učio? | 


Osmi prizor. 

(Prijašnji. — GLJIVARAC. — PINTEROVIĆ.) 
(Gljivarac i Pinterović oba u fraku dolaze napried u razgovoru.) 
Gljivarac. 

A ja vam velim, mi ovdje stojimo na historičkom 
tlu. Obitelj Paližna zauzimala je uviek važno mjesto u 
historiji hrvatskoga naroda. Većina njezinih potomaka bili 
su austrijski generali .- 
| E kudooja 
Pa zato će i naša imena biti jednom štampana u 
pučkim čitankama, kano da smo bili u križarskim vojnama. 
| Gljivarac. 
Bez sumnje! 
Grof (podje im u sueret), 
Dobro došli, moja. gospodo! 
“ Pinterović. 
Kako je vašoj presvistlosti ? 

Gljivarac. 
Naravno izvrstno, kako to kraj vaših vrlina nije inače 
ni moguće. Sretni mi, što vas imademo! 


Grof. 
Vaša me laskavost postidjuje. Ne radi se tuj o mojoj 
osobi, nam treba misliti na domovinu, nju treba prije 
svega učiniti sretnom! 


Gljivarac. 
A to ćei biti. Nije li ona već sada sretna, gledajući 
svoje sinove tako zadovoljne ? (sjedne). 


Grof. 
Ako još nieste čitali, grof Radković postigao je 
svojim govorom sjajan uspjeh! 


Gljivarac (grofu Pepiu). 
Naravno, čitao sam. Prekrasno! Čestitam ! 


' Grof Pepi. 
Hvala vam (za se). Dosta sam se namučio, dok sam 
ga naučio! 


Grof (tiho Pinteroviću, uzev ga izpod ruke), 
Nešto bih vas htio moliti... 


Pinterović (preplašeno). 

Zar opet ? 

Gnof. 

Vi znadete, da vas .mislin učiniti plemićem, a uz 
pomoć svojih mnogobrojnih prijatelja na dvoru nadam 
ge, da će mi to i za rukom poći. 

Pinterović. 

Moja žena jedva čeka na to. Ali uviek samo novaca, 

Zar je i vas plemstvo toliko stajalo? 


Grof. 
Moji predji zadobiše ga u bitci. To bijahu druga 
vremena! 

Pinterović. 
Zalibože! Šteta, što se i ja ne mogu ni s kim potući. 


Grof. 
Vaše su zasluge drugčije. Vi ste zaslužni na kul- 
turnom polju. | 
Pinterović. 
Naravski, moja šljivovica pribavila mi je dosta novca. 


Grof. 
Eto vidite, treba dakle, da ga žrtvujete narodu. 


Pinterović. 
Ali što imade narod od toga, kad ga i onako njemu 
ne dajete, nego sve potrošite na novine i u druge svrhe. 


(Grof. 
I to je na korist narodu, premda on tone opaža, 
jer je slep... Vi ne smijete biti tako skrupulozni. Po- 
mislite, da će vas doskora resiti plemićka kruna! 


Pinterović. 
To je istina, a ja si jošte niesam svoj grb izmislio. 


Grof. 
Što u ostalom pita pravi kavalir za novce? Dok ih 
imade, on ih troši! 
Pinterović 
A kad ih nema? 


Grof. | 
Bože moj, onda pravi dugove (za se) Kako dosadno! 


Pinterović. 
Samo da su već svi na okupu. 

Deveti prizor. 

(Prijašnji. — PL. GORSKA. — LILI. — DEDY. — CECILIJA. 
— GROF WIPPERSTEIN. — LACI i GEJZA) 
(Gospodje u salonskoj toaleti, gospoda u fraku,) 

"2 Grof nog stein dolazi lagano napried okružen od gospodja 
8 novinama u ruc1.) 
(Laci € Gejza ostaju u zadku, svaki imade kitu cvieća u ruci.) 


Grof Wipperstein. 
»Ona mu se baci oko vrata... Grof ugasi svieću“... 
Nastavak sliedi! | 
| Cecilija. | 
Uviek taj nesretni ,nastavak sliedi!“ I baš sada, 
kad je stvar napokon postala zanimljivom. | 


| Grof. 
Grof Wipperstein čitao je opet nastavak svojega no- 
vog romana? Kako zanimljivo (zievaj. 
Gorska. 
Da! Ali grof ne će absolutno ništa da oda! 


Grof Wipperstein. 
Moje gospodje, to je samo smjerno pravo pjesnika. 
Kad bih ja sam svoj roman pripovjeda: ne bi ga nitko 
više čitati htio! 


Gorska. 
Sans pardon! Moramo jesi čekati do budućeg na- 
stavka. 


Grof Wipperstein. 

Žalibože da je Beč dva dana odavle uddijen (ide 
k gospodi), 

Lili. 

Ah, draga Dedy, ja jedva čekam daljnji razvoj tog 
romana! Bog zna, hoće li Marieta uzeti starog bankira, 
kako to njezini roditelji žele, ili grofa, koji je doduše 
siromašan, ali ga ljubi! 

Dedy. 
Svakako grofa, jer ga ljubi! 


Lili (smijući 8e). 
| Kako si djetinjasta. Tvoje misli još uviek zaudaraju 
po višoj djevojačkoj školi! Uz to je bankir bogat, naravno, 
jer je židov. Imat će sjajna odiela, ekipažu, riečju sve, što 
samo želiti može! 
Dedy. 
Ali uz neljubljena muža! 
Lili. 
Guščice, ona će se već utješiti. Ona će ga prevariti! 


Gorska (izvan sebe). 


Ali Lili! 
Lili. 
Bah, tako je to u svim romanima! 
Gorska. 


Nevino diete! Ne misli, što govori! Pi! Ne znam, 
kako dolazi do takovih “i Sigurno je opet pregle- 
davala moje ormare ! 

Laci i Gejza (poklone se Lili i Dedy, koje im hladno odedrave), 
Gorska (Lili # Dedy). 
Budite ljubazne s njimi, oni su vrlo bogati! 
Dedy (smijući se). 
Ali oni su tako užasno glupi! 
Gorska. 

To su svi muževi, diete moje! Zato smo mi ovdje! 
Dandanas je svuda velika konkurencija. Muževi su: po- 
kvareni, jer ima odveć djevojaka na svietu. 

Lili 
To nije naša krivnja, draga majko! 

Gorska. 
Smiešite se, vi imate liepe zube. Zamamljiv smiešak 
još najviše djeluje na mužkarce! 
Lili. 
Onda si se ti valjda premalo?smiešila, kad nisi našla 
bogatijega muža, nego što je bio naš otac! 
Laci (tiho Gejzij. 
Grof bio je vrlo ljubazan sa mnom, nagovorio me 
je ,ti“. 
Gejza. 
I mene! 
Laci. 
Sad bih samo rado znati, da li je on to učinio iz 
kolegijalnosti ili iz prezira. 
Gejza. 
Mi ćemo ga pitati! 
Laci. | 
Samo da nam otac postane plemićem, onda će nas 
ljudi već više cieniti! 
Gejza. | 
Da, mi ćemo biti uviek stariji od našega plemstva! 
Grof. 
Imadem vam javiti zanimljivu novost, moja gospodo! 
Gljivarac. 
Vi ćete doći na vladu! 
Grof. 
> Još ne, ali nadam se, da ćemo dobiti novog važnog 
suborca u našem političkom pokretu. Barun Vladimir 
Vranski vratio se je u Hrvatsku! 
Grof Pepi. 
Vranski ovdje! On imade barem dovoljno novaca, 
da živi vani! 

Grof. 

Njega je »rodoljublje“ amo dovuklo. On hoće ,par 

tout“ spasiti Hrvatsku. 
Gljivarac. 

Onda se nije mogao namjeriti na bolje družtvo, 

nego je naše! 
Grof Wipperstein. 
Je li to onaj znameniti putnik? 


Grof. 
Da on se je upravo vratio iz unutarnje Afrike! 
Grof Pepi. 
Onda će mu se sigurno u nas svidjati! 
Cecilija. 
On je bio medju divljaci, kako interesantno ! 
Pinterović. 
To nije ništa izvanredno. To sam i ja bio. 
| Cecilija. 
Gdje? 
Pinterović. 
U saboru i to je — junačtvo! 
Gorska. 
Je. li taj barun bogat? 
Grof. 
Krezo! 
Gorska. 
Star ? 
Grof. 


Ne — on je u najboljim godinama! 


Gorska. 
Dakle reumatičan! 

Grof. | 
Podnipošto, — kako ćete se sami uvjeriti. Eto ga, 
gdje upravo dolazi! 
Gorska “/zamišljeno). 
Bogat barun u najboljim godinama i bez reumatizma ! 
Taj barun Vranski zbilja je biela vrana! 


Deseti prizor. 
(Prijašnji. — BARUN VRANESKI.) 


(Barun Vranski sada u salonskoj toaleti: fraku, bieloj kravati 
sa komorničkom vrpcom i redom , Etoile de Service compagnie 
Congo“). 

Grof (predstavljajući baruna). 

Barun Vladimir Dobrojević — Vranski, slavni putnik, 
koji se je nakon mnogo godina opet u Hrvatsku vratio, 
da — kako se nadam — pa našoj strani vojuje za nje- 
zinu budućnost! 

Pinterović. 

Dobro mi došli! Ja sam Blaž Pinterović, veleposjednik 
i saborski zastupnik, (kažući na Ceciliju) ovo je moja žena 
Cilika ! 

Cecilija. 
Cecilija! | 
Pinterović. 

Ovo je moj sin Laci, a ovo je moj nećak Gejza! 
(Laci € Gejza poklone se duboko, barun im pruži ruku.) 
Barun, 

. Drago mi je! 
Laci (tiho Gejzi). 
Je si li vidio, on je komornik! 
Grof (predstavljajući dalje). 
Gospodja pl. Gorska. 

Gorska. 
Drago mi je, barune, upoznati vas osobno; jer tko 
vas ne poznaje po imenu u Hrvatskoj? 


Barun. 
Odveć ljubazno. 


Gorska. 
Ovo su moje kćeri Lili i Dedy (tiho objema) Smiešite se ! 


Barun. 
Moje gospodjice! Radujem se, što usred zime naidjoh 
na tako krasne viestnice proljeća! 


Gorska 
Oh, barune, vi ste pjesnik! 


. Grof Wipperstein (tiho Gorskoj). 
Ne, gospodjo, to sam ja! 


Gorska (tiho Lili i Dedy). 
Smiešite se više... više! Barun je vrlo bogat! 


Grof. 
Grof Wipperstein, virilist i — pjesnik! 


Grof Wipperstein. 
Milo mi je, barune, što sam vas upoznao. Mi muževi. 
znanosti i literature treba da budemo zajedno! Ja vaš 
rad već duže vremena pratim po novinama. 


Barun. 

Čast je samo za mene, grofe, premda moram sa ža- 
lošću na da mi i još nije bilo moguće vaše djelo upo- 
znati . 

Grof Wipperstein. 

Dakako, vi nieste dobivali bečkih riovina u unutarnju 
Afriku. Tako daleko SMOJE Još nije doprla austrijska 
kultura! 

Grof. 
Ah, vi pišete za bečke novine? 


Grof Wiperstein. 
Da! Naravno samo iz dokolice, iz dosade. Bio sam 
često iza kulisa bečke opere, pak imadđem dosta izkustva ! 
Ja pišem realističke romane, da ljude odvratim od realizma. 


Barun. 
Svakako je ta indirektna metoda nova! 


Grof Wipperstein. 

Uz to opisujem kadkad i hrvatske prilike, da tako 
kao pionir prosvjete upozorim kulturne faktore zapadnih 
naroda na našu zapuštenu zemlju (govori kao da je na 
izust naučio). Uzvišeno je zvanje pjesnika, gospodine barune, 
jer mi smo idealna vojska prosvjete! Daleko od svih 
zemskih slaboća i prezirući niže osjećaje prostoga ljudstva, 
mi se dižemo do modre visine nebeske, želeći odanle do- 
njeti spas čovječanstvu ! 

Pinterović. | 

To je sigurno naučio na pamet! 

| Barun. 

Vaša je nakana hvale vriedna, grofe, ali vi pišete 
njemački ? 

Gorska. 

Da, tako se bar sve može razumjeti ! 

Ne biste li vi, kao hrvatski velikaš, stekli još većih 
zasluga, da pišete hrvatski? 

Grof Wipp erstein. 

Moguće ,.. ali tko čita hrvatske knjige? Gdje je 
hrvatska literatura ? 

Barun. 

Gundulića... Preradovića... Mažuranića kao da 
nema za vas! 

Grof Wipperstein. 

Oni su možda bili talenti... ja ne čitam hrvatskih 
knjiga, . .. ali tko za to znade? ... Nekoliko profesora! 
Moj je ideal Heine, ... njega poznaje cieli sviet. 

| Barun. 
Zašto ne Goethe, kad ste već tolik ,,eentralista“ |! 


Grof Wipperstein. 
Goethe? Bože moj, on je — predug! 


Barun (ironično). 
Osobito u ,Faustu“. 


Grof Wipperstein. 
U ostalom, ako Hrvate moje stvari zanimaju, mogu 
ih prevesti. Ja ću im to rado dopustiti! 


Grof. 
Dragi barune, grof MEDNSM ne samo da je pjesnik, 
on je i — filozof! 
Gorska (udivljeno). 
Ah! 
Pinterović. 
On dakle spava u bačvi! 


Gljivarac (vosprdno). 
Siromah,: on misli na Diogena. 


Pinterović. 
To mi ne može nitko zabraniti, moj gospodine! 


Grof. 

Da, grof Wipperstein, premda mu je stric na smrt 
bolestan, ipak se je odazvao mojemu pozivu, da bude 
ovdje na moj rodjendan. 

Grof Wipperstein. 

Bože moj, grofe, vi me precjenjujete, to mi je samo 

dužnost, kao odanu prijatelju vaše obitelji. Moj stric uz 
3 

to je skeptik, fatalist i živi u vrlo smjernim prilikama. 
Moj bi ga posjet samo. uznemirivao. Na posljedku, | svi 
smo umrli! 
“Barun. ' 
To je istina! 
Grof. | 
fekodike barune! Drago mi je, što vas mogu umah 
upoznati i sa jednim političkim korifejem. 


Gljivarac. 
O molim! 
| Grof. 
Ovo je gospodin Gljivarac. 
Gljivarac (pokloni se duboko). 


Grof 
= Doktor, odvjetnik i vodja naše stranke. 


Barun. 

Milo mi je, što sam upoznao tako mnogostranog 
čovjeka ! 

Gljivarac. 

O molim! Ja vršim samo svoje razne: dužnosti. 
Baš vam je sreća poslužila, što ste došli ovamo. Našoj 
domovini sviće sada, pod okriljem  presvietloga kuće- 
domaćina, nova zora, pak bismo opet trebali kakvog Pre- 
radovića, da joj izpjeva himnu... Ja se žalibože slabo 
bavim pjesničtvom . . 


Barun. : 
To pojmim uz tolike poslove, što ih vršite! 


Pinterović. 
Kada ćemo k objedu, kad se toliko govori! 


Barun. 
Vi ste i vodja stranke u saboru? 

Gljivarac. 
Dakako, gospodine barune, to jest prije, sada zastupam 
samo ideje gospodina grofa. 
| Barun. 
Taj me rad zanima. Biste li mi htjeli kazati u kratko 
svoj politički program ? | 


Gljivarac. 
Naš program ? 
Grof. 
Taj bih i ja rado čuti! 
Gljivarac. | 
Bože moj! Mi želimo koristiti narodu! Naš je program 
vrlo jednostavan — mi nemamo programa ! 
Grof. 
Ali, doktore! 
Gljivarac. 


Da, u tom je baš i prednost naše stranke. Mi ra- 
čunamo s prilikama, Mi smo oportuniste! Ideje se mienjaju, 
vrieme prolazi, samo ljudi ostaju isti. ,Pripravan biti, 
to je sve“, veli već Hamlet. Mi čekamo na priliku; nju 
izrabiti, to je naš cilj. 

Barun. 
I tim. programom mislite vi narod usrećiti ? 


Gljivarac. 
Ako i ne cieli, a to bar pojedine stledna sinove 
njegove. | | 
Barun. 
Pa dobro! Da vam to i uspije? Što onda? 
Gljivaras. 
Onda... | 
Grof Pepi (došav napried). 
Kad pobiedimo, razmišljat ćemo o tom! 


i 

Grof (predstavljajući). 
Grof Pepi... | 
Grof Pepi. 

Dragi grofe, ovdje tvoja znanost prestaje. Barun 
i ja smo stari znanci. 


Barun (pruži mu ruku), 
Ako se već i dugo niesmo vidjeli! 


Grof Pepi. 
Da, bilo je to pred kojih šest godina. Ti si se baš 
spremao na svoju ekspediciju u Afriku. Sretosmo se 
slučajno kod zelenoga stola u Monte Carlu... 


| | Barun. 
Ti si baš bio stavio i izgubio sav svoj novac. 


Grof Pepi (za se). 
Do biesa, već sam posve zaboravio, da mu još uviek 
x ujem novac, koji mi je onda pozajmio! (glasno) Ali 
ti dobro izgledaš. Tvoja putovanja su ti izvrstno prijala ! 
Baš mi je drago, što te opet vidjeh! 


Barun. 
Hvala ti na tom komplimentu ! 


Grof Pepi. | 

Ti znaš, da čovjeka uviek veseli vidjeti stare pri- 
jatelje. Ah mnogo se je od to doba promienilo. Ja sam 
se opet vratio u Hrvatsku, pa sad živim od politike. 


Barun. 
Znadem! Čitao sam u novinama tvoj govor! 


| Grof Pepi (za 80). 
I taj! m 
Barun. 
A sam ti se divio. Niesam ni slutio,- da si tako 
oštrouman govornik ! 

Grof Pepi. | 
Jeli! I — tako dug! (uzme novine iz džepa, pa ih pokaže 
barunu). 


Gorska. | 
Gospodine barune, vi bijaste, kako nam je grof 
kazivao, dulje « vremena u Africi. 


Barun. 
Tri godine, kod Stanleyeve ekspedicije. 


| Gorska. | 
Ah to mora da je vrlo zanimljivo bilo. 


> Barun. 
O da, premda je to zanimanje mnoge čestite ljude 
glave stajalo ! | 
Pinterović. 
Zar ondje još uviek ljude jedu? 
Gorska. 
Pričajte nam, barune, štogod o svojim doživljajima. 


Barun. 

Šta da vam pričam, milostiva gospodjo! Dani velikog 
rada jednoličniji su nego što ljudi misle. U ostalom razni 
su putopisci, koji niesu nikad ondje bili, sve tako tačno 
opisali, da nam pravim putnicima ne preostaje mnogo više, 
da govorimo. | 

Gorska, | 

Ah to mora vrlo interesantna zemlja biti! Ljudi € su 
ondje tako erni . 

Dedy. : "KE 

I tako lako odjeveni! 


Gorska. 
Dedy! 

Zene se ondje valjda liče ernilom ? 


Barun. 
Toliko evropskog napredka one još ne pokazuju, 
krasna gospodjice. 
Pinterović.. _ 
Je li istina, kako je Emin-paša pripoviedao, da u 
Africi majmuni u veče baklje nose ? 
Barun. 
Po svoj prilici, ta to se dogadja gdjegdje i kod nas 
u Evropi. | 


| Grof Pepi. 
Imadu li i svoj sabor? 
Grof. 
Ali, Pepi! 
Barun. 
Ne! | 
| Pinterović. 
A gdje se onda pravdaju i tuku? 
Barun. 
Na ulici. 
| Gorska. 


Čudim vam se, barune, što se vi, koji ste navikli 
velegradskomu životu, riešiste na taj put, gdje ste se 
morali odreći svih dražesti društvenog života! 


Barun. 
Oh, taj družtveni život! Baš on me je protjerao 
iz Evrope, 
Gorska. 
Ah! 


m... ——— jja, 


99 


Barun. 

Molim vas, ne držite me zato barbarom! Ja shvaćam 
potrebu družtva u našem vieku. Ta naš viek“ imade 
toliko tih potreba! I ja sam živio dulje vremena u 
družtvu tako zvanih ,viših deset tisuća“, u ,hige lifu“. 
Upoznao sam salone bečke i peštanske, kao i one ,Fau- 
bourga St. Germaina“, ali nigdje ne nadjoh velike raz- 
like! Svi su bili slični. Svi vjerovahu u jednu bibliju: 
gotski almanah i izpoviedahu ju u jednom jeziku, fran- 
cuzkom, jedni bolje, drugi gore. Svi ljudi, s kojima 
se rukovah, bili su očajno slični, samo da je jedan 
imao više sreće kod žena, a drugi kod — utrka! Svi su 
imali istu uniformu: crni frak, i isti značajni smiešak! 
Oh taj smiešak! Oni su se uviek samo smiešili! U ka- 
zalištu, na plesu, u klubu, kod svatbe, pače i kod spro- | 
voda. Sve se je vrtjelo oko jednog.stožera: izticanja svojeg 
položaja. Samo za Boga nikakove sličnosti s narodom! 
Sve prezirati bio je princip. Kojim pravom? Bože moj, . 
rodismo se u zlatnim kolievkama! Kao da željezo nije 
koristnije od zlata! Dugo živjeh u ovome družtvu i htjedoh 
da mu nadjem cilj, ideal. Bilo je uzalud, ja ga ne mogoh 
naći! Oni su se uviek samo smiešili. Dakako svi su bili 
pošteni ljudi, oni niesu niti koga okrali niti koga ubili! 
To je sigurno hvale vriedno, ali ja počeh lagano razabirati, 
da naš život imade ipak višu svrhu, da imade većih pro- 
blema na svietu, nego, što su razne zabave sa vrućim 
čajem i hladnim dočekom. Ja sam želio više, aego da 
mi se jednom rekne: Bio je pošten čovjek, jer je vršio 
svoju dužnost. I s toga odlučih posvetiti svoje sile kojoj. 
višoj svrsi, kojemu idealu, a prije svega svojemu narodu. 
(Stanka.) u | 

| Grofica. 
Dragi barune, vaša primjetba je malko oštra! Ta 
cielo se družtvo ipak po nama ravna. 


a 

Grof Wipperstein. 
Sto ste vi sada rekli, barune, vrlo je liepo i ja se 
s vama slažem, kao pjesnik! Ali što je u poeziji idealno, 
u životu je absurdno. U životu je sve drugčije nego u 
knjigama! : 
| Barun. 
A zašto se onda pišu knjige ? 


Grof Wipperstein. 
Bože moj, — da se prodaju! 


Jedanaesti prizor. 


(Prijašnji. — FEIGENBERG, zatim GROFICA i VALERIJA. 
— VOJISLAV i JULIJO, a pod konac FRITZ.) 
Feigenberg (dolazi brzo). 

Vode grofa Julija . . . on se je ozliedio . . . 


Cecilija. 
Bože moj, šta se je dogodilo? 


Gorska. 
Kakova nesreća ? 


Grof. | 
Nadam se, da ne će biti tako veliko zlo! Moj sin 
izjahao je danas poslije podne sa svojim odgojiteljem, 
pak mu se je možda dogodila mala nezgoda, on js stra- 
stven, ali i vrlo dobar jahač . . . Moja majka i Valerija 
otišle su mu u susret. (Ide k vratima i ondje #8 napetošću 
očekuje Juhija.) _ 
Gljivarac. 
Dinastija Paližna u opasnosti ! 
Grof Pepi. 
Njegov odgojitelj je s njime, samo da taj ne na- 
strada, to je vrlo koristan čovjek, 

Gorska. 
Bah, te plebejce kao da samo nebo štiti! 


Grof Wipperstein. 
I to je duh vremena, milostiva gospodjo! 
Pinterović. 

Nije to šala jahati, moja gospodo! Čovjek padne 

s konja a da sam ne zna kako! 
Gljivarac. 

Koja lakoumnost! Zašto se ne voze, kad imadu kola ! 
(Grofica # Valerija vode Julija povezane glave. Iza njih ide Vo- 
jislav. Oba su u jahaćem odielu, Julijo drži u ruci svoj jahaći 

štap.) 
Grof (ogrliv strastveno Julija). 

Ža Boga Julijo, sine moj! 

*: Julijo. 
Ne boj se, oče, nije mi ništa! 


Grof (poljubiv ga). 
Sine, sine moj! 
Grofica. 
Nije mu ništa, hvala PI samo si je neznatno 
. ozliedio glavu. 
Valerija. 

Gospodin ga je Vojislav suzdržao kod pada i spasao 
mu tako život. 

Grof čevdjega pm 

Kako se je to zbilo? Govorite! 

Vojislav. 

Danas poslije podne, kako vam je poznato, gospodine 
grofe, odjahasmo grof Julijo i ja u grad. Grof Julijo bijaše 
vrlo neobuzdan i kao pomaman tjeraše konja svoga, da 
sam ga jedva dostizao. Uz to zadirkivaše u razne pro- 
laznike, pa ga moradoh putem češće opominjati. .. 

Grof. 

Na stvar . . . na stvar! 

| Vojislav. 

Jahali smo upravo kroz neko selo uzkih ulica, pa 
kad htjedosmo zakrenuti, opazismo iznenada dvoje uboge 
seljačke djeee, što no pred nama. vožahu s pomoću 
velika psa razne stvari sa polja. Grof Julijo im dovikne, 
da se ugnu, a to djeca i učiniše, ali im bijahu kola 
pretežka, te konj grofa Julija, prije nego se mogoše 
ugnuti, udari u kola. Grof Julijo biesan digne korbač, 
pa stade djecu tući, na što se pas odkine, skoči na konja, 
a djeca preplašena pobjegoše. Konj se grofa Julija pre- 
plaši, skoči u propanj i posrne. Na sreću mogoh se u 
taj čas približiti grofu, pa ga zadržati u svojem naručju, 
samo se je udariv o konja neznatno ranio na glavi. Uzeh 
na to grofa Julija k sebi na sedlo, povezah mu glavu, a 
ozliedjenog konja ostavih u selu kod kovača, pa se tako 
vratih kući. 

Grofica (pruživ mu ruku). 

Vi ste se junački ponieli, hvala vam. 


Valerija. 
Vi mi spasiste brata, kako da vam se odužim? : ' 


Vojislav. 
Oh, milostiva gospodjice, ja sam dovoljno nagradjen, 
što sam vama šik mogao. o 


= Grofica (tiho grofu). | 
Zar se ti ne ćeš zahvaliti Vojislavu, što ti je spasao sina ? 


| Grof. 
Bah, ta za to ga plaćamo! U ostalom, ako ti to 
želiš (pruši Vojislavu nehajno ruku). Hvala vam! 


Vojislav (se mučke pokloni). 

Barun (i grofu). 
Tko je taj mladić? 
Grof (predstavljajući Vojislava barunu). 
Gospodin Vojislav Marković, moj tajnik... Barun 
Vranski. 
Barun (rukuje se sa Vojislavom), | 
Grof Wipperstein (pristupiv Valerij), 
Dozvolite grofice, da vam izrazim svoju radost, što 
je sretno spasen vaš brat. 


Valerija. 
Hvala vam, grofe, ali to je zasluga samo gospodina 
Vojislava. 
| Grof Wipperstein. 
Dakako, jer je slučajno s njime jahao... Dozvolite, 
da vam predam posljednji nastavak svojega romana (daje 
joj novine, što ih je uzeo iz džepa). 


Julijo (, oko kojeg su se medjutim gospodje.sabrale, te ga tetošile), 
Kad budem opet mogao jahati, ja ću ge već osvetiti 
toj seljačkoj bagri! 
Grof. 
Dakako, sine moj, dakako, al sad idi i lezi. Mi ćemo 
umah poslati po liečnika. 


J ulijo (odlazeći dignuv svoj stap). 


Ja ću im svima razlupati glave rode). ' 
Valerija (prati Julija do vrata i ostane ondje ćasak). 
Feigenberg. 


Krasan dečko, šteta, što nije veći. Ja idem namah, 
da za novine sastavim viest o tom velevažnom dogadjaju. 
Naslov već imadem: ,Providnost Božja“. 


Fritz (javlja na vratima), 
Diner je serviran (ode). 


 Pinterović. 
Napokon! (usme Gljivarca izpod ruke.) Ajdmo jesti! 
(Svi se lagano spremaju u susjednu dvoranu,) 
Grof (koji je medjutim pristupio sa barunom k Valeriji). 
Valerijo, eto gosta, o kojem smo govorili. Ovo je barun 
Vranski. | 
Valerija (okrene se brzo i pruži mu ruku). 
Dobro nam došli, gospodine barune! 
Barun (gledajući joj u lice). 
Bože moj ... To lice... Taj smiešak! (svladan 
čuvstvom i uspomenom) Vjera! 
| Valerija. 
Vi ste se sjetili moje pokojne majke, oh hvala vam ! 
Barun (smeteno). 


Grofice!... 
Valerija. 


Mi ćemo biti dobri prijatelji, barune, jelte ? 
Barun (pruživ joj ruku). 
U to se možete pouzdati, draga gospodjice! 
(Oboje odlaze lagano u razgovoru u dvoranu, Grof i grofica 
i th sliede.) 
Grofica. 
Stvar ide izvrstno! 
Grof. 
Ti.misliš ? .. 

(Grof i grofica odlaze u dvoranu.) 
Vojislav (gleda za Valerijom i barunom, zamišljen). 
Kako je brzo minuo moj liepi san! 

(Zastor se spušta.) 
AŠ 
ao 


DRUGI ČIN. 


Prvi prizor. 
(BARUN VRANSKI. — GROF RADKOVIĆ.) 
(Barun i grof Pepi dolaze u ngovona ) 
Barun. | 

Pepi, dragane moj, tko bi bio ikad pomislio, da 
ću te ovdje zateći kao političkog govornika ,par ex- 
cellence“. Ja ti u ostalom čestitam! Onaj čovjek, što ti 
sastavlja saborske govore, ima vrlo mnogo dara! 

Grof Pepi. 

Misliš li? 

Barun. 

No — da tebi što takova na um ne pada, o tom 
si valjda i sam uvjeren! 

Grof Pepi. 

Pravo zboriš! Razmišljalti je vrlo duo: osobito o 
politici. Ali i to će biti bolje, dok grof Paližna pobiedi ! 
Barun. 

Vi ste dakle političari na dobru sreću... Vidim, da 
se je malo za moga odsuća promienilo, sve je ostalo isto,. 
ništa nova . i 

Grof Pepi. 
Ipak! Ako te zanima? Moja Nanon. 


Barun. 
Dobila je opet nagradu! Čitao sam. Tvoj konj zasluži 
više od tebe, sinko moj. Ugledaj se u njegov primjer 
i radi! 

Grof Pepi. 
Radi — gdje? 
Barun. 
Bože moj! Na imanju! ; 
Grof Pepi. 


Na mojem imanju? Ti valjda misliš na mojem bivšem 
imanju. 
Barun. 
Kako? Zar si ga prodao ? 


Grof Pepi. 
Niesam, ali na mojem je imanju jošte samo zrak 
moj, a od toga se ipak ne može živjeti! 


Barun. | 

To je istina! Ali kako je do toga došlo? Ta ti si 
ga prije osam godina, kad si postao punoljetan, primio 
bez dugova. 

Grof Pepi. 

Sada je obterećeno hipotekama. Moji su činovnici 
bili sami lopovi! Živio sam u Beču, pa kad sam trebao 
novaca, brzojavio sam im, a oni bi mi poslali, dok mi 
napokon ne izjaviše, da sami više nemaju! 


Barun. . | 
Na svoje imanje niesi nikada dolazio? 
Grof Pepi. 

Toga bi mi još: trebalo! Do biesa, bilo mi je odveć 
daleko i neprilično! Putovao sam po kupeljima. Ah, to 
je bilo divno! Nakon pet godina, kad mi je bilo sve 
zaduženo, vratio sam se: kući u Hrvatsku. 

Barun. 
Zašto ? 
Grof Pepi. 
Jer niesam imao novaca, da ostanem vani! 

Barun. 
Tvoja je pripoviest vrlo žalostna ! 


Grof Pepi. 
To i sam Bog znade! 


Barun. 

Idi, vrati se na svoje imanje, budi dobar gospodar 

i radi, susjedi smo i onako, pa kad ti bude trebalo 
dobra savjeta, pošlji po mene! 


Grof Pepi. 
Dozvoli mi radje, da pošljem po tebe, Kad mi uztreba 
novaca! 
Barun. 
I to, kad postaneš čestit vlastelin ! 


Grof Pepi. | 

Tako ? — No radje ću za sada ostati kod politike. 
Tu imadem ipak više nade uspjehu. Ja idem malko u 
igraću sobu. Ondje su moja dva gradjanska prijatelja ; 
jeđnomu je od njih bogati kramar Pinterović otac, a 
drugomu ujak ; njima je silna čast, kad mogu sa mnom 
govoriti. Pripoviedat ću im o medjusobnom podupiranju 
kavalira i posudit ću od njih toliko novaca, koliko upravo 
kod sebe imadu, te ću novce staviti na banku, pa ako 
dobijem . 

Barun. 
Onda ćeš započeti novi popravljeni život, je li? 


Grof Pepi. 
Podnipošto! Onda ću opet malko otići na put! Au. 
revoir! (ode.) 


Drugi prizor. 
(VALERIJA. — BARUN VRANSKI. 


Valerija (ulazeći). 
No — grof Pepi -bježi preda mnom? 

Barun. 
O podnipošto, Brno On je samo na lovu za svojom 
srećom ! 


Valerija. 
Kako zanimljivo ! — Pa ipak kako bezuspješno! 
Barun. | 
Bezuspješno ? 
Valerija. 


Da — koja korist od tog lova? Miljenicima sudbine 
dolazi sreća sama od sebe, a tko ju traži, — ne će je 
nikad naći. 

Barun. 

Istina je, tko želi sretan biti, neka sreću svoju traži 
prije svega u sebi samom... Alivi, grofice, tako mlada 
i liopa,... zar ste i vi već iskusili jade života? 


Valerija. 

Ja, barune? Oh ne — ja poznajem sviet samo iz 
samostana! Kako da me ne usrećuje sloboda, u kojoj 
sad živim? Sretna sam i zadovoljna! A da me i snadje: 
kakova sjetna misao, imadem dobar liek protiv nje, 


Barun. 
A smije li se znati za taj liek? 


Valerija. 
O da! — Moj liek je uspomena... 
. Barun. 
Uspomena... Na što? 
Valerija. | 
Upomena na moju majku! Ona me tješi i daje mi 
snage! Misao na nju moj je andjeo čuvar! 


Barun. 
Vi dakle još uviek ljubite svoju dobru majku ? 

Valerija. 
Ja ju obožavam! Dugo je već tomu, što je mrtva! 


A bila je tako dobra! Ali, je li, barune, nebo ljubi 
dobre ljude i zato ih tako rano uzimlje k sebi? 


| Barun. 
Da, nebo ih ljubi! 
Valerija. 

Oh, ona je bila svetica! . . . Vidite, barune, za sve 
ono vrieme, što ga Sptovadjah u zavodu, bila mi je 
uspomena na moju majku jedina misao ijedina radost. 
Ona mi je bila molitvom i utjehom, jer mi nije baš dobro 
išlo za tih devet godina, što sam bila ondje. Od kuće 
sam dobivala riedko viesti, a otac i baka ne posjetiše me 
kroz sve to vrieme ni jedan put. A na Božić i velike 
praznike, kad su se sve moje družice pune radosti spre- 
male kući, morala sam ja jedina ostati u samostanu, 
medju starim zidinama, zatvorena u zabiti. 


| Barun. 

Ubogo diste! 

Valerija. 

Moja jedina zabava bijahu knjige iz naše knjižnice. 
Bila su tuj sva znamenita djela i sve naše hrvatske knjige! 
Oh kojom sam ih požudom čitala! I tu sam uviek ju- 
nakinju pomišljala, kao moju majku, pa prisegoh, da ću 
vazda nastojati, da budem njoj u svem slična... 


Barun. 
Oh, da znadete! 


Valerija. 
Premda ne ću nikad dostići njezinih vrlina. Ali moja 
je majka bila vrlo nesretna! 


Barun. 
Zar vi to znadete? 

Valerija. 
I njezina je nesreća možda kriva, što je tako rano 
morala umrieti. | 
m Barun. 
Za Boga, što to velite ? 
Valerija. | 
Ona nije pošla iz ljubavi za mog oca, ja to znadem... 
Ona je ljubila drugoga... 


| Barun. 
Tko vam je to rekao? 


Valerija. 

Slučajno doznadoh za to. Kad se vratih iz samostana, 
prvo mi je bilo, da pregledam sve, što je od moje majke 
ostalo. Svaku malenkost, svaki uveli cviet, svaku iglu 
sačuvah na uspomenu, ali uzalud sam tražila ma i naj- 
mapji izpisani komad papira od njezine ruke; sve se je 
to, kako mi rekoše, iza njezine smrti spalilo. Tu mi jed- 
noga dana, kad sam pospremala knjižnicu, dopade ruku 
malena knjiga, sakrivena medju ostalima; ja ju dršćući 
otvorih i... 


Barun. 
I? 
Valerija. 
I nadjoh dnevnik svoje majke! 
| Barun. 
Ah! 
Valerija. 


Brzo zaključah vrata knjižnice i stadoh ga pohlepno. 


čitati. Na prvoj strani bila je napisana posveta moje 
majke, valjda u oči njene smrti: ,Ovdje te zakapam, 
ti vjerna družice moja. Ovdje nadji svoj mir medju ostalim 
drugarima, gdje te ne će nitko tražiti. Ako te ipak 
jednom ovdje odkrije, potaknuta djetinjskom ljubavlju, 

moja ljubljena kći, onda neka iz tebe sazna, da sam bila 
najbjedniji stvor na ovome svietu, i neka iz tebe uči, da 
bude ženom samo onomu mužu, kojega ljubi“. 


Barun (zamišljeno), 
Samo onomu mužu, kojega ljubi! 


Valerija. 
Dršćući od groznice, preletjeh listove te Bird 
saznadoh cielu žalostnu povjest njezina života. Ona je 
pošla za moga 0ca, žrtvujući se. 


| Barun. 

Što to velite! 

Valerija. 

Žrtvujući se žrtvom, za kakovu je samo njezino 
plemenito srce podobno bilo. Ona nije sve htjela po- 
vjeriti knjizi, ali toliko ipak _ mogoh razabrati, da je pošla 
za mojega oca, koji je vrlo lakouman bio, samo na molbe 
moga djeda, staroga generala, koji ju je na koljenima 
zaklinjao, da mu spase od propasti jedinca sina, po- 
sljednjeg njegove obitelji, jer da ga samo ona može opet 
dovesti na pravi put. Iza duge borbe izmedju ljubavi i 
plemenitosti svoje rieši se, kako je sama pisala, učiniti 
dobro djelo i žrtvovati sreću svoju — sreći drugih i tako 
postade ženom moga oca. 

Barun. 

Dalje . .. dalje! 

Valerija. 

Što da vam dalje pripovi&dam? Moj otac nije nikad 
njezine žrtve priznao, koja je bila bezkoristna — i to 
— ali to je grozno i pomisliti — i to ju je možda. 
tako rano survalo u grob! 


Barun. | 
A onaj drugi, — koga je ljubila? 

Valerija. 
Njegova imena.ne spominje. ,Čemu da sazna diete 
moje — napisala je u svom dnevniku — ime onoga, 


koji jedini od sviju ljudi imade pravo, da me proklinje 
i o kojega se ogrieših, premda ga najviše ljubljah ; neka 
se samo moli Bogu, da mi oprosti, i ja umirem spo- 
kojna“. To bijahu njezine posljednje rieči. 
Barun (ganuto). 
Oh, on joj je već davno oprostio ! 


Valerija. 
Vi ga poznajete... Vi znadete njegovo ime?... 
Što je to?... Vi ste tako ganuti. Vi mi više ne gle- 
date u oči... | 


Barun (okrene se prema njoj). 
Ja? | 
| Valerija. >| 

Moja slutnja! Vi... vi ste onaj!! 

| Barun. 

Da — ja! Oh Valerijo! Dajte mi ruku, da vam 
zahvalim, jer vi mi odkriste tajnu, što me je godine 
i godine morila, vi mi uzčuvaste čistu sliku one žene, 
koju sam jedinu ljubio u svom životu. I ako vam se 
ikad u životu desi, da bi vam osamljenoj trebalo čvrste 
pomoći, ne klonite duhom i sjetite se; da imadete pri- 
jatelja na svietu, koji vam je odan i koji vas ljubi kao 
— kao da vam je ocem! 

> Valerija. 

Hvala vam, barune. 

Treći prizor. 
(Prijašnji. — VOJISLAV.) 


Vojislav (u fraku, ulazeći brzo). 
Milostiva grofice! (trzne se, opazivši baruna). On! 

Valerija. | 
Vi dolazite, gospodine PJENEVA: pri plesa, koji 
vam obećah ? 
Vojislav (smeteno). 
Da! 
Barun. 
Onda ne ću da dulje budem božici Terpsihori na 
putu. Plesati — pravo je mladosti! 
Valerija. 
Vi ne plešete, barune! 
| Barun. | 
Ja? Oh, ta ja pripadam u red staraca! 
Valerija. 
Vi barune? Ta vi nemate još ni jedne siede vlasi! 


Zar samo one odaju starost! Vjerujte mi, grofice, 
ona se očituje drugim težim znacima! Dakle do vidjenja! 


Valerija ok mu ruku), 
Do vidjenja! 
Barun (odianeči), 
Možda se iza toga krije kakav roman? 


Četvrti prizor. 
(VALERIJA. — VOJISLAV.) 
Valerija. | 
Je li ples već započeo ? 
Vojislav. 
Nije, milostiva gospodjice.. Gospoda su još kod dinera. 
Valerija. 
Pa zašto ste me potražili? 
Vojislav. 
Htio sam govoriti s vama. . 

Valerija. 

O čemu? 

Vojislav. 

Ne znam, milostiva gospodjice, ali moja je glava 
prepuna misli... Mojeme sreetako boli... Ne znam 
sam zbog česa. Odšuljah se iz bučnoga družtva, tražeći 
mira i tražeći vas... svoju prijateljicu, ako mi još do- 
puštate, da vas tako zovem. | | 


Valerija. 
Ako mi još dopuštate!. Sad zbilja vidim, da ste 
vrlo zamišljeni . . . Ta što je danas drugčije, nego je 


bilo prije? Nije li nas današnji dan doveo još bliže 
jedno drugomu, nego što smo prije bili. Gospodine Vo- 
ps vi mi  spasiste brata! Tim: me obvezaste za cieli 
život . u i 
Vojislav. 
Ali.. 
Valerija. 
Ne mislite, da ja ne znam cieniti vaše požrtvovnosti ! 
Vi nieste osobito vješt jahač, pa da se je konj poskliznuo, 
da ste pali... Ah! 
> Vojislav. 
Ali... 
Valerija. 
Nieste li kod toga pomislili na opasnost? 
Vojislav. 
Oh mislio sam samo, da je grof Julijo vaš brat ba 
Valerija. 
Pa da ste nastradali? Zar nijeste pomislili, da vas 
je to moglo stajati i života! 


Vojislav. 
Moga života! Čemu bih ga boljemu mogao žrtvovati, 
nego da vama učinim uslugu ? 

Valerija. 
Vaš život : pripada brije svega domovini, našemu 
narodu! 
Vojislav. 
Da, mojemu narodu, koji je nesretan, kao i ja. 


Valerija. 
Vi? Ah da, vjerujem vam, vi ste mnogo pje 
Vas mori neka tajna pečal! | 


Vojislav. 


Ah! 
Valerija. 


Koju uzalud sakrivate pred svojim prijateljima. Zar 
moramo mi tek pogadjati vaše tajne. Oh, to nije liepo 
od vas. (Iz susjedne se dvorane slabo čuje plesna glazba, koja 
traje do kraja ovoga prizora). 


Vojislav. 
Grofice Valerijo! Moja je tajna odveć tužna, te ne 
spada pred vaše vedro čelo, pred vašu čistu dušu! 


Valerija. 
Niesam li više vaša prijateljica, da mi kraćujetć 
svoje povjerenje . .. 
Vojislav. 
Tajna mojeg: srca tajna je majke moje, moja je samo 
osveta! | 
Valerija. 
Vaše majke, vi ste -ju vrlo ljubili? 
Vojislav. 
Ja sam ju obožavao! Jer ona je bila svetica! 
Valerija. 
I ona je bila nesretna ? 


Vojislav. 
Neizmjerno i nezasluženo! 


96 


Valerija. 
Oh, kako sada vašu bol razumijem, . . kako nas ona 
zbližuje. Vaša je majka bila nesretna, kao i... moja! 


Vojislav. 
Vaša majka? 
| Valerija. 

Moja dobra, uboga majka! Sad pojmim vašu tugu. 
Nije li najljepša dužnost djece štovati boli svojih roditelja ! 
Vojislav. 

O Valerijo! Vi govorite kao andjeo! 
Valerija. 
Sad još više cienim vaše plemenito srce! Ali... zar 
nemate više oca... 
Vojislav (smeteno). 
On... on je mrtav! 


Valerija. 
Vaš otac? 

Vojislav. 
Ne govorite o — mojem ocu. 

Valerija. 
Zašto ? 

Vojislav. 


Jer je on jedini kriv še mojoj nesreći, jer ga 
moram prezirati i proklinjati . . 


Valerija. 
Svojega oca! Tko je vaš otac? 

Vojislav. 
Nitkov ! 

Valerija. 
Njegovo ime? 

Vojislav. 


Oh, da ga poznajem! 

. Valerija. 
Kako, zar vi ne poznajete svojega oca? 


Vojislav (očajno). 
Ne! 
Valerija. 
. Ah sad sve slutim! Vaša majka bila je dakle... 


Vojislav. 

Svetica! Kunem vam se! Oh, ona je bila poštena i 
plemenita! Ona je trpjela i šutjela eieli svoj život. Što 
dočuh o svojoj sudbini, doznadoh tek na smrtnoj kk 
njezinoj . 

Valerija. 
A to je bilo? 
Vojislav. 
Ne — to ne spada pred vašu čistu dušu... 


Valerija. 

Ja niesam više diete. Mene je iskustvo učinilo sta- 
rijom, nego li su moja ljeta. Pa ne će li vam biti lakše, 
budete li znali, da imate nekoga, koji vašu bol poznaje, 
koji ju .s vama dieli, koji ju razumije. 


Vojislav. 
Milostiva gospodjice ! 
Valerija. 
Pripoviedajte ! 
| Vojislav. 
Ah, grofice Valerijo! 
Valerija. 
Pripoviedajte ! 
Vojislav. 


Dobro! Vi to želite! Ja ću vam reći sve, što 
znadem o svojoj tužnoj sudbini. (Sjednu. Iza male stanke.) 
Moja je majka bila čestita djevojka iz dobre gradjanske 

porodice, premda vrlo siromašne. Sve njezino blago bijaše 
njezino plemenito srce i — njezina ljepota | Živjela je u 
nekom malom hrvatskom gradu. Poradi svoje naravne 
ljubaznosti pazili su ju svagdje, te je imala pristupa u 
prve krugove onoga kraja. Ondje se upozna s nekim ot- 
menim mladim kavalirom, koji bijaše sav začaran nje- 
zinom ljepotom, te joj izjavi svoju žarku ljubav. Mladu i 
neizkusnu zamami sjajna vanjština i ljubaznost mladoga 
aristokrata i povjerova mu, ljubeći ga svom ljubavlju i 
svom čistoćom svojeg osamnaestgodišnjeg srca. Roditelji 
moje majke, opazivši taj roman, zabraniše joj druženje 
s njime, ali ljubav, koja je uviek jača od razbora, nad- 
vlada i ovdje i ona — postade, sliedeći samo srce svoje, 
ljubaznicom mladoga aristokrata. On ju nagovori, pošto: 
joj je obećao ženitbu, da u noći iz kuće svojih roditelja 
s njime potajno pobjegne u njegov dvor, gdje se je, po 
njegovim riečima, imalo ovršiti vjenčanje. Prvo vrieme 
im je prošlo, kao svim zaljubljenicima, u tihoj sreći. i 
blaženstvu, a ona je -bila posve uvjerena o svojoj sreći, 
o svojoj krasnoj budućnosti, uz onoga muža, kojega 
je tako vruće, tako iskreno ljubila! Drugčije je mislio 
on, koji je sviet shvaćao sa svojeg gledišta, kojemu je sviet 
bio samo pehar slasti i kalež razblude. Što je marila 
njegova zvjerska ćud za jade i boli drugih? Od kolievke 
egoista, od poroda epikurejac, držao je, da se cieli sviet 
sa svim planetima i svemirom imade vrtjeti samo oko 
njegove uzvišene osobe. Prekasno razabra majka moja 
grozan zločin, što je na njoj počinjen. S užasom upozna, 
da je sva tobožnja ljubav njezina zavodnika bila samo ' 
proračunana gadna strast. Grozno prevarenoj u najsvetijim 
osjećajima srca svoga, osramoćenoj i ostavljenoj od sviju, 
što je biednici drugo preostajalo nego — očajna smrt! 
Ali ni na ovo posljednje spasenje očajnik& nije imala više 
pravo, njezin je život odsad pripadao čedu, koje je pod 

&vojim srcem nosila! Svladavši sav svoj ponos, zahtievaše, 
ne — zaklinjaše očajno svojega zavodnika, da joj se:smi- 
luje, da spase od sramote nju i diete, kojemu je ocem! 
Bilo je uzalud! Slegnuvši ramenima, spomenu :joj neko- 
liko fraza i ponudi joj — oh ružne li podlosti — novčanu od- 
štetu, a kad mu dozva u pamet njegove prisege, njegovo 
obećanje, odvrati joj, da je to nemoguće, jer da bi brak 
sa gradjanskom djevojkom, koju je podlo prevario, bila 
mesalijanca, koju mu zabranjuje njegov položaj i njegova 
čast! Ha, ha, ha! njegova čast! Kao da niesu pred prie- 
stoljem naravi svi ljudi jednaki! Pa kad mu je u oči 
najtežeg časa svojega života molbe svoje ponovila, navali 
gnjevan na nju i. protjera ju iz svog dvora! Sama sa 
svojom sramotom bijaše sada na svietu. U kuću svojih 
roditelja nije se usudila vratiti, jer bi ju otac u svojem 
gnjevu bio ubio. Očajna potraži napokon utjehe ondje, 
gdje bi ju svi tražiti imali. U skromnom domu staroga 
dvorskoga župnika, jednostavnog seljačkog sina, nadje 
ljubavi i pomoći. On ne primi nesretnu zabludjelicu pre- 
korom i psovkvm, nego. saučešćem i milosrdjem. U njega 
nadje moja majka drugi dom, a ja oca svoga. Plemeniti 
starče, ti uzore kršćanske ljubavi, i ti si umro. te uživaš 
sada na nebesima milost onoga, kojemu si posvetio cieli 
život svoj! | 
Valerija. 
A on? 
Vojislav. 

Oh! On! Kratko vrieme za tim ostavi onaj kraj, 
prodavši zbog dugova. svoje imanje. Majka moja nije 
nikad _ više ni što pitala ni što čula o njem. Na 
smrtnoj mi postelji tek .odkrije cielu tužnu istinu, samo 
mi ime ne htjede reći, bojeći se valjda, da ga ne 
bih potražio, da Mbratatišt s njime. Sve, što mi od 
njega dade, bio je jedan prsten, što joj ga pokloni 


60 


u prvo vrieme njihove ljubavi i na kojem su urezane 
rieči: ,Perpetua fides — vječita vjernost“ (digne se uzrujano). 


Valerija. 
Vi ste vrlo nesretni, Vojislave, kako vas sažaljujem ! 


Vojislav. 
Oh, grofice Valerijo! 


Valerija. 

Ne,... recite mi samo: Valerijo, kako se to dolikuje 
medju prijateljima. 

Vojislav. 

Valerijo! Nebo neka vam naplati vašu dobrotu. O 
hvala vam, hvala! Ovaj čas bit će mi vazda najljepšom 
uspomenom u životu i uviek ću vam na njem zahvalan 
biti, pa ako i dodje vrieme, kad... kad se budem 
morao rastati od vas, još ću vam hvaliti na vašoj dobroti. 

Valerija. 
Al zašto da se rastajemo... Zar nas kanite ostaviti ? 
Vojislav. | 

Ja — oh! To bi značilo ostaviti svoj raj! Ali Bog 
zna, kako će dugo još paši putovi ići naporedo. Vi ste 
otmena plemkinja, koju čeka u životu sjaj i razkoš, a ja... 

| Valerija. | 
O Vojislave, . . . to nije liepo! 


Vojislav. 
Vi ćete se udati... 
. Valerija. 
Ja? 
Vojislav. 


Vi ćete sliediti muža, kojeg će vam otac izabrati, i 
postat ćete sretni! | 

Valerija. 

O kako me slabo poznajete! Ja se valjda nikad ne ću 
udati. A da se udam, udala bih se samo za muža, kojega 
bih ljubila, koji bi bio moje ljubavi vriedan. To je amanet 
moje majke. 


Vojislav. 
A da taj muž dodje... 
Valerija. 
Kako to mislite ? 
Vojislav. 
Da, da je taj muž već došao. 
Valerija. 
Ja vas ne razumijem. 
| Vojislav. 
Da ga upoznaste .. . od danas... 
Valerija. 


Od danas? — Ali koga, koga to mislite? 


Vojislav (gorko). 
Ja mislim muža, koji se je doista duboko dojmio vas, 
— oh, ja to primietih — koji je sigurno dostojan, da vas 
jednom svojom nazove, po svojem položaju i, kako se nadam 
po svojem značaju. | 
Valerija. 
Ali tko je taj, tko? 
Vojislav. 
On je danas tek došao... 


Valerija. 
Ah — vi mislite baruna _Vranskoga ? 


Vojislav. 
Da — njega! 

Valerija (smiešeći se). 

.Ne, Vojislave, vi se varate. Ja baruna volim, jer 
ga je majka moja voljela, ja ga štujem, jer on to štovanje 
zaslužuje, ali ljubiti... Da, možda bih ga ljubila, možda 
bih ga ljubiti morala, da... | 

Vojislav. 

Da?... . 
Valerija. 

Da ga upoznah prije! (pruži Vojislavu ruku). 
Vojislav. 

Ah Valerijo! (poljubi joj vatreno ruku). 

Valerija (iztrgne mu ju brzo). 
Ali idimo, idimo, ples je već započeo. 


Peti prizor. 
(Prijašnji — GROF WIPPERSTEIN.) 
Grof wrposen (koji je kod zadnjih rieči sa grofom 
unišao). 
Da, ples je već. započeo i ja dolazim . .. 


| Valerija (smeteno). 
Vi... grofe? 
Grof Wipperstein. 
Smijem li vas pitati, kako vam se je svidjao po- 
sljednji nastavak mojega romana. 
Valerija. 
Oh izvrstno, — ja ga još niesam ni čitala! 
Grof Wipperstein. 
Kad pročitate, svidjat će vam se još više. Ali smijem 
li moliti za ovaj ples . . . 


: Valerija. 
Žalim, grofe ... već ga obećah Ziapediku Vojislavu. 

Grof Wipperstein (mjereći Vojislava), 
Ah, i vi ste ovdje — dobar veče! ... Niesam vas 
ni opazio! 
Vojislav (hladno se poklonivši). 
Ni ja vas, gospodine grofe. 


Grof Wipperstein. 

Neugodan čovjek! ... Orisat ću ga u svojem 
budućem romanu... (Valeriji) Dobro, grofice, ali ja ne 
uzmičem. Molim dakle za budući ples. 

Valerija. 

Ali, grofe, zar vi zbilja kanite plesati, dok vaš ujak 
na umoru leži? 

Grof Wipperstein. 

Bah — on je filozof! 

Valerija. 

Ne, grofe, meni je blaženstvo vaše duše više na brizi, 
nego vama, ... ja to ne mogu dozvoliti! 

Grof Wipperstein. 
Vi me dakle odbijate ? 
Grof (tiho, ali strogo Valeriji). 
Pazi, što činiš! Grof Wipperstein je vrlo bogat! 


Valerija. 
Što još? 
Grof. 
I to je dosta! ... 
Valerija. 


Ajdmo, gospodine Vojislave, ples će se skoro svršiti.. . . 
Do vidjenja, grofe,... iza plesa... (ode sa Vojislavom 
u plesnu dvoranu). 


Šesti prizor. 
(GROF PALIŽNA. — GROF WIPPERSTEIN.) 
Grof Wipperstein. 
I sada ide i pleše s njime! 

' Grof. 
Primirite se, grofe ! 


Grof Wipperstein. 
A ja stojim ovdje — — 
m Grof. 
Ali, dragi grofe, i vi ćete još plesati. 
| Grof Wipperstein. 
Da, s vašom majkom! | 


Grof. 
Kako ste neuljudni! 


Grof Wipperstein. 
Ah, oprostite mi, grofe, ali moja nesretna strast, moj 
pjesnički temperamenat zaveo me je! A na posljedku 


imam i ja neko pravo na ljubav grofice Valerije, jer ja 
ju takodjer ljubim. Uz to ste mi već na po obećali 


njezinu ruku, nije li tako? 


Grof (izbjegavajući). 
Dakako . . . dakako... ja niesam znao... tojest... 

Grof Wipperstein. | 
To jest? 

Grof. 
Ako ona privoli, jer siliti ju ne _ mogu i ne ću, ona 
mora svojega muža ljubiti. 
Grof Wipperstein. 

Da, barem svoga. Vi me dakle odbijate? 


Grof. | 
Podnipošto, ali ta se stvar mora tek dobro promisliti. 


Grof Wipperstein. 
Ta mi se poznajemo već godine i godine! Ja nemam 
više kada da promišljam. Još nekoliko godina i bit će mi... 
medju nama govoreći, već pedeset i. . 


65 


Grof. 
I? 
Grof Wipperstein. 
Pedeset. Sa mnom izumire moje pleme, ako se ne 
oženim. Treba mi potomaka, da im namrem svoj imutak. 


Grof. 
Tomu se može lako pomoći, ali vi još nieste ni umrli. 
Grof Wipperstein. 
Niesam — hvala Bogu! 
Grof. 
Ja ću se za vas zauzeti, grofe, a vi govorite s Va- 
lerijom, jer od nje sve zavisi. 
| Grof Wipperstein. 
A kada vam mogu javiti resultat? 
Grof. 
Za jedan sat! (za se). Dotle ću i s barunom govoriti. 


Grof Wipperstein. 
Dobro, ja idem, ali... ako ne uspijem? 


Grof. 
Vi — pjesnik! Oh, kako je plemenita vaša čednost! 


Grof Wipperstein. 
Pravo zborite! Hvala vam! A sad en avant, na kri- 
lima ljubavi letim, (poskakuje, ali ga uhvati grč u nozi pa klone) 
ne, ja ću ipak radje ići! (odlazeći sretne se s Feigenbergom. ) 


Sedmi prizor. 
(GROF PALIŽNA. — FEIGENBERG.) 
Feigenberg. ' 
Vaša presvietlosti, moj najdublji poklon ! 


Grof. 
No, vi dolazite već od dinera, vi ste se danas vrlo žurili ! 
5 

Feigenberg. 
Ja sam kod svakog jela umah više uzeo, da ne 
gubim vremena, jer bih rado s vašom presvietlosti go- 
voriti o važnoj stvari... 


Grof. 
Govorite! .. O čem se radi? 


Feigenberg. 
To nije tako lasno reći, gospodine grofe, vrlo je 
važno za vas i vaše prijatelje. 


. Grof. 
Dobro, dobro ... jesmo li ovdje sami? 


Feigenberg. | 
Sami, gospodine grofe, izuzevši genija Hrvatske, koji 
nad ovom kućom lebdi. 
Grof. 
Dobro! Hoćete li pušiti ? 


Feigenberg. 
Molim! To je u razgovoru vrlo ugodno. Gledajući 
dim smotke, čovjek gradi najljepše osnove za budućnost. 


Grof. 
Izvolite! (ponudi mu smotke.) 


Feigenberg. . 
Hvala! (uzme najprije jednu smotku i metne ju u džep.) 
Ovu kasnije! (zatim uzme drugu te ju zapali.) Ovu za sada! 


| Grof. 
Sjednite! 
Feigenberg. 
Molim (sjedne). 
Grof. 


Što mi imate reći? 

Feigenberg. 

Gospodine grofe! Vi znadete, da mi je uvisk samo 
vaš interes bio na srcu. Poznajući vaš imutak i osobe, 
S kojima nam je bilo računati, bijah uvjeren, da će to, što 
želite, lako i brzo ići. Na žalost se donekle prevarih. 


Grof. 
To znam i sam najbolje! 


Feigenberg. 

Ja sam razabrao,: da zviezda vaše presvietlosti ne 
smije više ostati u toj tmini. Na  posljedku mora 
čovjek i na sebe misliti. Narod će se već jednom 
izbaviti iz toga škripca — on će i dalje živjeti, dočim 
će grof Paližna žalibože ipak jednom umrieti. Moramo 
se najprije brinuti za ono, šta nam je najbliže, — a što 
nam je bliže nego mi sami? 


Grof. 

Istina ! 

Peigenberg. 

I tako obratih svoju pažnju samo na jedno, da 
postignemo onaj cilj, na koji vi težite. Toj ću uzvi- 
šenoj zadaći posvetiti cieli svoj skromni život i bit ću 
sretan, ako budem samo ljestvom, na kojoj će se grof Pa- 
ližna popeti do žudjene visine, i koju će, kad bude gore, 
ako Bog da, uzeti k sebi! 

| Grof. 
Vi ste pravi rodoljub! O čemu se dakle radi ? 


Feigenberg. 

Ako gospodin grof dopusti, ja ću upotrebiti pri- 
spodobu. Uzmimo čovjeka, koji se želi popeti na visoko 
brdo. Od podnožja njegova ima dva puta pred sobom, 
koja oba vode bar prividno uz brdo. On odabere, 
recimo, lievi. U početku diže se put lagano gore, ali za 
čas postaje sve strmiji i gori, i vodi krivudasto oko cie- 

loga brda. Putnik stane, zamisli se i pita sebe: ,Je li 
to zbilja pravi put, kojim sada idem? Nebili ipak bilo 
bolje, da odaberem desni?“ I on se vrati natrag, podje 
desnim, utrtim putem, mećući svoje noge u stope pred- 
šastnika svojih, i za čas uzpne se na vrh brda. Ovo je 
moja prispodoba, gospodine grofe! 


Grof. 
A moral? 
Feigenberg. 
»Čini, što ne možeš propustiti“. 'To je moje mnienje. 
Ali ja sam samo neznatan novinar, dočim na vašu 
presvietlost gleda cieli narod. Moja je savjest posvema 
u mojoj vlasti, ali za vašu presvietlost ne znam, da li će 
vaš skrupulozni karakter dopustiti, da poslušate moj 
savjet. 
Grof. 
Ali zašto ne bih? 


Feigenberg. 
Drago mi je, što vaša presvietlost stvar ovako uz- 
višeno shvaća. Za veliki cilj treba i velikih odluka. Ja se 
smijem dakle nadati? 


Grof. 
Činite, što vam je drago, samo gledajte, da bude to 
što prije! 
Feigenberg. 

Ne mogu vam reći, gospodine grofe, kako me 
vaša privola usrećuje. Sad mogu vašoj presvietlosti 
sve priznati. Ja sam u ovo posljednje vrieme u Zagrebu 
vrlo oprezno prilike ogledao i svagdje se propitkivao. 
Uvjerih se, da bi se u mjerodavnim krugovima vrlo rado 


vidjelo, da stupite u vladinu stranku, jer ste vi jedini 


velikaš, koji je prema njoj u opoziciji. 

Grof. 
A kad bismo mogli imati pozitivan odgovor ? 


Feigenberg. 
Nadam se, još danas! 


| Grof (radostno). 
Danas ?! | 
Feigenberg. 

Da, danas je bilo tajno vieće, u kojem se je viećalo, 
kakav bi položaj zauzela vaša preuzvišenost, stupi li u 
protivnu stranku. A budući da sam umolio, da se zaključak 
umah ovamo brzojavi, mogli bismo svaki čas saznati uspjeh. 


Grof. 
Vi ste divan čovjek! Ali na taj način ne valja nam 
ni časa počasiti. 
Feigenberg. 
Ja sam, predvidjajući to sve, pripreme već učinio, 
Već je složen novi broj našega lista sa promienjenim 
programom, pa se može svaki čas otisnuti. 


Grof. 
Izvrstno! Izvrstno ! 


Feigenberg. 
Uvodni članak pod nadpisom: ,Nama su pale mrene 
s očiju“, napisao sam ja sam. 


Grof. 

Vrlo dobro! 

Feigenberg. 

Trebalo bi samo, da pod taj članak dodje još podpis 
koje obće štovane osobe, kojoj sviet vjeruje. Mundus vult 
decipi .. 

Grof. 

Podpišite se dakle vi! 

Feigenberg. 
Oh, gospodine grofe, odviše ste prijazni, ali to ne bi 
mnogo pomoglo. Podpis mora biti od osobe, koja uživa 
u narodu ugled i povjerenje... | 


Grof. 
Zar daja sam... 
Feigenberg. 
Zašto da se vaša preuzvišenost uznemiruje ? Što tra- 
žimo, imademo gotovo pred nosom! Taj članak neka 
pogo vaš tajnik, gospodin Vojislav. 


Grof. 
On? : | 
Feigenberg. 

Da, ja sam ga u njegovu duhu i napisao. On je 
mlad i vatren, a ljudi mu vjeruju. Samo je pitanje, hoće 
li to gospodin Vojislav hijeti, on je vrlo značajan! 


Grof. 
Budite bez brige. Ja ću mu zapovjediti! 


Feigenberg. 


No, trebalo bi samo još i ostalu gospodu na to sklo- 
nuti... Eto baš dolaze od dinera. To je najzgodniji čas! 
Sada ili nikada! / | 


Grof. 


Ja ću umah govoriti s njima, a vi budite tako dobri 
i dajte donieti šampanjea, mnogo šampanjca i to najboljega ! 


Feigenberg. 


Neka bude vaša presvietlost spokojna, ja ću ga prije 
sam kušati (ode). 


(Grof pristupi k stolu i Dinamo novine.) 

Osmi prizor. 
(GROF PALIŽNA. — PINTEROVIĆ. — GLJIVARACi GROF 
WIPPERSTEIN.) 
(Grof Wipperstein, opazivši grofa samoga, podje k njemu i po- 
zdravi ga.) 
Pinterović (dolazi s ubrusom oko vrata). | 
Ah! To je bio Boga mi gospodski objed, Niesmo uzalud 
tako dugo na nj čekali (sjedne). Stela, što niesu svako jelo 
dva puta nudjali! 
Gljivarac. 
Kako bi, kad ste vi već prvi put sve sebi na tanjur uzeli! 


| Grof. 

Drago mi je, što su gospoda s mojom kuhinjom 
zadovoljna. 
| Gljivarac. 

Ako je prosto jelo i brutalno, dobar diner ipak kriepi 
tielo, a pobudjuje duh. Ja sam to izkusio kod političkih 
objeda. Moje su najljepše uspomene napisane izmedju 
redaka raznih ,menu-a“. Ja ih sve spravljam. 

Grof Wipperstein. 
Pak ćete ih jednom objelodaniti pod nadpisom , Memoiri“. 
Gljivarac. 
Ne rugajte se, gospodine grofe. Dobra je probava 


prvi uvjet zdravlju, kao što je dobar tek dokaz istoga, 
jer dok jedem, znadem, da živim. | 


Deveti prizor. 
(Prijašnji. — BARUN VRANSKI. 
Barun. 
Vrlo dobro! Kad čovjek umre, jedu ga i onako drugi. 


Grof Wipperstein. 
Ah, barun Vranski! 

Barun. 
Ja dolazim samo kao viestnik gospodja. One su upravo 
krenule ovamo, vodeći u slavlju svoga novog ljubimca, 
gospodina Lowya. 


Pinterović. 
Lowy! To ime sam već negdje čuo! 
Barun. 
Bez sumnje! 
Grof. 


To je slavni hipnotizer. i antispiritista, koji je 
nedavno ovamo došao, pa se sad _ u svim salonima za nj 
otimlju. On je iz dobre obitelji i potječe iz Danske. 


Barun. 
Kao kraljević , Hamlet“. 


Grof. 
On je vrlo vješt. Groficu Idu n. pr. tako je hip- 
notizovao, da mu je sjela na koljena. On može i to uči- 
niti, da ljudi najednom izčeznu. 


Pinterović (poluglasno ). 
To bi bilo nešto za moju ženu Ciliku. 


Grof. | 
Pozvah ga ovamo, da ovdje pokaže svoju vještinu, 
jer muževi znanosti uviek su dobro došli na mojem dvoru. 


Barun. 
Zar je sve ono znanost, što živi nd lakovjernosti 
svojih suvremenika ? 


Grof Wipperstein. 
Vi dakle ne vjerujete. da ima sablasti . .. 


Barun. 
Ja ne znam, ali mislim, da bi nam Hrvatima bilo 
mnogo potrebnije, da iz svoje zemlje sablasti tjeramo, nego 
da ih dozivljemo ! 

Deseti prizor. 


(Prijašnji. — GROFICA. — LACI i GEJZA, zatim GROF PEPI. 
— LOWY. — GORSKA. — DEDY. — LILI. — CECILIJA, 
a kasnije FRITZ.) 

Grofica (Laciu i Gejzi). 

Moja gospodo! Ja vas odpuštam! Hvala vam! (za 4). 
*:Kakova mladež! Vojislavova poleta nema ni jedan. 


Laci (Gejzi). 
Kako si objedovao ? 


Gejza. 
Zlo! 
Laci. | 
Zlo? Kako to? 
| Gejza. 


Bilo je toliko meni: nepoznatih jela, pa dok sam 
gledao, kako će ih drugi jesti, odnesoše mi sluge tanjure. 


Gorska (dolazi sa Lili # Dedy, pa im turu nekoliko sladkiša 
u džep). 
Tako, djeco moja, ovo spravite za večeru! 


Grof Pepi (ulazi vodeći izpod ruke Lowya). 
Moja gospodo! Dozvolite, da vam ovdje prikažem 
slavnog učenjaka, gospodina profesora Lo&wya, kojemu se 
kod nas u Hrvatskoj tako svidja, da mu se ne će više ni otići! 


Barun. 

To vjerujem ! 

LOowy. 

Gospodin je grof rekao istinu. Ja sam sretan, što 
sam došao u ovu liepu zemlju, u ovo cienjeno družtvo. 
Kad se na kolodvoru u Beču oprostih sa svojim prijate- 
teljima i štovateljima, začudiše se svi, što se usudih kre- 
nuti ovamo, jer u inozemstvu drži se Hrvatska zemljom 
divljaka. Ali ja mišljah: ,smione Bog pomaže“. Meni, 

koji sam prošao veći dio svieta, koji bijah u zemlji 
Eskima i Kozaka, ne će se ni medju Hrvatima ništa do- 
goditi. Medjutim kako je radostno bilo moje razočaranje ! 
Mjesto divljih sela nadjoh gotovo posve civilizovanu zemlju 
sa gradovima, što su gradjeni na zapadnjački način. 
Dobri taj narod dočeka me ljubazno i oduševljeno, kao 
da mi se hoće zahvaliti, što sam došao. A što me je naj- 
više veselilo, svuda, a osobito u Zagrebu, susretoše me 
glasovi milog moga njemačkog jezika, koji mojim ušima 
zvuči kao glazba Wagnerova. I stoga se veselim, što se 
je i meni podala zgoda, da štogodj učinim za kulturni 
razvitak ovoga darovitog naroda. Ustraje li i nadalje tako, 
ne će ga minuti krasna budućnost, a Zagreb postat će 
mali Beč, hvala budi sviestnoj aristokraciji, koja tako 
sjajno narodu prednjači! 


Grof Wipperstein. 
Vi ste odveć ljubazni! 


. Grof. 
Hvala vam u ime hrvatskoga naroda! 


Lowy. 

Oh, gospoda precjenjuju moje rieči. Na meni je, da 
se zahvalim na ljubaznu dočeku. Ljubaznost domaćina 
sjetila me je opet krasnih časova, što sam ih sproveo 
nekad kod princa Walleskoga. 


Grof Pepi (zadivljeno). 
Vi poznajete princa : Walleskoga ? 


| Lowy (nehajno). 
On me je počastio svojim prijateljstvom, dali smo si 
pače kod istoga krojača praviti odjeće. 


Laci (Gejzi). 
To je divan čovjek! 

| Gejza (Laciu). 
I nimalo ohol! | 
(Laci i Gejza poklone se duboko Lčwyu, koji im poklon odvraća.) 


Grof Pepi (koji je tražio etui s cigaretama u džepu, ali ga 
nije našao, klikne zlovoljno) 
Ah! 


| Lowy. 
Što se je dogodilo?! 
Grof Pepi. 
Zaboravio sam u blagovalištu svoje cigarete! 
LOowy (izvadi etui s cigaretama). ' 
Smijem li možda ja ponuditi . . . 
Grof Pepi. 
Odveć ljubazno! Ah kako krasan etui! 
| Lowy. | 
Uspomena od ruskoga kraljevića. Štovano - družtvo, 
moje vrieme vrlo je odmjereno, molim s toga dvojicu 
gospode i dvie gospodjice, da pristupe k meni! 
Gorska (Lili € Dedy). 
Idite, djeco moja, možda vam to pomogne... 
Laci (Gejei). 


Ajdmo mi! 
a Gejza. >| 
On je prijatelj princa Walleskoga! 
' -Laci. 


Koja čast za nas! 


Cecilija (Pinteroviću, drmajući ya). 
Idi i ti! 
Pinterović. 
Hvala, ja spavam i onako! 


(Medjutim su Lili, Dedy, Gejza i Laci sjeli sred pozornice, a 
Lčwy ih zakloni zastorom, što ga sluge donesu € tako stave, da 


86 osobe u sredini ne vide). 

Lowy. 
Ja ću imati čast pokušati na ovom  štovanom 
družtvu moć hipnoze, pa molim samo kratak čas, dok 
svoje priprave uredim (ode za zastor), 


Jedanaesti prizor. 
(Prijašnji. — FEIGENBERG.) 
Feigenberg (dolazi uzrujano). 
Gospodine grofe, sve je u redu. 


Grof. 


Dobro, dobro! 
Feigenberg. 


Ne valja nam više časiti, odgovor može svaki čas 
doći, onda mora sve da je gotovo! 


Grof. 
Ja ipak ne mogu sada... 


Feigenberg. 
Baš sada! Iza objeda su svi dobre volje! 


Grof. 
Ali ja moram u to ime držati i kratki govor, a 
ja još niesam imao kada da se pripravim. 


Feigenberg. 
Mislio sam i na to, gospodine grofe, pa sam 
ovdje zabilježio nekoliko misli, što ih vaša presvietlost 
možda misliti kani (daje grofu komad hartije), 


Grof (cita). 


Vrlo dobro! 
Feigenberg. 


Ja ću papir metnuti u svoj šešir, pak ću ga tako 
držati, da će ga moći gospodin grof čitati! 
Grof. 
Hvala vam! (dade mu papir natrag.) 


| 


i 

Feigenberg. 

Slavno družtvo! Mislim, da ću ovu kratku stanku, 
što je evo nastala, najbolje izpuniti time, da se ovdje 
u ime sviju nas  presvietlomu gospodinu grofu za- 
hvalim na ljubaznom dočeku, kojim nas je počastio, i da 
kliknem Živio“ naš slavni plemeniti vodja, BICANISHI 
grof Paližna! 


(Sluge donose šampanjca i nudjaju gostima.) 
Svi. 
Živio! Živio! 
Feigenberg (tiho grofu). 
Sad je najzgodniji čas. 
Grof. 
Mislite li? Budite samo blizu mene. 


(Pinterović uzme od sluge dvie čaše šampanjca i metne ih kraj 
| sebe na stol.) 


Grof. 

Slavno druživo! Nepripravan kako jesam, dozvolite 
ipak, da nekoliko rieči  prozborim (tiho  Feigenbergu). 
Bliže!! Moja ljubav za taj narod, nadam se, da je 
poznata... . 

Razni glasovi. 

Živio! . . . Dakako... Tako je! 

| Grof (pokloni 8e). 

Moje zasluge spominjati krati mi moja čednost. 
Moji prijatelji ih poznaju. Ali narod je nezahvalan. 
Izpitujući svoj dosadašnji rad, razabrah, da ne udarismo 
pravim putem. Mi stojimo osamljeni kao hrast sred 
polja. Samoća ubija! Treba se držati šume!! S toga 
nam treba tražiti zaštite kod jačih u ovoj zemlji. Istina 
je, da nas je do sada od njih dielilo neko malo nespo- 
razumljenje. 

Gljivarac. 
Bili smo protivnici! | 
Grof. 
Ali u politici se nazori mienjaju, već Prerađović 


je rekao... 
| Feigenberg. 


»stalna na tom svietu samo miena jest“. 
Grof. 
Uz jake bit ćemo i mi jači! Sami ne možemo 
ništa. Složimo se dakle s njima! 
Feigenberg. 
Audiatur et altera pars! 
| Barun. 
Grofe! Ta to znači napustiti svoj narod! 
= Grof. 
Svatko je sebi najbliži! 
Barun (bolno), 
To vidim! 
Feigenberg (spravi papir u džep, pošto je grof svršio). 
Ja sam u novinama ovu ,samospoznaju“ već saobćio. 
Treba samo da još i gospoda stranke pristanu.. . . 
Grof Pepi. 
Meni je svejedno. Molim vatre! 
Grof Wipperstein. 
Ja sam uviek s jačima, jer jači čine i onako što hoće. 
= Gljivarac. 
Ja sam doduše protivnog političkog mnienja, ali ja 
ću ipak pokazati, da štujem svačije uvjerenje, pa ću i 
nadalje ostati uz vas kao vaš štovatelj. 
Grof. 
I odvjetnik! 

Gljivarac (duboko se pokloni). 
O molim! 
Feigenberg (tiho grofu). 
A _Pinterović ? | 
Grof. 
On spava. Pustite ga. On je i onako uviek s nama. 


Feigenberg (dignuv čašu). 

Moja gospodo! Pošto je dakle predlog gospodina 
grofa oduševljeno primljen, slobodan sam, da mu kao 
predstavnik javne štampe u ime naroda izrečem zahvalnost ! 
Stupao i nadalje trnovitom stazom uvjerenja i pravednosti 
na diku svoje domovine, na radost svojih prijatelja ! 

Svi (osim baruna). 

Živio! . . . Tako je! 

Grofica (ogrliv grofa, tobože tronutaj. 
Sine moj! 
Feigenberg. 

Moja gospodo! Pravo veli pjesnik: ,Za dom tek 
živi, tko je umro za nj!“ Ljubav k domovini .... 
(hoće dalje govoriti, ali u taj čas digne Lčwy zastor kliknuv : 
Jedan, dva, tri, i svi se okrenu onamo. U sredini sjede Laci i 
Lili, Gejza € Dedy zagrljeni). 

Svi. 

Ah! 

Lowy. 

Neka se slavno družtvo izvoli uvjeriti, da su go- 
spodjice i gospoda zbilja uspavani! 

Svi. 

Ah! Divno! Krasno! 

Gorska (ushićeno). 

Moje kćeri u njihovu naručaju. Sad su ih kompro- 
mitirali, sad će ih ipak morati oženiti! (Z&wy-u) Probudite ih! 

(Svi povladjuju Lčwyu, koji stoji u sredini, pa se na sve strane 
duboko klanja.) | 


Feigenberg (koji je htio da dalje govori, ali ga nitko ne sluša). 
Moja gospodo ... Ljubav k domovini (okrene se gnjevno 
prema Lowy-u) Prokleta konkurencija! 


(Zastor se spušta.) 


TREĆI ČIN. 


Prvi prizor. 

(Sve osobe ostaju kao na svršetku drugoga čina, samo su LILI 
i DEDY, LACI i GEJZA opet na svojim prijašnjim mjestima.) 
 Lowy (stoji sprieda do grofice € poljubi ju u ruku). 

Gospodjo grofice! 

Grofica. 

Što, vi već odlazite? 

Lowy. 

Dužnost me zove. Moram večeras na kolodvor, jer | 
dobih poziv od rumunjskoga kralja, da na njegovu dvoru 
priredim jednu seancu. 

Grofica. | 

Onda vas ne ću dulje zadržavati, jer kraljevi niesu 
vični čekati. Ali na povratku, nadam se, da ćemo vas 
opet vidjeti! 

Lowy. 

Budite sjegurni, gospodjo grofice! 

Lili. 
Vi zbilja odlazite! Šteta! Mi smo se svi tako dobro 
zabavljali... 
| Dedy. | 
Vi nam morate dati svoju fotografiju, ... hoćete li? 


' Lowy. , 
S mjesta! (izvadi fotografiju iz džepa) Zelje tako krasnih 
gospodjica meni su zapovied ! 
6 

Dedy (vokazujući Lili fotografiju). 
Gledaj Lili! Koliko redova! Kano kod kotiljona. 
Lili. 
Ah, molim, napišite nam nešto na nju! 
Gorska. 
Ali Lili! 
LOowy. 

Vrlo rado! (izvadi iz džepa olovku, pa tom zgodom baci 
navlaš na tle velik prsten, kao da mu je pao 8 prsta, napiše, 
dok se Lili prigne za prstenom, nešto na fotografiju t dade ju 
Dedy.) Izvolite ! 

Lili (koja je prsten digla). 
Ah taj krasni prsten, gotovo ste ga izgubili! 
Lowy. 

Hvala gospodjice! On mi je vrlo drag, jer je dar 
kralja belgijskog! (poklonvši se) Milostive_ gospodje! . . - 
Moja gospodo! (odilazi. Grof Pepi ga prati do izlaza). 

| Barun (gledajući za njim). > 

Taj mora da je tvorničar karata, jer poznaje sve 

kraljeve ! | 


Drugi prizor. 
(Prijašnji bez LOWYA.) 
Lili (Dedy). 
Daj brzo ovamo! Sto ti je napisao ?! 
Dedy (čita laganoj, 
Duh znanosti gubi se u tmini! 
Grof Pepi. 
To je divan čovjek! 


Grof Wipperstein. 
Bože moj, kolik napredak, kolika prosvjeta! Pred 

trideset godina, što se je znalo o sugestiji ili o silovitom 
uspavanju ? 
Barun. 
Onda je ovo potonje bilo samo monopol loših pjesnika! 


Grofica. 
Istina je! Krasno je naše doba. Koji komfort i pro- 
svjeta, pa svi ovi izumi, svi ovi obreti! Ja samo žalim, 
što se niesam rodila sto godina kasnije! 


Grof Pepi (tiho barunu). 
Bila bi za trideset godina mladja! 


Grofica. 
Kako će onda tek izgledati sviet? 


Gljivarac. 

Da, to je doba prosvjete i napredka! Vrieme uzkih 
pojmova izčezava, kao svagdje tako i kod nas! Naša se 
zemlja razširuje, dobiva novih imena! Pojam ,uže“ do- 
movine gubi sve većma svoju vriednost. Svi ljudi su braća! 


Grof Wipperstein. 
Kosmopolitizam, to je geslo budućnosti. 


Grof Paližna. 

Ubi bene, ibi patria! 

Grof Wipperstein. 

Čovjeku pripada cieli sviet, čemu da se veže na 
grudu zemlje? | | 

Barun. 

Oh ne! Vjerujte mi! Ljubav domovine nije prazna 
rieč, ona imade dubok korien u našem srcu, u cieloj 
naravi. Ta koliko nam se dokaza za to danomice nadaje 
u samoj prirodi? Sjetimo se samo male lastavice, koja 
milje i milje, gore i mora preleti, samo da opet ugleda 


sk 

svoje gniezdo, a često i da u njemu umorna od dugog 
leta pogine ! 
Gljivarac. 
Da, ali lastavice su bedaste ptice! 


Barun. 
A mi razboriti ljudi! To sam posve zaboravio ! 


Treći prizor. 
(Prijašnji. — VOJISLAV.) 


Grofica. 
Ah, eto gospodina Vojislava! (Vojislavu) Vi dolazite 
po četvorku, za koju me angažovaste ? 


Grof Pepi (tiho barunu). 
Ii bolje, za koju je ona njega angažovala! 
Vojislav. 
Na službu, gospodjo grofice! Upravo je dan znak! 


| Grofica. 
Ne vidjeste li grofice Valerije? 
Vojislav. 
Milostiva gospodjica ostavila je umah iza plesa dvo- 
ranu! Čutila se nešto bolestnom! 


Grof Wipperstein. 
Da joj se nije što dogodilo?! 
Grofica. 
Pustite ju, ona ima često takove hire. Ja ću već 
s njome govoriti. Moja gospodo! Vršite svoje dužnosti! 
A vi, grofe, alatćte, vi ste naš maitre de danse! 
Grof Wipperstein. 


Da, ja ću plesati, premda će mi moje drhtavo srce 
kod toga priečiti. 

Grof Pepi (tiho barunu). 

I njegove drhtave noge! 
(Družtvo se. sprema u dvoranu.) 

Grof Paližna (Gljivarcuj). 

Smijem li vas moliti za vis a vis? 
Gljivarac. 
Kod plesa? 
Grof Paližna. 


Ne; kod macao-a! 
(Ciedlo se druživo uputi u susjednu dvoranu, odkud se čuju. 


zvukovi četvorke.) 


Četvrti prizor. 
(BARUN VRANSKI. — PINTEROVIĆ.) 

(Iz susjedne dvorane čuje se gdjegdje .glas grofa Wippersteina, koji 
promuklim glasom daje pojedine komande za četvorku.) 
Barun (pristupi k Pinteroviću, koji je u svojem stolcu zadriemao, 
pa ga potrepia po ramenu). 

Gospodine! Vi ne plešete? 
 Pinterović (prene se). 
O da, ali ja ne znam! 
Barun. 
Tim bolje — bar ćemo. malko zajedno brbljati. Vje- 
rujte mi, da me je vrlo radovalo, što vas upoznah! 


Pinterović. 


I mene! 
Barun. 
Vi ste slobodan čovjek, a to je u našoj zemlji velik 
kapital. 
Pinterović 
Dakako ! 
Barun. 
Vi ste nezavisni u svojem radu i mišljenju, činite, 
što vas je volja... | 2 ou 


86 


Pinterović. 
Da, to jest, moja žena... Cilika! 
Barun. 
Energična je gospodarica. 
Pinterović. 

To i Bog znade! 

Barun. 

Tako i treba. U domu ima žena, u svietu muž prvu 
rieč... Vi ste glava svoje obitelji, vi ste joj predstavnik 
pred Sem raja 
| Pinterović. 

Da, donekle! 

Barun. 

Uz to ste bogati, ugledni, imadete u svojoj okolici 
upliva. 

| Pinterović. 

Da, ja sam kapetan vatrogasaca! 


Barun. 

Po cielom svom položaju vi ste zvani, da u javnosti 
djelujete za svoj narod, za svoju domovinu, ta vi ju bar 
ljubite ! 

Pinterović. 

To se razumije! (ponosno) Ja sam Zagorac! šime su 

čaše najveće u cieloj okolici. 


Barun. 
Vi ste i zastupnik u saboru? | 
Pinterović. 
Da! 
| Barun. 


Kao takovu često vam se je nadala prilika, da bra- 
nite narodne probitke! 
Pinterović. 
Dakako — ja sam i uviek glasovao sa grofom 
rak? 

Barun. > 
Da, on je vaš politički vodja! Ali jeste li uvjereni, 
da vas on vodi pravim putem! 


Pinterović. 
Dakako, on nam je to sam rekao. 
Barun. 
Dobro, — ali ako se grof najednom - predomisli ? 
Pinterović. 
To nije moguće! 
Barun. 


Možda ipak! Ako mu jednom na um pane, da ide u 
buduće samo za svojim osobnim ciljem, jer je ,svatko 
sebi najbliži“, pa ako svojemu narodu okrene ledja, 
hoćete li ga i onda sliediti ? 


Pinterović. 
Toga on ne će učiniti! 
Barun. | 
Da, jer je to već učinio ove večeri, ne bijaste li 


nazočni ? 
Pinterović. 


Ne znam, ja sam vam malko zadriemao... 


. Barun. ' 
Eto vidite! To znači ,prespavati povjest“, kako bi 
gospodin Feigenberg rekao! 


Pinterović. 
Da, ali to bi bilo grozno! Mi smo ga do sada svi 
sliepo sliedili i držali ga svojim vodjom! Što će biti sada? 


Barun. 
Vaši će se putovi naravno razilaziti. Ljubav do- 
movine mora da je uzvišena nad sve osobne probitke... 


Pinterović. 
To je istina, ... ali to će težko ići. 

Barun. 
Što vas veže uz grofa? 


Pinterović. 
Mnogo. Prije svega on mi je mnogo novaca dužan! 


Barun. 
Ako je tomu tako, on je kud i kamo više ovisan 
o vama nego li vi o njemu! 
Pinterović. | 
To je istina, ali on mi je obećao i plemstvo! 
Barun. 


Zar je vama kao razboritu čovjeku toliko stalo do 
ovih naslova! 


Pinterović. 


Meni je to i onako svejedno, uz to sam po materi 
turopoljske krvi, ali moja žena Cilika... 


Barun. 
Vrlo je odvažna gospodja .. . 


Pinterović. 
Da — žalibože! 
Barun. 
Pokažite, da ste gospodar i glava obitelji i da je 
vaša volja sveta! 
Pinterović. 


Pak moj sin Laci i moj nećak Gejza tako su otmeni 
i priučeni drugovati sa kavalirima. .. 


Barun. 
I praviti velike dugove. 
: Pinterović. 
Žalibože . . . Što bi oni na to rekli? 
Barun. 


Niegu li oni dužni slušati vas kao svoga odgojitelja ? 

Pinterović. 

To sam im već rekao, ali oni su mi odgovorili, da 
to nije više moderno! 

Barun. 

Moderno! Tiha sreća obiteljska ne ovisi hvala Bogu 
O modi; ona će ostati u svojem vječnom pravu, dok 
bude medju ljudima srca i ljubavi. Naš dom neka bude 
tvrdjavom našom! | 
Pinterović. 

Da, tako je i moj otac govorio, ali današnja mladež... . 

Barun. 

Udarila je u druge žice, žalibože! Zato smo tako 
daleko i došli. U prvoj mladosti većinom kicoši i ka- 
valiri, trošeći i gubeći svoje vrieme na raznim zabavama, 
postaju iznemogli starci, kad bi imali biti u naponu svoje 
snage. Vrieme ideala, za koje im mladost daje dvostruke 
snage, potratiše u bahantskim zabavama — u lažnom 
prenavljanju, i diveći se, kad nemaju svojih — tudjim | 
konjima! O prvim muževima ovoga naroda, o velikim 
njegovim kulturnim stečevinama, ne znadu često ni po- 
lovinu onoga, što o posljednjem kljusetu grofa N. N. 
Pak kad nadodje zbilja života, kad ih snadju brige i 
skrbi, kad nastane potreba, da se brinu za cielu obitelj, 
što biva? U njihovim izubijanim možđanima jedva ima 
toliko najprimitivnije naobrazbe, da zadobiju s pomoću 
visoke protekcije koje kukavno mjesto, dakako prodavši 
i svoje uvjerenje i svoju slobodu! Tu onda nastoje hi- 
njenim smieškom i utiskujući se u otmeno družtvo, koje 
tihim priezirom milostivo prima njihovo robsko laskanje, 
zavarati sviet o svojem ništetnom položaju, o svojoj ku- 
kavnoj eksistenciji! No svaki ozbiljan čovjek prolazi mimo 
njih samo s priezirom i gnušanjem, jer su za pravo ne 
samo družtvene, nego i moralne ništice. I takva da po- 
stanu vaša djeca? Ta i odveć imađemo tih ništica u 
zemlji, treba nam napokon misliti i na jedinice! 

Pinterović. 
Vi zborite pravo! | 
Barun. | 
A vas samoga što može još dulje vezati uz ovu 
kuću, uz ovo družtvo, koje nije vaše? Vi ste odveć raz- 
boriti, a da ne biste sami shvaćali svoj nedostojni po- 
ložaj u ovoj kući. Ovo družtvo opasano predsudama pro- 
šlosti i poričući sav moderni razvoj socijalnog pitanja, ni- 
kada vas ne će držati sebi ravnim, jer imadete sve, što 
ste stekli, zahvaliti sebi, a ne svojim pradjedovima. U 
ovim krugovima vriedi samo prošlost, od nje živu! Pa 
na posljedku nieste li vi ugledna osoba u svojoj okolici, 
bogat vlastelin, narodni zastupnik . .. 


Pinterović. 
Kapetan vatrogasaca! 


Barun. | 

Treba vam samo savjestno vršiti dužnost svoju i 
uspjeh je siguran. Sviet će vas cieniti i štovati, jer će 
vidjeti, da ste posvetili svoj život jednoj svrsi, jednomu 
cilju i da ste sve postigli po sebi samome! A oni, koji 
su negda s priezirom mimo vas prolazili, morat će sada 
da skidaju kapu pred vama, jer će im, ako ništa drugo, 
a ono bar vaša samosviest imponovati. 

Pinterović. 

Vi ste divan čovjek! Tako još nije nitko sa mnom 
govorio! Oh meni padaju mrene s očiju! Da, sve će 
se to promieniti; mi ćemo opet kući na svoje imanje, 
moja žena će opet kuhati, ja ću paziti na krumpir, 
a moja djeca će u školu. Ja ću opet uživati u svom 
liepom kućanstvu i bit ću gospodar u svojoj kući. A mojoj 
ženi ću reći, ja ću joj reći . . . što, to još sam ne znam, 
ali da ću joj nešto reći, to mi možete vjerovati i to odmah ! 
(hoće da ode na desna vrata, kojima se ide u blagovalište,) 

Barun. 
Kuda ćete! Ta ovud se ide u blagovalište! 
Pinterović. 
Žnadem! Ja idem najprije, da nešto malko gucenem. | 
A vama još jednom hvala, hvala! (poljubi ga). To će 


biti najžešće kreševo za cielo vrieme mojega braka! 
S Bogom! (odlazi bučno na desno,) 


Peti prizor. 
(BARUN VRANSKI. — GROFICA PALIŽNA, 


Grofica. 
Čini se, da je gospodin Pinterović danas vrlo dobre volje! 


| \ Barun. 

Pogodiste, grofice, on upravo namjerava, da na se 

obuče drugoga čovjeka! 
Grofica. 

To mu zaista ne će škoditi. Ali zašto vi, barune, 
ne dodjoste u dvoranu. Grof je krasno arangirao četvorku, 
bilo je pravo veselje. 

Barun. 
Ja izvrših medjutim dobro djelo, a i to je zabava. 


Grofica. 
Razumijem! Valerija je bila ovdje! 


Barun. 

Nije, — ja ju niesam vidio iza posljednjega plesa. 
Grofica. 

Vi dakle još ne govoraste s njome? 


Barun. 
O da! Mi smo postali dobri prijatelji. 


Grofica. 
Kako me to veseli! 

Barun. 
Grofica _mi je pripoviedala_ mnogo o svojem životu 
i o ubogoj svojoj majci. . . . 
Grofica. 
I tom zgodom... 
| Barun. 
Upoznah posve njezinu veliku, plemenitu dušu. Oh, 
ona zaslužuje, da bude jednom sretna. | 


Grofica. 
Govoraste li s njome i o toj sreći? 


Barun. 
To je tajna srca njezina, u koju ja nemam prava 
da diram, ni kao prijatelj. 
Grofica. 
Kao prijatelj možda ne, ali kao zaručnik ! 


Barun. 
Grofice, vi mislite! ... 
Grofica. 
Bože moj, ta o tom se radi. Vi ljubljaste jednom 


njezinu majku... i 
Barun. 


I zato mislite, da kušam svoju sreću kod kćeri? 


| Grofica. 
Ta ona joj je tako slična! 


Barun. 
Baš zato, jer ljubljah njezinu pokojnu majku, mogu 
nju ljubiti samo kao — otac! O grofice! Ljubit ću ju, 
kao da mi je kći, kao da mi je sestra! 


| Grofica. 
I to je sve? 
Barun. 
Ja vas ne razumijem. 

Grofica. 

To je vrlo plemenito, ali Valerija je odrasla dje- 
Vojka. Kad se uda, u svojem će mužu već naći svoga 
naravnog zaštitnika i prijatelja, pa s toga se _ mora na 
vašoj očinskoj ljubavi zahvaliti. 


Barun. 
Vidim, grofice, da su vas moje rieči uzrujale! 


Grofica. 
Ja mišljah, da ćete moju susretljivost drugčije shvatiti ! 


Barun. 

Ja činim samo svoju dužnost, grofice, i sve, što 
želim, jest, da bude Valerija jednom tako sretna, kako 
i zaslužuje, pa s toga se nadam, da ćete i vi kod 
njezine udaje paziti i na glas srca njezina, jer baš vama, 
grofice, bit će možda poznato, koliko boli i nesreće na- 
staje u braku bez ljubavi! 


Grofica. 
Mi ćemo vršiti svoju dužnost, barune, o tom budite 
uvjereni; kad smo ju odgojili, znat ćemo joj i njezinu 
sreću osigurati, a za vaš dobri savjet hvalim vam najiskrenije! 


Barun. 

Gospodjo grofice! Ja vidim, da su vas moje rieči 
uzrujale. Ja sam se nadao, da će moja molba izazvati 
saučešće, a ne ironiju. Ne ću da vam dulje smetam! 
(pokloni se i hoće da ode.) 


Grofica. 
Ali barune! Mi ostajemo prijatelji! Ples me je nešto 
uzrujao! Izvinite! (pruži mu ruku, koju on poljubi.) 


Barun. 
Gospodjo grofice! (ode poklonivši 8e.) 


Grofica (gledajući za njim). 
Kakav moral! 

Sesti prizor. 
(GROFICA PALIŽNA. — GROF PALIŽNA.) 


Grof (ulazeći s cigaretom u ustima.) 
Jesi li govorila s barunom ? 


Grofica. 
Da! 
Grof. 
Pa? Je li zaprosio Valeriju ? 
Grofica. 
Nije, on ju samo ljubi . . 
Grof. 
Izvrstno ! 
Grofica. 
Kao da joj je — otac! 
Grof. 


Ah, to su fraze — za to sam ja ovdje, ja sam njezin 
otac, ja bar mislim, da . . 


Grofica. 
Dakako — kraj kreposti pokojničine . 


Grof (baci zlovoljno cigaretu). 
To je vrlo kobno! I baš takovi ljudi, kao taj barun, 
moraju imati novaca, a mi, koji imademo toliko dara za 
život, sjedimo tako rekavši na cjedilu! 


Grofica. 
Pomisli, da smo i mi negda bili bogati . 
Grof. 
Kada je to bilo! Što nam to sada koristi! Sad smo 


preko ušiju zaduženi. To raskošno kućanstvo, tvoje velike 
potrebe . . . 

Grofica. 
Da, ali sjeti se i toga, koliko si ti novaca potrošio 
u Pešti i Beču kod kartanja i drugih još gorih zabava! 


Grof. 

Pustimo to! Priznajem, da sam bio lakouman. ka 
da gubimio vrieme spočitavanjem. Moja zadnja nada bila 
je udaja Valerijina. Time sam mislio primiriti vjerovnike, 
a sada nam je Vranski pomrsio račune! 

Grofica. 

Ti zaboravljaš, da je tu Wipperstein. On je pjesnik, 

idealista u najljepšim godinama. 
Grof. > 

Ne zavaravaj sama sebe! Valerija može samo ljubiti 
sanjara, kakva je i ona sama, pa ako to nije Vranski, 
onda to može biti samo . 


Grofica. 
Tko ? 
Grof. 
> Vojislav ! 
Grofica. 
Ha, ha, ha! Što ti ne pada na um! 
Grof. 


Ništa nije nemoguće. Bilo je već grofica, koje su 
ljubakale sa svojim lakajima . . . 


Grofica. 
Sinko! 
Grof. 
A MOJE ne nosi ni livreć. 
Grofica. 
Vojislava se ne boj. On je svoj pogled digao drugamo ! 
Grof. 


Kako to misliš? . 

Grofica. 

Zar ti misliš, da će mladić poleta Vojislavova, pun 
samosviesti i ambicije, pokloniti svoje srce neznatnoj la- 
danjskoj djevojci, kao što je Valerija. Na više teži njegov 
duh, na visini družtva njegovo je mjesto! 

Grof. 
Majko! Vi govorite o njemu entuziazmom, koji mi 
zadaje briga. 
Grofica. 
Sine! 
Grof. 

Sve na svietu mora imati svoje granice, i — vaša 
mladost! Pomislite, da je već dugo tomu, što vam je 
bilo — trideset godina! 

Grofica. 
Žalibože! Na to me ti ne trebaš sjećati! 


Sedmi prizor. 
(Prijašnji. — VOJISLAV.) 
Vojislav. 
Gospodine grofe, . . . gospodjo grofice . . . 
Grof. 
Ah, vi ste to, . . . Vojislave? 
Vojislav. 
Vi ste me pozvali, gospodine grofe! 


Grof. | 
Da, imam s vama govoriti (prama grofici) na samu! 


Grofica. | 
Dobro. Ostavljam vas! (prušivši Vojislavu ruku), Do 
vidjenja, gospodine Vojislave! (ode). 
Grof (gledajući za njom). 
Stara koketa! 

Osmi prizor. 
(GROF PALIŽNA. — VOJISLAV.) 


* Grof. 

Hvala vam, Vojislave, što ste, ostavivši veselo družtvo, 
pohitili ovamo. 
. Vojislav. 

Presvietli gospodine, vaše su mi želje — zapovied ... 
. Grof. 
Vojislave, vi znadete, da vas vrlo volim! 


Vojislav. 
Vi ste mi, presvietli gospodine, podali toliko dokaza 
svoje velike ijubavi da bih bio najnezahvalniji stvor na 
svietu, kad bih se usudio o njoj posumnjati. 


Grof. 

Hvala vam! (pruži mu ruku) Vi ste čestit mladić... Vi 
poznajete moj dosadašnji rad i baš o tom htjedoh go- 
voriti s vama. (Ponudi mu rukom mjesto, upali cigaretu i 
gjedne udobno u naslanjač). Vi znadete, da je politika vrlo 
promjenljiva stvar. Poput diplomacije ima vazda računati 
s prilikama i prema njima udešavati svoj rad. 


Vojislav. 

Od Taylleranda do Bismarka bijahu barem svi po- 
litičari toga mnienja.: 

Grof. 

Vrlo dobro! Kod politike je glavno, da čovjek imade 
cilj pred očima. 

Vojislav. 

Svakako ! 

Grof. 

Eto vidite! I meni je do toga, da postignem cilj, na 
koji težim. Ali to nije laka stvar. Ja razmišljah o tom 
i uvjerih ge, da način, kako sam do sada radio, nije 

T 


98 


bio pravi, jer tako radeći još bih mogao deset godina 
čekati, da dodjem do svrhe. 
Vojislav. 
Veliko djelo treba vremena... 


| Grof. 
Ne, meni treba brže pomoći. I stoga odlučih taj 
svoj rad promieniti ili bolje — popraviti! 
Vojislav. 
Kako to mislite, gospodine grofe? 


Grof. 

Bože moj, ta to je posve jednostavno. Mi napuštamo 
svoj dojakošnji položaj, pak nam treba prema tomu i 
svoje daljnje držanje udesiti. Ja ostavljam svoju stranku, 
dosta me je novaca i vremena stajala, pak ću opet zauzeti 
svoje staro mjesto i združiti se s onima, koji imadu vlast 
u svojoj ruci. 

Vojislav. 

Gospodine grofe, ta vi time ostavljate svoju do- 
movinu, svoj narod, koji je s čvrstom vjerom upirao 
svoj pogled u vas, nadajući se od vas sreći i pobjedi. 

= Grof. 

Ali što ću ja osamljen? Vi znadete, da je cieli 
naš stalež drugoga mnienja. Od cieloga plemstva ja sam 
jedini, što sam se dao zavesti na takav pokušaj. Pa kakva 
mi je za to bila nagrada, kakva zahvalnost naroda? Ni 
kod izbora ne glasovaše za me! 

Vojislav. 

Budućnost će vas zato nagraditi, povjest će vam ovo 
priznati. 

Grof. 

Od toga se ne živi, dragi moj. Moja odluka je ne- 
pokolebiva. 


99 


Vojislav. 

Oh ne, gospodine grofe, vi ne ćete svoga naroda, 
vi ga ne možete ostaviti na cjedilu. Ta u njem se ro- 
diste, iz njega nikoste, u njegovu krilu spoznaste prvi 
put krasote svieta i svemira, u njegovu jeziku učiste iz- 
govarati prve rieči, u njegovoj zemlji diže se ponosito 
stoljetni grad vaših predaka, vidljivi znak njihove slave i 
moći. Ovu zemlju oni oplodiše krvlju svojom, umirući 
za slobodu i prava svojega naroda, a iz te krvi zar da 
nikne korov i drač! O da mogu sada kao vama doviknuti 
i svim vašim drugovima, cielomu našemu plemstvu: 
»Ostanite vjerni svojoj domovini, svojim predjima. Ne 
tražite ljubavi u tudjinstvu, koje vas priznaje, samo dok 
vas treba, tražite ju na grudima svoje prave majke, na 
grudima domovine, koja jednako ljubi sve sinove svoje. 
Budite jedno sa narodom svojim, pozlatite opet imena: 
svoja sjajem imena narodnjega i bit ćemo opet, što smo 
nekada bili. Bog je u vaše ruke metnuo moć i blago, 
da ga upotrebljavate na korist svojega naroda, koji će 
jednom i od vas tražiti računa! O sjetite se rieči pjesnika 
našega i ,kajite se, dok imade dana“ — kajite se, dok | 
ne će biti prekasno i za kajanje i za — oproštenje! 


Grof. 

Vi ste sanjar! Samo sada nemojte se podavati sen- 
timentalnosti! Treba nam ozbiljno govoriti. Prije svega 
moramo ovaj prielaz u novinama protumačiti, a to ćete 
vi napisali! | 


Vojislav. 
Ja? 
Grof. 
Da. — Feigenberg: veli, da sviet toliko vaše članke 


cieni, jer su puni uvjerenja. Vama će najprije vjerovati | 


* 

Vojislav. 
Gospodine grofe, ja sam doduše ubog, ali moja 
ruka nije nikad nešto napisala, čega bi se moje srce 


stidjeti moralo. 
Grof. 


Što mislite time reći! 


Vojislav. 
Da bih ja, kad bih takav članak sada napisao, 
udario sam na sebe žig vjerolomstva i izdajstva, da bih 
se sam učinio huljom! 


Grof. 

Vi valjda tim poklikom ne kanite reći, da je bez- 
značajno, što ja od vas tražim. Al mislio sam, da će 
i vama jednom gospodstvo ući u glavu. Dobro dakle, ra- 
dite samo svojom glavom, moj gospodine, .i budite slo- 
bodni, ali od mene ne nadajte se više ni prijateljstvu ni 
podpori ! 

Vojislav. 

Gospodine grofe! Kad sam k vama u službu došao, 
učinio sam to radostno i dragovoljno, jer me je vodila 
nada, da ću po vama služiti svojemu narodu. Istina, 
ja sam vam onda u najam dao svoj um i svoju ličnu 
slobodu, a vi ste_ me za to plaćali. Ali svoje vam sa- 
vjesti ne prodadoh. To je moje blago, što se nikakvim 
novcem kupiti ne može, ma kako siromašan'bio. Ja sam 
u vašoj službi tražio više vaše ljubavi, nego vaše pod- 
pore, pa kad sam, kako se čini, bez svoje krivnje onu 
prvu izgubio, to se dragovoljno odričem i ove druge. 


Grof. 
Vi mi dakle odkazujete svoju službu? 
Vojislav. 
Nakon svega, što se je zbilo, razabrat ćete, gospo- 
dine grofe, i sami, da mi ništa drugo ne preostaje! 

Grof. 
Da, ja to podpuno shvaćam. Vi ćete saski: dobiti, 
moj gospodine, to vam je sigurno! (ode). 


Deveti prizor. —. 
(VOJISLAV. — GROFICA PALIŽNA.) 


Vojislav (sjedi zamišljen u naslanjaču). 


Grofica (udje lagano, tiho se približi Vojislavu i metne mu 
ruku na rame). 


Što vam je, moj prijatelju, tako ste mi zamišljeni ? 
Vojislav (digne se brzo), 
Ah, gospodjo grofice, oprostite ! 
Grofica. 
Što da vam oprostim, dragi moj? Al vi dis tako 
žalostni i uznemireni. Pripoviedajte, što se je dogodilo 
Vojislav. 
Ah malenkost, gospodjo grofice. Ja ostavljam ovaj. 
dvor. 


Grofica. 
Sto? 
Vojislav. 
Gospodin je grof primio upravo moju ostavku. 
Grofica. 
To nije moguće! A zašto? 
Vojislav. 


Gospodin je deda tražio od mene, -da RI svoju 
vjeru, svoje uvjerenje... i to na način, kojemu bih se 
bio najmanje nadao. 

Grofica. 

Ah politika vas je dakle razdvojila. To sam mislila ! 

Dozvolite, ja ću s njime govoriti, mene je uviek slušao. 

Samo mi morate razložiti, o čem se radi, i sve će biti 
dobro ! 
Vojislav. 

Kako je plemenito srce u vas, gospodjo grofice! 

| Grofica. 

Meni je drago, ako vas time mogu obradovati. Uz to 
je i moja želja, da ostanete ovdje, jer ja vas vrlo cienim,, 
: Vojislave ! 

Vojislav. 

Gospodjo grofice, vaša me dobrota postidjuje, tim 

više, što ne znam, čime sam ju zaslužio. | 


Grofica. | 
Ah ivi ste dakle koketni. Ja sam vam uviek bila 
sklona! Vaše otmeno držanje, vaš polet, vaša mladost... 


Vojislav. 
Oh, gospodjo grofice! 

Grofica. 
Vama se dakle ovdje svidja? 


Vojislav. 
Kako sam od ranoga. djetinjstva osamljen u svietu, 
držah ovaj stari dvor gotovo svojim domom! 


Grofica. 
A zar vas kraj svega toga ni jedno drugo čuvstvo 
ne veže uz dvor? 
Vojislav. ' 
O da! Čuvstvo duboke zahvalnosti za sve one liepe 
časove, što sam ih ovdje proživio ! 


Grofica. 
I to je sve?! | 
Vojislav. 
Kako to mislite, gospodjo grofice. .. 

Grofica. 
Zar je samo čuvstvo zahvalnosti, što vam je ovu 
kuću učinilo drugim domom ? U vašim je godinama srce 
Vično jačim čuvstvima i strastima! Govorite iskreno! 


Vojislav. 
Što da vam velim, gospodjo grofice? 


Grofica. 
Zar vam ja tek moram odkrivati vaše tajne? Ili ste 
vi jedini iznimka, koja svjedoči protiv ljudske ćudi, protiv 
naravi ? 
Vojislav. 
Ja ne razumijem... 
Grofica, 
Dakle, vi nieste samo učenjak, nego i — svetac! U 
vašem srcu nema dakle mjesta ljubavi! 


Vojislav. 
Ljubavi? 
Grofica. 
Ah vi ste porumepjeli, vi me razumijete! Da, ljubavi, 
moj gospodine! Čemu varati sebe i druge, kad se istinita 
čuvstva ipak zatajiti ne mogu? 


| Vojislav. 

Gospodjo grofice! 

Grofica. 

Vaš vam prosvjed ništa ne pomaže. Vaša je tajna 
odkrivena, sjednite ovdje do mene, tako — i izpoviedajte 
se, jer Bog zna, ne ću li vam ja pomoći do vaše sreće 
(ona sjedne na divan, ponuka Vojislava, da sjedne na tabouret 
do nje i primi ga lako za ruku). Vi dakle ljubite? Ne, gle- 
dajte mi u oči! Tako! Ako i šutite, vaš vas pogled odaje. 
Ja ne ću pitati, tko je vaš ideal, jer mi ga i onako odati 
ne ćete. Ona je ovdje na doni je li? (Vojislav M 
gtavom.) Znade li ona za vaše čuvstvo? | 

Vojislav. 
Da — to jest ja mislim, da ga bar pogadja od danas! 


Grofica. 
Vi joj još nieste o tom govorili ? 
Vojislav. 
Oh, kako bih se usudio! 
Grofica. 
Ona je dakle visoka roda i vi se bojite, da _ bi vas 
odbila ? 
Vojislav. 
Medju nama je duboki jaz, koji se ničim ne da pre- 
mostiti. Ostavljajući ovaj dvor, ostavljam i nju za uviek! 


Grofica. 
Zar ste već tako malodušni, tako puni priegora, a 
još ste tako mladi! Koliko vam ima godina? 


Vojislav. 
Dvadeset i dvie, gospodjo grofice. 


Grofica. 
Ah — koliko mladosti! To su godine borbe i ideala. 
Vi se morate pouzdati u sebe i boriti se! 


Vojislav. 
O, da je siromašna i meni ravna, ni časka ne bih 
časio, odkrio bih joj sree svoje i odveo bih ju u svoj 
dom, da s njome podielim siromaštvo svoje! 


Grofica. 
I da se onda medjusobno natječete u gladovanju, je 
li? Tko će na to misliti! Brak je grobnica ljubavi, oso- 
bito kod siromaha. 
Vojislav. 
Eto vidite i sami, koliko su smioni bili moji m. 

Grofica. 
Zar je samo brak jamstvo sreće? 
Vojislav. 
I vi dakle mislite, gospodjo grofice, da me ona ne 
bi odbila, da me ne bi prezrela ? 


Grofica. 

Vi ste veliko diete. Kao da vaša mladost nije takodjer 
prednost? Kušajte samo svoju sreću, a ja bih vam go- 
tovo uspjeh zajamčila! 

Vojislav. 

Kako je veliko srce u vas! 


| Grofica. 
Da, to mi je uviek'i moj muž govorio. 
Vojislav. 

Kako da hvalim nebesima za njihovu dobrotu? U 
času, kad mišljah, da je sve propalo, kad izgubih svoga 
prijatelja, nadjoh u vama tako brzo opet prijavi Oh 
hvala vam, hvala! (poljubi joj ruku.) 

' Grofica. 

Ha, kako taj cjelov gori! Dosta, dragi moj, vi ćete 
me zadušiti, a onda vam ne bih više pomoći mogla! 
Vi sada ne ćete ostaviti naš dvor, ja ću govoriti sa grofom, 
on će već svoju pogrješku shvatiti. 

Vojislav. 
Kako ste dobri! Ja svoju sudbinu polažem u vaše 


ruke! 
Grofica. 


To možete mirne duše. 
Vojislav. 
I vi ćete govoriti za me? 
n.. Grofica. 
Kod mojega sina, dakako. 

Vojislav, 

I kod nje! 
Grofica. 

Kod nje, kod koga? 
Vojislav. 

Kod one, koju ljubim, o kojoj smo govorili. 
Grofica. 

To sai nije potrebno. Ona znade dosta! 
Vojislav. 


Ipak, ona će vam vjerovati. Vi ćete joj reći sve, što 
ste sad meni govorili, jer ja se ipak ne bih usudio 
prvi započeti rieč, premda je Valerija plemenita... 


Grofica. 
Valerija — tko sad o njoj govori! 
Vojislav. 
Od nje ipak ovisi sve! 
Grofica. 
Od Valerije? 
Vojislav. 


Da, ta ona je, koju ljubim! Zar tog nepogodiste ? 
Grofica (koja se je naglo digla, ide uzrujano po dvorani). 

Ha! Ona dakle, ona! I ja sam mislila, mogla sam 
se samo na čas nadati, da . . . Oh ovu' ćeš mi prevaru 
skupo platiti! 


Vojislav. 
Što vam je, gospodjo grofice! 
Grofica. 
I vi još pitate ? 
Vojislav. 
Vi ste se sasvim promienili ! 
Grofica. 


| prao velite! I vi ste se_ usudili ikad dići svoju 
misao do jedne grofice Paližne . . . 

Vojislav. 
Kako da to shvatim — ta malo prije rekoste sami... 


Grofica. | 
Što sam ja znala! Oh i ja! baš ja sam se morala 
poniziti — pred vama! Sad ćete i sami shvatiti, da vam 
na ovom dvoru nema više mjesta. Idite, idite, što prije, 
to bolje. Ja znadem samo ljubiti i mrziti. Čuvajte se vi 
i ona, koja me je izigrala! 
Vojislav. 
Ah... sad vas shvaćam! O da vas niesam shvatio! 
To je dakle bio povod svoj vašoj dobroti i prijaznosti? 
Što da vam velim, da vas žalim ili prezirem ? | 


Grofica. 
Ah! | 
Vojislav. | 

O Bože moj, je li moguće, da se čovjek može tako 
užasno prevariti, kako sam se ja u vama, u ovoj kući! Za to 
dakle sva ljubav i dobročinstva vaša i vašeg gospodina 
sina, da postanem huljom i nitkovom ! Sad znam, da sam 
bio na rubu ponora, dok pomišljah, da hodam pod pao- 
mama! Sad i sam vidim, da mi više ovdje obstanka 
nema. I ja idem, ali ne stoga, što me vi odavle tjerate, 
nego jer mi moja čast zabranjuje dulje ostati medju vama ! 
Samo jedno vas još molim, mrzite i progonite me 
svojim gnjevom koliko vam. drago, ali ne kaznite u tom 
gnjevu nevine. Grofica Valerija o ovoj mojoj ljubavi ništa 
ne zna, niti će ikad išto doznati, — nju štedite. Meni 
ne treba ni vaše štednje, ni vašega štovanja. Prvo ne 
tražim, drugo odbijam. Gospodjo grofice, ostajte mi 
s Bogom! (pokloni se i ode), | | 


Grofica (gledajući za njim). 
Ha! to poniženje! 

Deseti prizor. 
(GROFICA PALIŽNA. — VALERIJA.) 


Valerija (ulazeći). | | 
Za Boga, bako, što vam je? Vi ste tako uzrujani! 


Grofica. 
Ti si to dakle! Ti... 
Valerija. 
Vi gledate tako gnjevno! 
Grofica. 
Nesretnice! Na koljena! 
Valerija. 
Ali... | 
Grofica. 


Na koljena! Ja znadem sve... 
Valerija. 
Ali što vam je? 
Grofica. 
Oh ti nedužno diete! Čemu to pretvaranje! Priznaj 


sve! Ti ljubiš Vojislava! 


Valerija. 


Tko vam je o tom govorio? 


Grofica. 
Odgovaraj! 
Valerija. 
Da, ja ga ljubim! 
, Grofica. 
I on tebe! Je li? On mi je sve priznao! 
Valerija (sretna). 
Zbilja ? 
Grofica. 
Kao da to davno ne znaš? 

Valerija. 
Kunem vam se! 
ZB: . Grofica. 
: Ne raduj se prerano! Ti ne ćeš nikad uživati svoje 
sreće ! 


Valerija. 
Ali zašto? 


Jedanaesti prizor. 
(Prijašnje. — GROF WIPPERSTEIN.) 


Grof Wipperstein. 
Ah, grofice Valerijo, napokon vas nadjoh! Ovdje je 
posljednji nastavak mojega romana... 


Grofica. 
Ostavimo pisane romane, grofe, kad nas čekaju živi. 
Vi ste malo prije u mojeg sina zaprosili ruku moje unuke... 


Grof Wipperstein. 
Da, to jest... ja bih se cienio sretnim, kad... 


Grofica. 

Čemu suvišne fraze, grofe? Moja unuka upravo mi 
je priznala, da goji za vas ona čustva, što su prvi uvjet 
sretnomu braku. 

Grof Wipperstein. 

Zbilja ? 

Grofica. 
I da je voljna postati vašom ženom! 


Valerija. 
Za Boga, — bako! 


Grofica. 
Grofe, ogrlite svoju zaručnicu, 

Dvanaesti prizor. 

(Prijašnji — GROF PALIŽNA. — GROF PEPI. — GORSKA. 
— LILI. — DEDY. — CECILIJA. — LACI. — GEJZA i 
BARUN VRANSKI.) 

Gorska. 

Ples je upravo svršen . . . Ali što se je dogodilo? 


Grofica (pokazujući na Wippersteina i Valeriju). 

Moja gospodo, ovdje vam prikazujem dvoje sretnih za- 
ručnika ! | 
Gorska (Lili € Dedyl. 

Kada ćete vi do toga doći! 

Valerija. 

Ja ne mogu više! Ah Vojislav (padne onesvještena | 
grofici u naručaj). 

Grofica (triumfirajući Wippersteinu). 

Gledajte, grofe, kako ju je sreća porazila! 


Grof Wipperstein (približi se Valeriji). 


Barun (koji je ciel prizor sa strane promatrao ). 
Ubogo diete! 
(Zastor se spušta.) 


ČETVRTI ČIN. 


Prvi prizor. 
(LACI i GEJZA) 


(Iz susjedne se dvorane čuje plesna glazba.) 
Gejza. 
Ah, Kati To je prekrasno ! 
| Laci. 
Divno, božanstveno! 
Gejza. 
Pomisli, mene ti svi drže barunom. 
m. Laci. 
Mene pače grofom! Bar me je jedan sluga tako nazvao. 


Gejza. 
Jesi li kiš s grofom Badkovićem ? 
Laci. 


Dakako! Divan čovjek! Rekao mi je ,ti“ i pozajmio 
umah u znak prijateljstva pedeset forinti. 


Gejza. 
I od mene. Krasan čovjek! 

Laci. 
Divan! 

Gejza. 


Ah, ipak je liepo biti aristokratom ! 

Laci. 
Božanstveno ! 


Gejza (baci se na naslanjač). 
Oh, ja sam tako umoran, odveć sam plesao! 


Laci. 
Bio je izbor gospodja! 

Gejza. 
Dakako ! 

Laci. 


Jesi li vidio, kako uzke cipele ima grof Radković. 
. Gejza. 
Takove moramo i mi naručiti. 


Laci. 
I tako visoke ovratnike ! 


Gejza. 
Više... mnogo više! 


Laci. 
Govori više kroz nos. To je otmenije. Ja se kod 
kuće uviek vježbam (primi se prstima za nos) ovako! 


Gejza. 
Ja sam motrio, barun Vranski ima samo jedno puce 
na rukavici zakopčano . .. 


Laci. 

A grof Radković dva, — to je korektnije! 
Gejza. 

Molim, barun je bio u Parizu, 
Laci. 

Grof je grof! | 
Gejza. 


Ja velim, da ovdje ima barun pravo! 

Laci. 
Ja to poričem! 
Gejza. | 
Molim, kad ja nešto tvrdim, onda je to valjda istina! 
Laci. 
A kad ja nešto poričem, onda je to laž! 
Gejza. 
To je uvreda za mene! 
Laci. 
I za mene! | 
Gejza. 
Opozovi ! 
Laci. 
Neću ! 
| Gejza. 
Dobro, ja ću tražiti zadovoljštinu ! 
Laci. 
Ja ću ti ju dati. 
Gejza. 
Ja velim jedno puce! 
Laci. 
Ja velim dva. 
Gejza. 


Mi ćemo se pobiti! Adieu! 
Laci. 
To je kavalirski! S Bogom! 
(razidju 86.) 


Drugi prizor. 
(GROF WIPPERSTEIN. — PINTEROVIĆ,) 
Pinterović (malo razigran dolazi iz blagovališta i viče za 
Wippersteinom, koji je pred njim izišao). 


« Ej, starčiću, čekajte, kuda ste pobjegli? 

Grof Wipperstein. 
Dodjite ovamo i spavajte malko, to će vam biti dobro. 


Pinterović. 
Hvala, ja niesam pospan. 


Grof Wipperstein. 
Sjednite samo, san će već doći! Čitajte štogod), 
čovjek tako najprije zadriema. 
Pinterović. * 
Ja nemam ništa kod sebe osim svojih posjetnica, 
a te znadem na pamet! 


Grof Wipperstein (traži po džepovimaj. 
Evo vam ovdje posljednji nastavak mojega romana 
(daje mu novine). 


Pinterović (uzme novine i pregleda ih nehajno). 
Hvala, ali to je odveć dosadno! (daje mu novine natrag.) 


Grof Wipperstein. 
Vi ste, čini mi se, nešto odveć pili! 


Pinterović. 

Dakako, starčiću, ali ja sam morao. Kako bih se 
inače sa svojom ženom razgovarao? Ah jajoj moram po- 
kazati, da i ja umijem zapoviedati, — da sam kapetan 
vatrogasaca! Čut ćete već, što ću njoj i grofu reći. 


Grof Wipperstein. 
Kojemu grofu? | 
Pinterović. 
Grofu Paližni. Ali eto gotovo sam zaboravio, da 
i vi pripadate ovomu družtvu. Ta vi uzimate njegovu kćer. 


Grof Wipperstein. 
Da, ja sam tako sretan . .. 


Pinterović. 
Čuo sam o tom, a ja vam niesam još ni čestitao, 
(stisne. mu živo ruku) živio, starčiću! 

Grof Wipperstein. 
Hvala vam, ali zašto me uviek zovete starčićem ? 


Pinterović. | 
Jer tako nekako izgledate, kao naš ćelavi župnik 
na ladanju. > 
Grof Wipperstein. 
Ali... 
Pinterović. 
Dakako, on hoda nešto ravnije, to valjda čini la- 
danjski zrak ! 
Grof Wipperstein. 
Zabranjujem vam u buduće takove dosjetke. Grofica 
Valerija mogla bi ih slučajno čuti, pak... 
Pinterović. | 
Pak bi vas prestala ljubiti. Ta vi ste mladoženja. 
Ne bojte se, ja sam na vašoj strani. Oh, ja vas vrlo 
štujem, jer vi ste riedak značaj, pravi plemić. 


Grof. Wipperstein. 
Oh molim . .. 
Pinterović. 
Naša mladež je posve drugčija, misli samo na sebe i na 
svoju korist. Mi starci imademo ipak još vatre u sebi. 
Ja shvaćam vašu žrtvu i cienim ju . . . 


Grof Wipperstein. 

Kako to mislite ? 

Pinterović. 

Bože moj, vi ste bogati, pa vam nije ni potrebno, 
da više novaca stičete, stari ste i onako, ai sami ste. Valjda 
ste mislili: zašto ne bih svojim novcem i drugima pomogao, 
i odlučiste oženiti se ubogom djevojkom, misleći u njoj 
naći ženu, koja će vas njegovati pod stare dane i koja 
će vas ljubiti kao — oca! 

* 

Grof Wipperstein. 
Što to govorite ? 


Pinterović. 
A kako poznajem groficu Valeriju, ona će tu žrtvu cie- | 
niti tim više, što će tim i njezinu ocu biti pomoženo, 


Grof Wipperstein. 
. Kako da to razumijem ? 
Pinterović. 
To je tako jednostavno. Grof Paližna je ruiniran... 


Grof Wipperstein. 
To nije moguće. A ovaj grad? 


Pinterović. 
Nosi na svakom kamenu po jednu hipoteku. 


Grof Wipperstein. 
Ali grofovi papiri ? | 
Pinterović. 
Same mjenice, koje se ne mogu izplatiti. 
Grof Wipperstein. 
To nije istina! 
| Pinterović. 

Ako ne vjerujete, dobro po vas. Ja to žalibože zna- 
dem iz izkustva, jer sam njegov glavni vjerovnik. Bu- 
dući da je i meni njegov postupak dozlogrdio, ostavit 
ću što prije ovaj dvor, a tražbine ću utužiti. Ja sam 
o tome govorio s odvjetnikom Gljivarcem, i on mi se je 
sam ponudio, da će to urediti. 


Grof Wipperstein. 
Ali to je grozno! A što će biti sa mnom? 


Pinterović. | | 
Vi ste plemenit čovjek, vi ne ćete kao grofov zet 
dopustiti, da se njegovo ime uplete u razne tužbe, pak 
ćete liepo i njegove dugove platiti . . . 

Grof Wipperstein. 


Ali... 
Pinterović. 


Grof je tražio uviek bogata zeta . .. 


Grof Wipperstein. 
I ja se dadoh prevariti, ja htjedoh uzeti njegovu kćer ! 


Pinterović. 
Vi ste tako sretni . . . | 
Grof Wipperstein. 
Što sam ja znao! 
Pinterović. 

Ta vi ste ju ljubili! 

Grof Wipperstein. 

Prije, prije! Grof je tako vješto svoje rdjavo stanje 
prikrivao, da je sav sviet zavarao! Na posljedku i ja nie- 
sam svoj novac ukrao, pošteno sam ga baštinio od svojih 
roditelja. A sad da mi bude ciela porodica na vratu! 


Pinterović. 
Nemojte se tako uzrujavati, starčiću! 


Grof Wipperstein. 

Ah, vi to ne razumijete! Ako mi se konačno hoće 
ljubavi, mogu kupiti cieli balet, plesačice bar nemaju 
obitelji, a ne treba ih čovjek ni oženiti! Samo da mogu 
kako pristojno odstupiti, da mogu odavle. 

Pinterović. 
Ako izvolite, moja su vam kola na uslugu! 


Grof Wipperstein. 
Ali što ću sa svojom vjerenicom ? 


Pinterović. 
To ne znam ; jaimam sa svojom Cilikom dosta! 


Grof Wipperstein. 
Ja ovako ne mogu otići. 


118 


Pinterović. 
Radite, kako vam je drago. Ja idem po svoju ženu. 
S Bogom, starčiću ! (ode.) 


Treći prizor. 
(GROF WIPPERSTEIN. — FRITZ.) 
Fritz (donese na pladnju brzojavku € preda ju grofu). 
Upravo je stigla ova brzojavka za gospodina grofa. 


Grof Wipperstein. 

Dajte amo! (otvori brzojavka i preleti ju). Ah, moj stric 
je umro! Napokon!... Siromah! Eto, što sam tražio ; 
sad mi ne može nitko zamjeriti, što ću otići... Ja 
mogu još noćas otići! (Frizu) U koliko sati dolazi noćni 
brzovlak do bližnje postaje? 


Fritz. 
U četiri sata u jutro, gospodine grofe. 


Grof Wipperstein. 
Ako se umah spremim, mogu još za vremena stići. 
Recite kočijašu, neka umah upregne. 


Fritz. 
On već spava, vaša milosti. 


Grof Wipperstein. | 

Probudite ga. Treba da se samo još od grofa opro- 

stim, jer idem na veoma dalek put... Ne, ja ću to radje 

pismeno učiniti, to je sigurnije, pa tako mogu i zaruke 
spomenuti. (Fritzu) Čekajte ! 

Fritz (stane kod vratd). 
Grof Wipperstein (izvadi iz listnice papir, brzo napiše i 
preda Fritzu). | | 
Ovo predajte gospodinu grofu i recite mu, da veoma 
žalim, što se u hitnji ne mogoh osobno s njime oprostiti. 

Fritz. 
Na službu! (ode, poklonivši se). 


Grof Wipperstein (koće takodjer otići, ali se na vratima 
sretne 8 barunom Vranskim). 


Cetvrti prizor. 
(GROF WIPPERSTEIN, — BARUN VRANSKI. 


| Barun. 
Šta je to, grofe, umjesto da kao sretan zaručnik 
primate čestitke, sami se zavukoste u ovaj salon! 
| Grof Wipperstein. 
Nije meni do čestitaka, barune. Dogodila se je ve- 
lika nesreća. 


Barun. 
Još jedna? 


Grof Wipperstein. 
Moj ljubljeni strie . . . 
Barun. 
Onaj filozof? 
| Grof Wipperstein. 
On je — preminuo! ———— 
Barun. 
Ah! 
Grof Wipperstein. | 
Ne čitaste li tu žalostnu viest na mojem tužnom 
obrazu? 
Barun. 
Ne, ta vi nemate flora! 

Grof Wipperstein. 


Ja letim k njegovu odru. Oprostite. Vlak odlazi u 
četiri sata (rukuje se s barunom i odlazi brzo), 


Peti prizor. 
(BARUN VRANSKI. — GROF PEPI.) 
Barun (za grofom). 
Sretan put! 


Grof Pepi (ulazi turobno). 
Ah ti si to, Vladimire! 


| Barun. 

No Pepi! Ti niesi oduševljen. Čini se, da niesi bio 
sretne ruke? 
: Grof Pepi. 

Niesam! Moji gradjanski prijatelji posudiše mi svaki 
pedeset forinti, sve sam .to izgubio u igri. Sad imam 
samo još više sto forinti duga. 


Barun. 
Tješi se! 
Grof Pepi. 
Dakako -— vratiti ga ne ću i onako! . 


Šesti prizor. 
(Prijašnji. — LACI. — GEJZA.) 
Laci. 

Ah, hvala Bogu, što sam te našao, dragi grofe, 
tražim te svuda. 

x, Gejza 

I ja! 
Grof Pepi. 
čim vam mogu poslužiti, moji prijatelji? 

Laci. 
Pomisli, Gejza tvrdi, da je ,chic“ zakopčati samo 
jedno puce na rukavici, jer je tako vidio kod baruna. 


Gejza. 

A Laci tvrdi, da je otmenije imati oba puceta za- 

kopčana, jer si ti tako imao. 
Laci. 

Na to sam mu ja rekao, da je to valjda najno- 
vija moda, što ju je barun iz Pariza donio, i da je to 
bolje! 

| Gejza. 
A ja, da ti imaš prednost, jer si — grof! 


Laci. 
> Na to me je on uvriedio! 
Gejza. 
I on mene! 
Laci i Gejza (zajedno). 
I mi se kanimo pobiti ! | 
Laci. 
S toga te ja “molim, da mi budeš svjedokom. 


Gejza. 
Ne — ja! 
Barun (stupivši napried). 
Gospoda će oprostiti, ako se i ja umiešam u ovu 
prepirku. 
Laci i Gejza. 
o mojim ' | 
' Barun. 
Dobro dakle. Onaj gospodin, koji tvrdi, da se na 
rukavici imadu sva puceta zakopčati, ima pravo. 


.Laci. 
Ali vi ste sami imali samo jedno puce zakopčano! 

Barun. 
Naravno, jer mi je drugo manjkalo. Moja gospodo! 
Vi ćete i sami shvatiti, da bi bila grjehota, da dva mla- 
dića vaših sposobnosti i vrlina svoju vriednu krv proliju 
poradi jednoga puceta, koje je bilo slučajno zlo prišito! 


Grof Pepi. 


Zaista, barun ima pravo, i ja predlažem, da se 
odmah pomirite, pa da to proslavimo bocom sekta! 


Laci. 
Bravo! 
Gejza. 
Famozno ! 
Grof Pepi (Laciu). 
Da zbilja, dragi Laci, nesreća u igri, možeš li mi PE 
suditi traljavih deset forinti. 


Laci. 
Drage volje. (tiho Gejzi) Možeš li mi ti posuditi deset 
forinti ? 
Gejza (isto tako). 
Žalim, ja sam već svoje zadnje dao grofu. 


Laci (daje grofu novaca). 


Grof Pepi (uhvati obojicu izpod ruke), 
Tako, a sad ajdmo proslaviti vašu pomirbu, vi ste 
oba pravi gentlemeni (odlaze u susjednu dvoranu), 
Barun (gledajući za njima). 
Nada Hrvatske! 


Sedmi prizor. 
(BARUN VRANSKI. — VOJISLAV.) 
Vojislav. 
Gospodine barune! 

Barun. 

Ah, vi ste to, gospodine Vojislave, i kako vidim, 
još uviek u fraku. Tražite li možda gospodina grofa? 
Da, on vas vrlo cieni i ako vas ne će ova mala promjena, 
što se je upravo zbila, smetati — to . . 


Vojislav. 
Gospodine barune, što mislite time reći? 


Barun. | 

Da je dužnost mladosti vjerovati u ideale . . . Poslije 

svega, što se je ovdje zbilo, volio bih vas bio vidjeti u 

putničkom odielu. — Od vas, moj mladi prijatelju, ne 
očekivah toliko shvaćanja života ! 


Vojislav. 

Moj frak vas je dakle smeo, gospodine barune ? 
(bolno se smiešeći). Varate se. Dodjoh, da se oprostim. 
Zorom ostavljam ovaj dvor, za uviek, — a u njemu i 
svoju sreću | 


Barun. 
Je li to istina? 
Vojislav. 
Bih li bio vriedan imena poštenjaka, — što jedino 
još imam — da i časak dulje ostanem ovdje? 
Barun. 


Vojislave, vi ste čestit mladić, ne mogu vam reći, 
kako me vaše rieči razveseliše. Dajte, da stisnem vašu 
desnicu! (poda mu ruku.) 

| Vojislav. 
Gospodine barune, to je ruka aristokrate... 


Barun. | 

Primite ju, pruža vam ju čovjek istih načela (ru- 

kuju se), A snadje li vas ikad želja za domom, a vi 
pokucajte na moja vrata. | 

Vojislav. 
Oh, gospodine barune, kako da vam zahvalim! 


Barun. 
Ostajte, kakvi jeste . . . Ali dolazi grofica Valerija, 
ostavljam vas na samu. 
Vojislav. 
Gospodine barune? 


Barun. 

Ne želite joj ništa reći prije svoga odlazka? 
Vojislav. 

Ali .. 
Barun. 


Primirite se. Pogodio sam vašu tajnu i štujem ju! 
Ostajte mi s Bogom! Prijateljstvo uklanja se ljubavi. 
(odlazeći sretne Valeriju) Grofice! (ode.) 


Osmi prizor. 
(VALERIJA. — VOJISLAV.) 
Valerija (opazivši Vojislava). 
On! 
Vojislav. 

Oprostite, gospodjice, što vam još niesam čestitao. 
Dočuo sam upravo za vaše zaruke! . | 
Valerija. 

Vojislave ! 4: 
Vojislav. 

Ja vam želim svu onu sreću, što se je meni izne- 
vjerila. Vrieme rastanku došlo je prije nego što sam se 
nadao! Ostajte s Bogom i sačuvajte mi prijateljsku 
uspomenu ! | 
| Valerija. 

Vojislave, vi ste gnjevni na mene? 

Vojislav. 
Ja? Oh, gospodjice Valerijo, ja nemam prava, da 
budem na ikoga gnjevan, nego na svoju gorku sudbinu ! 
A vi bijaste uviek tako dobri prema meni, da sam se već 
usudio pomišljati, da . . . 


Valerija. 


Šta? 
Vojislav. 
Oh ništa, gospodjice! Fantazije . . . 


| Valerija. 
Ali zašto ostavljate taj dvor? 


| Vojislav. 

Zašto? I vi još pitate? Mogu li još i časak dulje 
ostati ovdje u ovom kužnom zraku, u kojem sam go- 
tovo utopio svoje srce, svoju dušu, svoje poštenje; gdje 
me proganja ljubav razbludne žene, izdajstvo neprijatelja 
mojega naroda. 

Valerija. 

Vojislave, vi govorite o mojem ocu! 

Vojislav. 

Težko meni, što _ vam je ocem! O da niesam nikad 
tog dana doživio. A uza sve to mori me još i tuga, 
što moram da ostavim vas, koja ste mi bili sveticom, u 
ovom družtvu pod vlašću čovjeka, kojega moram prezirati... 


Valerija. 
Varate se, Vojislave! Ni meni nema više života 
ovdje i ja ostavljam ovaj dvor za uviek . . . 


Vojislav. 
Što to velite? 
Valerija. 
Zar vi mislite, da sam manje ponosna od vas, da. 
ne znam biti jednako postojana, kao što i vi? Zar tako 
zlo mislite o svojoj učenici ? 


126 


| Vojislav. 
Valerijo! 
Valerija. 
Ne mogu dulje ostati ovdje, gdje hoće da mi satru 
svu sreću, da slome sree moje, kako slomiše i grce 
moje majke! 


Vojislav. 
Vi se dakle ne udajete za grofa Wippersteina ? 
Valerija. 
I vi posumnjaste . . . vi, Vojislave! 
Vojislav. 
Gospodjice ! 
Valerija. 


Nikad ne ću svoje ruke pružiti čovjeku, kojega ne 
ljubim, kojega ne mogu štovati; — ja hoću, da izvršim 
opomenu, koju mi je dala majka moja na smrtnoj postelji 
— i radje ću umrieti, nego prevariti srce svoje! 


Vojislav. 
Ali što ste. nakapnili učiniti? 


Valerija. 


Pobjeći, otići odavle daleko... daleko... gdje 
me ne će proganjati njihova ,ljubav“ i ,dobrota“! 


Vojislav. 
A kuda ste naumili otići? 


Valerija. 
U župni dvor čestitog svećenika, — nećaka vjerne 
moje služkinje Maruše, ondje ću i ja, kao is majka, 
potražiti utjehe i mira. 


Vojislav. 
Oh Valerijo! Ali što ćete početi stiarljeni u svietu, 
ako se i ugnete progonu svojih rodjaka! 

Valerija. 
Ja ću raditi. | 
Vojislav. 
“Raditi, — vi? Oh vaše biele ruke nisu vikle mu- 


čnomu poslu, vaša plemenita duša naučna je snatriti o 
dalekim idealnim visinama, a rad traži trieznosti i po- 
o stojanosti, — vi ćete biti nesretni. 


Valerija. 

Oh ne, — u radu je sreća! Ja to ćutim, ja to vi- 
dim. Ta ciela nam priroda daje najbolju nauku, da ra- 
dom zaslužimo svoj život. Vi znadete, da su u našem 
susjedstvu veliki rudnici. Kad su se u veče radnici vra- | 
ćali kući, prolažahu kraj našega perivoja. Često sam ih 
ondje slušala za dugih ljetnih večeri. Već iz daleka na- 
vieštaše mi vesela pjesma dolazak njihov. Oni pjevahu 
puni zadovoljstva i mirne savjesti .. oni su bili sretni. 
Nesreća nema pjesama! 


Vojislav. 
Oh da, ali ona ih ne pjeva! A ne misliste: li kod 
toga i na to, da time stupate u novi sviet, da ostavljate 
svoje družtvo ? 


Valerija. 
Svoje družtvo? Imadem li uzroka, da žalim za njim? 
Što mi je podalo dobra? Za rana ubilo mi je majku, 
jedinu, koja me je ljubila na svietu. | 


Vojislav. 
Ne govorite tako! 


Valerija. 

I iztrglo_ me je iz svih onih sladkih sanja, što ih 
snivah u djetinjstvu svojem, ono mi je uništilo sve 
one ideale, što ih je moja mlada duša snovala medju 
uzkim zidinama samostanskim. Htjelo mi je ugrabiti moje 

srce — moja najsvetija čuvstva; a što mi je dalo za od- 
mjenu ? Naslov, otmeni porod, visoki položaj. Zar mi je 
sve to pribavilo možda prijatelja? Oh ne; od rane_mla- 
dosti, već medju družicama, budilo je to samo zavist, 
mržnju i laskanje! A ja hoću da budem slobodna, da 
budem svoja! Hoću da živim, kakvom me je dobri Bog 
stvorio s istim pravima, kao svaki drugi stvor njegov! 
Ne pojmite li, da je moja duša sapeta u ove verige, iz- 
mučena od težke tuge, željna da poleti iz svog uzkog 
kaveza na slobodu pod svod nebeski! Ah, Bože, ta ja 
ništa ne tražim od tebe, nego jedno srce, kojs će me 
ljubiti, kako me je ljubila majka moja, jedno srce, koje 
će biti moje! Ta ja sam tako užasno sama na ovom da- 
lekom svietu... (stane zamišljeno.) 

Vojislav. 

O Valerija, vaše rieči daju mi snage, da vam 
povjerim čuvstva, koja sam uzalud sakrivao na dnu sreca 
svoga. Valerijo, znajte, da vas ljubim, da vas obožavam! 
Ja vas ljubim od onoga časa, kad sam upoznao vašu 
andjeosku dušu, vaše plemenito srce, i gledah na vas 
kao na najveći ideal svojega života, za koji sam vazda 
spreman i umrieti. Pa ako se sada usudjujem čitati iz 
vaših očiju odgovor na moje pitanje, ne držite me s toga 
nečednim, drzovitim! Ta ja vas tako silno, tako neiz- 
mjerno ljubim. Ja sam bogat samo siromaštvom, ja vam 
ništa drugo ne mogu dati, nego sebe samoga, nego srce 
svoje, koje će kucati za vas do zadnjega časka svoga. Oh 
Valerijo! hoćeš li biti mojom, — mojom za uviek |? 

Valerija. 

Vojislave! 

Vojislav (privinuvši ju k sebi). 

Valerijo, moja Valerijo! Kojim riečima da ti hvalim, 
kojim činima da ti dokažem svoja čuvstva? 

Valerija. 
Oh, Vojislave, — ja ti vjerujem i presretna sAm u 
toj vjeri! 
Vojislav. 


Ti govoriš kao andjeo! Pa ipak! Ne! ol Srce ne 
smije da nadjača razum! Pomisli na jaz, koji nas dieli! 
Ti stojiš tako visoko, — a ja! 


Valerija. . 
Vojislave ! 

Vojislav. 
Ti si vična sjaju i bogatstvu, a ja ti mogu dati 
samo rad i brige! 


Valerija. 
Ja sam tvoja, — ja te ljubim! 
Vojislav. 
Tvoja je kolievka stajala u ovom oholom dvoru, 
a moja, — oh! Mene su prognali odavle, ja te mogu 
samo tajno odavle povesti. 
Valerija. 
Ja idem s tobom! 
Vojislav. 


Oh, Valerijo! Moja velika ak neka olakša tvoju 
veliku žrtvu! 
Valerija. 
Moja je ljubav veća od svake žrtve! 


(Grofica se pojavlja otraga, Cim opazi Valeriju # Vojislava, do- 
| zove grofa, koji kasnije dolazi.) 


Vojislav. 
Neka bude, a nebesa da blagoslove naše: sveto čuv- 
stvo. Ja ću te sliediti u onaj sveti svećenički dom i 
pred žrtvenikom Božjim neka se naša srca spoje za uviek. 


Sjutra zorom ja ću doći po tebe. 
9 

Valerija. 
Ja ću te čekati. 

Vojislav. 
Valerijo, ženo moja! 


Deveti prizor. 
(Prijašnji. — GROFICA PALIŽNA.) 


Grofica. 
> Čemu čekati na zoru, kad mjesečina tako zamamno 
svietli ljubavnim zgodama! 


Valerija. 
Ah, ona! (poleti prama Vojislavu.) Vojislave, štiti me! 


Grofica (gurne ju od Vojislava). 

Natrag bestidnice, koja si tako duboko zagrezla, te 
bježiš od svojih roditelja, pa tražiš zaštite kod prostoga 
sluge, kojega ću evo ovom rukom kazniti za njegovu 
drzovitost! (digne ruku prema Vojislavu, ali ju ovaj dvrsto 


uhvati i sustavi.) 
| Vojislav. 
Gospodjo grofice, hvalite Bogu, što ste žena! 


| Deseti prizor. i 
(Prijašnji — GROF PALIŽNA. — BARUN VRANSKI. — 
GORSKA. — LILI. — DEDY. — PINTEROVIĆ. — CECILIJA. 

— LACI. — GEJZA. — GROF PEPI. — GLJIVARAC.) 
Grof. 
Taj nitkov osudjuje se vriedjati moju majku, — 
na polje! | 
Vojislav. 
Gospodine grofe! 
| Grof (Valeriji), 

S tobom govorit ću kasnije. Ti ćeš što prije poći za 

grofa, da se ova sramota izbriše za uviek! 

Valerija. 
Oče! 
Grof. | 
Ni rieči više! (jednomu slugi) Dozovite grofa Wip- 
persteina! ( Vačeriji) U svoju sobu! 


Cecilija. 
Za Boga, što se je dogodilo? 
Gorska. 
Kakav skandal! 
Vojislav. 
Da skandal! I ja ću vam reći, kakav je to skandal! 
Grof. 
Gospodine ! 
Vojislav. 


Dozvolite, gospodine grofe! Čega da se kojite, kad 
sam ovdje u vašim rukama? Ja ću vam kazati istinu, 
jer ne znam, da li ćete ju tako skoro opet čuti! 
Da, ja sam pogriešio, što sam vjerovao u iskrenost i 
značaj ovih ljudi, jer sam u svojem neizkustvu mislio, 
da svatko, tko je po imenu plemenit, mora biti to i po 
sreu. Kao siromah dodjoh u ovaj oholi dvor, gdje me 
primiše dobro i ljubazno, dadoše mi kruha i hrane! Šta 
više, nadariše me svojim dobročinstvima, koja su bila tim 
gadnija, što su bila proračunana! Njima sam posvetio 
svoje sile i svoj rad, u nadi, da ga posvećujem miloj do- 
movini svojoj. No jednoga dana prevlada strast u njima 
— zbaciše krinku, i ja ugledah njihovo pravo lice, pa 
se od tog pogleda zgrozih. I zato, što niesam htio po- 
stati lopovom  tielom i dušom, što sam občuvao pred 
njima svoje poštenje, zato me usred noći tjeraju od sebe, 
zato me povriediše, i zato je nastao cieli taj skandal, kako 


je milostiva gospodja izvoljela kazati! 
' + 


132 
. Grof. 
To nije istina! 


Vojislav. 

Porecite, ako možete. Ali pred sudom pravednosti 
prestaju i vaši privilegiji! Poput dvorskog psa, što čuva 
vašu kuću,.imao sam ja čuvati vašu dušu, imao sam 
se sliepo pokoriti vašoj volji, vašoj požudi! Ta ja sam 
plebejac, a vi ste velika gospoda! Da vam služim, 
dodjoh na sviet, a rodih se, da me vi prezirete. Istina, 
vi oblačite rukavice, kad primate našu žuljavu ruku, ali 
ih brzo opet svlačite, kad jedete kruh, što vam ga mi 
ovim žuljevima smiesismo! Mi smo dugo u vama pošti- 
vali predje vaše, kojima ste vi žalibože tako malo slični. 
Mi smo poštivali vaše prošle povlastice kao sveto groblje! 
Mi smo bili pripravni raditi i žrtvovati se za vas, a sve, 
što smo zato od vas tražili, bila je samo kap ljubavi na 
žrtvenik domovine. Ali vi nas odbiste s priezirom, vi ste 
voljeli biti tudje sluge nego svoji gospodari! Dobro, kad 
ne ćete uz nas, mi ćemo bez vas! Odsad nas ništa više 
ne veže uz. vas, vi ste za nas više tudji od tudjinaca, a 
vaša imena su imena prošle priče. Dvie su se dobe ovdje 
susrele i jedna će se morati drugoj ugnuti. Treba da se 
borimo za budućnost! Neka vam bude vaš položaj i i vaše 
ime, a nama naša glava i naše ruke. Gospodine grofe, 
sad smo obračunali!. (ode). 


Grof. | 
tu ćeš mi uvredu platiti. Zadržite ga! | 


Pinterović (koji je cieli prizor živim zanimanjem pratio, 
stupi napried ). | 

Pustite ga, on vam je samo istinu jok On mi 

je iz duše govorio ! | 

o Grof. 

Gospodine ! m 

Pinterović. 
I ja bih vam to isto rekao bio, kad bih... mogao... 
Cecilija. 
Za Boga, što to govoriš! 
Pinterović. 

Pusti me, ženo, dosta sam šutio u saboru! Da, GG: 
spodine grofe, i nama su pale napokon mrene s očiju. 
Mi smo razabrali, što imamo od vas očekivati. Vi nas 
trpite uza sebe samo zato, jer nas trebate, ili bolje, jer tre- 
bate naših novaca. 

Grof. 

Vi ste ili ludi ili pijani! 

| Pinterović. 

Dakako, inače vam ne bih istinu rekao. Ali ne samo 
ja, mi svi smo bili pijani i ludi, kad smo vama vjerovali. 
Mi niesmo svoj novac na ulici pobrali, mi smo ga mučno 
skupljali, krajcaru po krajcaru, pa ga ne sačuvasmo zato, 
da ga vi u jednoj noći potrošite i prokartate. Robovanje, 
hvala Bogu, prestalo je:i u Hrvatskoj! I treba nora 
neka ih i zasluži! 

Grof. | 
Ne usudjujte se tako govoriti ili . . . 


Pinterović. 
Vi ćete i mene protjerati odavle, je li? Čuješ li, Ciliko ? 
Ne bojte se, gospodine .grofe, mi ćemo dragovoljno otići. 
Mi idemo dolje u gostionu, ondje je i onako naše mjesto, 
a što MROSOIMA| to ćemo i pošteno platiti. 
Cecilija. 
Ali, Blažu! 
Pinterović. 


Što se tiče našeg računa, to će već gospodin Gljivarae 
kao moj odvjetnik urediti . 

Gljivarac (izprićavajući e). 

ša ob grofo, oprostite, ja vršim samo svoju 
dužnost . 

Grof. 

Ali 6 

Pinterović. 

Vratite mi moj novac, a ja vam vraćam vaše prija- 
teljstvo. Na vašoj je glavi grofovska kruna, na mojoj 
samo prosta narodna kapica, ali meni je draža od vaše 
krune, jer ju ja s ponosom nosim. 


Gejza. 
Ali, onele | 
Laci. 
Papa! 
Pinterović. 


Ne zavijaj ovdje! Mi ćemo opet liepo na ladanje, 
ondje ćemo raditi i orati, kako nam to dolikuje, a velike 
gospode neka se igraju oni, koji mogu. 

Cecilija. 
Idi, kud hoćeš, ja ne idem s tobom! 
Pinterović. 

E pak dobro! A ti ostani ovdje, ali od mene se ne 
nadaj ni novčiću. Ja idem sam. Velike štete baš ne će 
biti za vas. Hrvatska treba muževa, a ne lutaka i kicoša | 


Cecilija. 

Ali, Blažu! 

Pinterović. 

Ne vidiš li ti, luda ženo, da ti se oni samo ru- 
gaju. Budi samo poštena seljanka, kakva je tvoja mati 
bila i bit ćeš dosta. A sad napried, pokupite svoje stvari, 
pak hajde. Mi nemamo ovdje ništa više da tražimo! (uzme 
. Ceciliju izpod ruke; Laci i Gejza sliede ga očajno.) Gospo- 
dine grofe, laku noć! (odlaze.) 

Jedanaesti prizor. 
(Prijašnji bez Pinterovića, zatim FRITZ.) | 


Grof. 

Ah, taj dati Gdje je grof Wipperstein ? 
Fritz. 

Gospodin je grof upravo naglo odputovao. 
Grof. 

Kuda ? 
Fritz. 


Ne znam. On mi je samo dao ovaj list za vašu 
milost (predaje grofu list). | 
Grof. 
Dajte ovamo! (čitajući) , Nastala je katastrofa. Rod- 
binska ljubav zove me k odru ljubljena strica . . . . 
Tugom slomljen rešavam zaruke!“ — Ah taj nitkov! 


Dvanaesti prizor. 
(Prijašnji. — FEIGENBERG.) 
Feigenberg (ulazi tužna lica, u ruci drži otvorenu am ) 
Gospodine grofe, ovdje je brzojavka. Oni nas odbiše. 


Grof. 
To nije moguće! 
Feigenberg (pokazujući na brzojavku), 
Čitajte sami: ,Naša stranka nije groblje, a da i dk 
političke mrtvace“ (podaje mu brzojavku). Izvolite . 
Grof čita brzojavku, zgnječi ju usrujano u ruci i klone u 
naglanjać.) 


Sad je sve propalo! 


Feigenberg. 
Ja idem po svoj kovčeg! 
(Zastor se spušta.) 


SNA 


AE 
Sa 


PETI ČIN. 
Prvi prizor. 
(GROF PALIŽNA zatim FRITZ.) 


Grof (sjedi kod pisaćeg stola, na kojem stoje dva svjetionika 
sa sviećama. Po stolu su razbacani razni papiri, sto ih grof 
uzrujano pregledava, pa na nekima pripisuje nekoliko rieči, a 
druge baca u koš kraj stola. Ura na kaminu odbija sate. Grof 
digne glavu i uzdahne. Stanka, zatim kucanje na vanjskim vra- 
tima. Gror digne preplašeno glavu). 

Tko je? | 


(Fritzov glas iz vana). 


Ja sam, gospodine grofe! 


Grof (ide k vratima, pa ih otvori). 
Što se je dogodilo? 
Fritz. 
Neka mi vaša presvietlost oprosti, što se usudjujem 
smetati tako kasno u noći, ali moja duboka odanost... 


N. Grof. 
Dobro, dobro! 


Fritz. | 
Ta bit će skoro već dvadeset gudina, što sam u 
ovoj kući, još za PMDEONONE i ii grofa, oh 
on je bio vrlo strog . . 


Grof. 
Dalje! Govorite, šta je? 

Fritz. | 
Uviek sam vjerno služio vašoj milosti. A i onda, 
kad smo imali onaj odnošaj s onom gradjanskom  dje- 
vojkom. Ja sam ju u noći odpremio iz dvora. 


Grof. 
Ni rieči o tom! Što želite reći? 


Fritz. 
Smijem li govoriti iskreno? 


Grof. 

Kao obično! Čemu pitate? 

Fritz. 

Onda neka mi dopusti vaša presvietlost primietiti, 
da sam se čudio, što je gospodin grof povjerenjem odli- 
kovao gospodina Vojislava. Već od prvoga časa bio mi 
je taj gospodin mrzak; ta ljudi njegova kova ištu od nas 
služinćadi isto, što i gospoda, premda su samo bolje 
odjeveni lakaji. I doista, ja se niesam u njem prevario. 
Malo prije zatekoh ga na hodniku, što vodi u sobu milo- 
stive grofice. | 

Grof. 

To nije moguće! 

Fritz. 

Upravo sam htio da ugasim luči na hodniku, bu- 
dući Ja je većina gospode legla na počinak. Najednom 
opazih pred sobom tamnu sjenu, koja se oprezno pribli- 
žavala vratima hodnika. Ja se požurih i htjedoh, da ju za- 
držim. U taj se par pojava okrene i ja prepoznah gospo- 
dina Vojislava. Htjedoh ga zaustaviti, ali u isti čas uhvati 
me za vrat. Stajali smo baš blizu balkona, što stoji nad 
strmom pećinom. Bilo mi je nekako tjeskobno oko srca. 
— Ni da si pisnuo ili ćeš stradati, — zavikne on, — 
čuvaj se očajnika! — Oči su mu se tako kriesile, a držao 
me jetako čvrsto, da se niesam mogao ni maknuti. — 

Učinio si dosta zla u službi svojih gospodara, — nastavi 
on — pa možeš jednom učiniti i koje dobro djelo. — 
Na to mi predade ovaj list, da ga uručim umah milo- 
stivoj grofici, a on da ju mora još jednom vidjeti. Kad 
bude sve mirno, neka ugasim u ovoj sobi svieću, on će 
doći ovamo! 


Grof. 

Oh taj nitkov! 

Fritz. 

Kad sam već preplašen htio da brzo umaknem, 
baci za mnom malu kesicu novaca, doviknuvši mi: — 
Evo ti tvoje plaće, stari Pandare, da šutiš, jer mi ćemo 
ge još vidjeti. Zatim brzo izčeznu. Otvorim kesicu i nadjoh 
u njoj dva dukata! Bog zna, gdje ih je ukrao. Ovdje su. 
(pokaže ih grofu.) 


Grof. 
A. pismo ? 

Fritz. 
Ovdje (daje ga grofu.) 

Grof. 


Dobro ste uradili, hvala vam. Dukate možete za- 
držati. Gdje je grofica Valerija? 


Fritz. 
Milostiva grofica je u svojoj sobi, bar sam vidio 
svjetlo gore. 
Grof. 
Dozovite ju odmah ovamo, ako ne bi htijela doći, do- 
vedite ju sami. 
Fritz. 
Gospodin se grof odveć uzrujava! 
| Grof. 
Idite! Idite! 

Fritz (stane kod vrata). 
Gotovo zaboravih javiti, da gospodin barun Vranski 
želi s vašom milosti govoriti. 


. Grof. 
U ovo doba noći? Sto želi? 


Fritz. 

Gospodin barun kani jutros otići, pa je već naredio, 
da se kola upregnu. Budući da je vidio u sobama vaše 
milosti svjetlo, htio se je preporučiti. 

Grof. 

Dobro, umolite ga, neka udje! 

Fritz (odlazi, pa se za ćas vraća), 


Grof. (hoda usrujano po dvorani, zatim na brzu ruku po 
ravna papire na stolu i turi ih u ladicu pisaćeg stola.) 


Fritz (na vratima). 
Presvietli gospodin barun Vranski! (uvede baruna i ode.) 


Drugi prizor. 
(GROF PALIŽNA. — BARUN VRANSKI.) 
Barun (u puiničkom odielu, kao na početku drame). 


Grof. 

Vi odlazite, barune ? 
Barun. | 

Da, zorom, i stoga dodjoh, da se s vama oprostim. 
Grof. 


Vaš je odlazak u istinu brz. Nadao sam se, da će 
moja kuća imati veću privlačivu silu za vas, šta više, 
nadao sam se, da je za dugo ne ćete ostaviti. 


Barun. 
Gospodine grofe, neotežčavajte mi moju i onako težku 


140 


situaciju. Iza svega onoga, što seje ove noći zbilo, vi ćete 
pojmiti, da je najbolje da odem. 
Grof. 
Sa žalošću se dielim od vas, barune! Proti svojoj ia 
oteh vam nekad najmilije na svietu . 


Barun. 
Ne vi — nego sudbina! 


Grof. 


Nadah se, da ću vam se moći gada odužiti, da će 
Vjeru nadomjestiti Valerija ! 


Barun. 
Oh, ne NIH o tom grofe! Valerija ljubi dru- 
goga . 
Grof. 
Ta je ljubav ludost. To nije zapreka braku. 


| Barun. 

Za me svakako! Žena, koju ću ja uvesti u svoj 
dom, imade samo u njemu tražiti sreću moja Valerija 
ljubi Vojislava! | 

Grof no) 

Ne govorite o tom. 


Barun. 


Baš o tom da govorim, dodjoh ovamo. Ona toga 
mladića ljubi — a takovi karakteri, kakva je ona, ljube 
samo jednom u životu, ali vječno! Sva njezina sreća, ako 
ne i život njezin, ovisi od toga! 


Grof. | 

Ni rieči o tom! 
Barun. 

Vojislav je mlad, pun talenta. On će liepo napredo- 

razgvjetljuje noć, u kojoj se nalazimo. Što mu spočita- 
vate ? Da ima karaktera? Ta to je najveći ures njegov! 
Da je ubog? Ja ću ga učiniti bogatim! Da je gradjan- 
skog porietla? Zar je to sramota ? Nije li kruna lovora 
svježija od zlatne? 


Grof. | 
Doista vam se čudim, barune, jedna grofica Paližna 
i jedan... 
Barun. 
O ne svršite, grofe! Poštujte gradjanske sili; vi u 
njima poštujete budućnost! 


Grof (Zladno). 
Ja mislim, da je ta stvar medju nama jur izravnana! 


Barun. 

Onda mi ne preostaje ništa drugo, nego da se 
tužnim srcem oprostim s vama. Možda će nas vrieme, 
koje nas sada tako okrutno razstavlja, opet jednom u 
drugim prilikama promienjene sastaviti ; dotle ostajte s Bo- 
gom i ne zaboravite, da ćete u mene naći vazda odana 
prijatelja vama: i vašoj obitelji. . . | 


Grof. 
Barune, žao mi je, što odilazite, . . . mi se raz- 
stajemo kao protivnici! 
Barun. 


Ta je rieč oštra! Niesmo se mogli razumjeti. To 
je sve! Naša su mnienja različita, koje je od njih pravo, od- 
lučit će budućnost. Ja ću biti iskren, grofe ! U tudjini stvorih 
si idealnu sliku o svojoj domovini, o prilikama, što ću ih 
ovdje naći! Prevarih se. Očekivao sam proljeće, a nadjoh 
jesen. Težka me razočaranja dočekaše, ali i. velike duž- 
nosti. Idem, da ih izvršim! Groblje je naša domovina, 

groblje živih! Koliko ih umire za svoj narod, da uzmognu 
živjeti za sebe! Više je no jedan Juda medju njima, više 
no jedan Kajn! Pa ipak! Pogledajte ovu zemlju! Kako 
je uzvišena, kako je krasna! Bog joj je ko jamstvo sretne 
budućnosti dao svega i samo jedno nam treba, da bu- 
demo gospodari svoji, samo nam treba značajeva. Njih 
stvoriti, prva nam je dužnost. Po njima živu i umiru na- 
rodi. Ne radjaju se oni u sjajnim palačama na visini družtva, 
to visoko voće prije sagnjije, jer je odveć izloženo suncu. 
U čistoj naravi njihova je domovina, u nizkim kućaricama 
njihova je kolievka. Ondje nam ih treba potražiti i za- 
lievati svom ljubavlju našom, da nam prije reda ne po- 
venu, jer odanle će našemu narodu, ako Bog da, sinuti 
novo sunce! Naša je sudbina u našim rukama. O da to 
napokon spoznamo svi! Onda će i nama osvanuti uzkrs! 


> Grof. 
A što ste vi nakanili učiniti ? 


Barun. 

Idem, da vršim svoju dužnost i da prema svojim 
silama radim za narod. Ove sam se noći ovdje uvjerio 
jasnije no ikada, da je skrajnje vrieme za rad! (pokloni 
se grofu), Gospodine grofe, ostajte mi s Bogom! 


Grof (pruši barunu ruku). 
Do vidjenja, barune! | 


Barun (ode, pokloniv se mučke), 


Grof (gledajući za njim). 
Šteta!... Šteta! (dolazi lagano napried). On se je iz- 
rodio! (ide do stola i reda opet papire), 

Treći prizor. 
(GROF PALIŽNA. — FRITZ, zatim VALERIJA.) 
Grof (uzdahnuv). 
Ah, još uviek manjka ista svota, a sjutra ta zlo- 
sretna mjenica! 
Fritz (unidje nakon kratke stanke). 
Milostiva grofica. 
Grof. 
Dobro, neka udje! 
Fritz (pristupi k vratima, pusti Valeriju unići i ostaje kod 
| vrata). 


Valerija (ulazi blieda, u bilom odielu i razpuštene kose). 


Grof (Fritzu). 
Ostavite nas na samu! 


Fritz (ode). 


Grof (pristupi k Valeriji). 
Dadoh te zvati, jer ti imadem izručiti ovaj list, koji 
je upravo za tebe predan. 


Valerija. 

Oče! 
Grof (daje joj list). 
Čitaj ga! 
Valerija (uzme dršćući list u ruke). 
Ja ne mogu. 
Grof (uhvati ju za ruku oštro). 
Čitaj ! 
Valerija (otvori list i čita u početku slabim glasom, kasnije 
krepčije). 

Ah od njega! (čita) Valerijo, že . . . 

Grof. 


Dalje! 
Valerija. 
Valerijo, ženo moja . 
Grof. 


Zar je već tako daleko došlo? 


Valerija. 

,»Nesmiljena sudbina tjera _ me od tebe. Moram te 

još jednom vidjeti, da ti predam vjeritbeni prsten. Očekuj 
ime, čim se luči ugase“ . . . 


> Grof. | | 
Doista divno, prekrasno! Oh da to niesam na 
svoje uši čuo, nikad ne bih vjerovao, da je to moguće. 
Mislio bi, da će prije sunce s neba pasti, nego da će 
grofica Paližna pokloniti svoje srce takvoj protuhi. 


Valerija. 
Oče, vi govorite o mojem zaručniku! 


Grof. 
Ha, ha, ha! Doista divnog li para! Tvoj zaručnik 
dakle? I ti si mislila, da ću ikada na to pristati. Na vje- 
šalima neka slavi svoj pir, ali u mojem dvoru — nikada! 


PRJa 
Oče! ze 
Grof. 

"To je dakle tvoja zahvalnost, tvoje. štovanje naprama 
ocu tvome! Dakako , ni grof Wipperstein, ni barun 
Vranski niesu bili dostojni toe biele ruke, ti si ju šte- 
dila za tata . . . | | 

Valerija. 

Ne govorite tako, ili . . 

Grof. | 

Prietnje? Ti se još usudjuješ meni groziti! Da, 
u noći potajno pobjeći, i to sa slugom! Oh gdje ti je 
ponos tvoj? Gdje ti je djevičanski stid? Ta naravno, kad 
bude sramota javna, morat će ludi, prevareni otac reći 
svoj ,amen“, jer opirao se koliko mu drago, svoju sra- 
motu ne će više moći izbrisati. Brzo pokupimo sve dra- 
gocjenosti, što ih ima, pa onda put pod noge! Bravo, 
bravo! Izvrstno smišljeno, zbilja izvrstno! Kao u starim 
romanima, gdje se još uzvisuje razbojničtvo kao krepost! 
Naravno, to je poetično, to je romantično, to je uzvišeno! 
Mi siromasi duhom to niesmo nikad pojmili, mi smo 
odveć nizki za tu plemenštinu! Je li? Oh jabuka ne pada 
daleko od stabla! I tvoja majka bila je uviek nesretna 
uz mene, ja ju niesam nikad shvaćao, ja niesam nikad 
mogao pojmiti njezin visoki polet, ali zato ga. sada 
shvaćam, ti si ga baštinila od nje i doista ti si njezina 
vriedna kći! | 

Valerija. 

Ne vriedjajte moje majke! Oh nemojte misliti, 
da mi nije poznat njezin život. U knjižnici uz razne 
bezvriedne papire naidjoh na njezin dnevnik i čitah ga, 
kako samo ljubeća kći može da čita ostavštinu ljubljene 
majke. O da sam ju tek sada podpuno shvatila. Ah, oče, 
zar ste zbilja toliko gnjevom zasliepljeni, da ne shvaćate, 
da ste ju vi, samo vi — svojim životom i svojim vla- 
danjem tako rano spravili u grob? Zar vam žarke suze 
njezine ne mogoše raztopiti ledeni oklop, kojim se je vaše 
srce opasalo; zar vas pomisao, da ćete se jednom opet 
tamo u dalekim visinama uočiti s njome, ne može umek- 
šati; zar vam vaša savjest ne veli, da činite krivo i da 
ćete jednom dvostruko odgovarati pred onim velikim 
sudcem, dvostruko za život svoje žene i za život svo,e 
kćeri! . .. | | 

10 

Grof. 
Tu ne treba sentimentalnosti! 


Valerija. 
| Ta uviek sam bila samo na putu vama i baci, pa 
zašto mi ne date odavle? Oduzmite mi i sav taj lažni 
sjaj, što me obkoljuje, oduzmite mi naslov, moj položaj, 
sve, sve, i pustite da kao prosta gradjanka nove države 
sliedim ljubljenog muža. 


Grof. 

Doista dobro zamišljeno! Prije ćeš u grob nego 
s njime! 

Valerija. 

Prije u grob! U grobu je mir, a nad zviezdama se 
opet susreću duše. Oh pustite me u grob, pustite me 
k majci mojoj! i 
Grof. 

Ni jedno, ni drugo! Tvoja sudbina već je odlučena ! 
Ti ćeš u samostan! 

Valerija. 

U samostan ?! 

Grof. 

Sjutra će te u jutro odvesti tvoja baka onamo, — 
spremi se na put. 


Valerija. 
Moja baka? Ne, ne, samo ne ona! 
Grof. 

Ondje ćeš ostati, dok se ne kaniš svih tih ludorija i 
ne podješ za muža, kojeg ću ti ja odabrati — ili za 
uviek! 

Valerija. 

U samostan ... dobro, ići ću, kad vi to želite, ta 

bez njega mi je cieli sviet samostan... ali samo ne 


s bakom, (klekne) na koljenima vas molim, samo ne s njom ! 

E Grof. | 

Oh razumijem te, golubice moja, ali ti gučeš uzalud! 
Naravno sladja bi ti bila pratnja dragoga tvojeg seladona, 
ali okrutni se otac tomu protivi, taj stari tvrdoglavac, 
je li, a roditelje treba slušati! Nije li to rekla i tvoja 
dobra majka? Ne boj se, on ne će badava doći. Mjesto 
tebe dočekat ću ga ja ovdje, a mene za cielo ne će bia 
sobom povesti, to ti jamčim! 


Valerija (očajno). 


Oče! | 
| Grof. a 
Tiho... ja čujem korake... to je on... (uhvati 
ju za oba vamena) U onu sobu! 
| Valerija. 
Nikad ! (iztrgne mu se i pobjegne na kraj pozornice.) 
Grof. | 
Ti moraš! (ide za njom.) 
Valerija. 
Oče, zašto me ne ubijete . , . tad je svemu kraj. 
Grof. 


Kao tvoju majku, je li? Ne ti moraš živjeti, po- 
misli na moju savjest, na višnjega sudca! - >: - 


Valerija (zastire si lice rukama). 
Grozno ... grozno! | 


Grof (odvuće ju silom na desna vrata). 

U onu sobu! 

Valerija (: opked 86). 

Oče, oče, oprostilo vam nebo, što mi učiniste, ja ne 
mogu! S | 
Grof (koji ju je medjutim dua do vrata). 

Ja ne tražim tvoga oproštenja nego tvoju pokornost! 
*& 

Idi! (odvuče ju silom u sobu .i zaključa za njom brzo vrata. Ide 
zatim brzo do prozora i otvori zastor. Kroz proaor probija 
svjetlo mjesečine, što razsvjetljuje jasno cielu dvoranu, pa lagano 
pod konac esliedećega prizora izčezava pred jutarnjom zorom. 
Grof ide zatim brzo do pisaćeg stola # izvadi iz njega samokres, 
nabije dvie cievi, zatim ugasi svieće, pa se zakloni za lieva vrata, 
Dulja stanka. Ura odbije četiri sata.) 


Četvrti prizor. 
(GROF PALIŽNA. — VOJISLAV) 
Vojislav (kabanicom ogrnut ulazi oprezno unutra, ide lagano 
prema lievim vratima i pokuca). 


Grof (otvori brzo vrata, digne samokreg i naperi ga .na Va- 


ojitlava,) 
Vojislav (umakne par koraka). 
Ah! 
Grof. 
Stoj ! | 
Vojislav (nepomično stojedi). 
Odapnite | 


Grof (odloši samokres). 
Ne ću! Menije tvoje poniženje milije .od ss smrti! 


I Vojislav. 
Moje poniženje? Ja se nijesam ponizio, kad sam 
tražio: ono, što je po Bogu i po pravu moje) 


Grof. 
Drzniče! 
Vojislav. 
Valerija me ljubi. Moje je pravo veće od vašega, 
jer da ste joj wi .oeem, igra je tek Dorani ali naša 
ljubav volja je nekesa ! 

Grof. 
Koja će se u paklu izpuniti. Zar se ti samo usu- 
djuješ i podići svoje želje do grofice Paližne | 


Vojislav. 
Ja ne ljubim grofice, nego ženu! 


Grof. 

Da se prepirem stobom! Jednom sam te već poput 
pseta otjerao iz kuće svoje, itisi se usudio silom vratiti u 
nju, da počiniš razbojničtvo! Ti si u mojoj ruci, treba mi 
samo sluge dozvati, i ti... Ali ne, tvoje poniženje najljepša 
je osveta za me! Meni godi vidjeti te ovdje pred mojim 
nogama zgažena, tebe, ti oholi seljače, koji si ponosno 
odbio milost svojega gospodara i digao svoj pogled više 
od sunca, ti, koji si se ma samo i čas usudio ponositi 
ljubavlju grofice Paližne, misleći u bezkrajnjoj svojoj 
taštini, da će ona ikad postati ženom protuhe, koji je 
bez doma i kućišta! 


Vojislav (plane), 

Gospodine grofe! (iza stanke; u kojoj se jedva svla- 
dava, bolno) Ime dakle odlučuje, uvie&k ime! Oh da je 
moj otac bio pošten, moje bi ime bilo danas možda sjaj- 
nije od vašega! 

Grof. 

Ha, dakle kopilan! 


Vojislav. 

Kopilan! Oh ne izgovarajte te rieči priezirom nego 
sa sućuti, ako je vaše srce još za nju podobno! Zar 
je nejako diete krivo za beznačajnost onoga, koji bi mu 
po Bogu i pravu imao biti najveći dobrotvor na ovom 
svjetu, zar je njegova nesreća njegova krivnja? Oceve 
kaznite priezirom a ne djecu! Ali da, ta vi ste sve 
to novcem naplatili, je li? Kao da imade toliko zlata na 

svietu, da bi se njime moglo presušiti ono more suza 
i boli, koje prolievano za izgubljenom čistoćom ! u da 
ga poznajem! 
Grof. 
Dosta, moj gospodine! Ja puštam, da nekažnjeni 
otidjete! Ja ću biti plemenitiji od vas! 


Vojislav. 
Ako bi itko ovdje imao kazniti, bio bih ja taj! 
Grof. 
Ah! 
Vojislav. 


Primirite se, gospodine grofe, ja odilazim drago- 
voljno s ovoga oholog dvora,. koji je sad grobnicom svih 
mojih nada. Svoju sreću pokapam u jednu raku sa svojom 
ljubavi. Danas se htjedoh zadnji put oprostiti s Valerijom 
za uviek. Idem, da u borbi i vršenju svetih dužnosti 
svojih nadjem zaboravi — ako je igdje ima — za težke 
boli, što su mi dosudjene! Jedno tek mi obećajte, i ja 
vam se kunem, da Valerija nikad, nikad više ne će o meni 
čutl... | 


| Grof. 
Govorite! _. 
Vojislav. 

Kad je moja pokojna majka umirala, dala mi je 
prsten od onoga, koji... (savlađdan gnjevom zastane 
časak, zatim drhtavim glasom). Taj prsten bilo je jedino blago 
moje, što sam ga ja prosjak imao. S njegovom pomoću 
htjedoh jednom steći svoje pravo, ali ono je, čini se, za uviek 
izčezlo sa zemlje. Meni ga više ne treba! Zadajte mi 
svoju plemićku rieč, da ćete taj prsten dati Valeriji, i ja 
ću otići, da se nikad više ne vratim. Recite joj, da je 
to uspomena umirućega! 

Grof (iza male stanke), 
Ja vam obećajem, dajte ga ovamo! 


Vojislav (izvadi s medaljona, što ga nosi na prsima izpod 
kaputa prsten # pruši ga dršćući grofu). . 

A sad s Bogom, — pozdravite Valeriju! (Ide lagano 
prema izlazu. Zora sviće.) 


Grof (promatra prsten i vaše ga u ruci). 

Taj je prsten suho zlato — to je velikaški dar... 
kako dolazi on do njega? Da ga dam Valeriji! (ide do 
prozora, da prsten bolje razgleda.) Zlato, suho zlato — a 
gjutra ona mjenica! (motri prsten sasma a bliza) Ha! Šta 
je to! Ne, ne, to nije moguće... Taj nadpis... ,Per- 
petua fides — Vječita vjernost“. Ah... to je njezin 
prsten. Marija! (vikne očajno.) Ne, ne, ja se ne varam! 
On je, onje..... moj sin! (klone do prozora.) 

Vojislav (koji je grofa pozorno promatrao, nasrne na ove 
rieči gnjevan i bez sviesti na nj). 

Ha, ti si to! Ti! 

Grof (otimljući se slabim glasom). 

Za Boga, sine moj, ti ćeš me ubiti! 


Vojislav. 
Ko što si ti ubio majku moju, ti sudiš pravedno! 
Grof. | | | 
oPusti me ... sjeti se nje, koja me je tako ljubila! 
Vojislav. 
I ti se još usudjuješ spomenuti njezino ime, ti 
Grof. | 
Misli na Boga! 
Vojislav. 


Jesi li ge i ti onda sjetio njega ?! 

Grof. | 
Dat ću ti sve, što želiš... sve, samo mi pokloni 
život! | 


Vojislav. 
Kukavico! Da si i Krezo, kako da me naplatiš? 
(pusti ga.) Ah, idi, idi! Ne ću da budem gori od zvieri . . . 
idi... ne ću da zbog tebe budem ocoubojicom , 


da ti žrtvujem i svoje pošteno ime, koje doista niesam 
“od tebe baštinio. . . Idiiživi. .. Mojoj osveti umaći ne ćeš! 


Grof (koji se je napokon oslobodio Vojislava, poleti biesno do 
stola, prihvati samokres i. naperi ga na Vojislava). 


Ha, ta sramota, to ćeš mi skupo platiti! 


Vojislav (čim to vidi, nasrne na grofa, iztrgne mu samolkres 
iz drhtavih ruku # baci mu ga pred noge). 
Nesretniče! Zar ne vidiš, da mi moja srčba i mladost 
daju dvostruku snagu nad tobom, kukavni starče, i da 
te kao crva mogu nogom zgaziti! Na koljena! (baci ga 


Grof. 
Milost... milost! 
Vojislav. 
Zar je pakao sve svoje grozote sabrao u jednom 
biću, da mi bude djavolom i — ocem! Ah, zar to 


može nebo gledati i ne survati se na zemlju? Što sam 
ti skrivio, reci, grozni stvore, da si cieli moj život pre- 
tvorio u kupu otrova. Zar svako zlo ovoga svieta mora 
da dolazi od tebe! — — oca mog! 


| Grof. 
Sine — sine moj! 

Vojislav. 

Ustaj, — da ti ne gledam u lieel...... Mi 
ćemo obračunati! Ti si sada u mojoj vlasti i da ti 
hoću pravedno suditi, moja bi osveta bila grozna. Sad 
se više ne trebam stiditi svojega kopilanstva, jer moj je 
otac otmen gospodin, velikaš! Što misliš, ne bi li se sviet 
zadivio, kad bi se najednom pojavio prezreni i siromašni 
Vojislav, ta protuha, koju si ti poput pseta prognao iz 
tvog dvora, pa ovomu svietu saobćio, da je tvoj sin, i da 
si ti zaveo i ubio njegovu majku ? 


| Grof. 

Za ime Božje! 

| Vojislav. 

Ne zazivlji Boga, njegovu imenu nema ovdje mjesta. 
A što bi tebi preostalo, nego priznati istinu? Da sam 
krvi žedan, mogao bih te sada izsisati kao skorpion 
i tvojom krvi oprati svoju sramotu, ta ti bi bio samo 
igračka u mojoj ruci! A tvoje družtvo, u kojem si tako 
visoko stajao? Oh ovdje bi i njegov cinizam prestao, jer 
tko ne bi tebe prezirao, morao bi prezirati samoga sebe! 


Grof. 

Ah grozno — moj Julio! Dat ću ti sve, što hoćeš, 
samo šuti! 

Vojislav. 

Da ja ću šutjeti! Što se je ove noći zbilo, nitko 
ne će saznati! Šutjet ću, ali ne poradi tebe, nego zbog 
uspomene majke moje, poradi one, koja mi je sad sestrom! 
Samo jedan čovjek mora da sazna čitavu istinu, a to je 
Vranski. On ljubi Valeriju, neka bar ove dvie plemenite 
duše postanu po mojoj nesreći sretne. To mi obećaj! 


Grof (iznemoglim glasom). 
Ja ti obećajem sve... sve... 

' Kuda? 


Vojislav. 
A sad, oče, s Bogom! Mi smo svršili (oće da ode). 


Grof ( gledajući za njim), 
Ti odlaziš ? 


Vojislav (stane), 


Da! 


Grof. 


Vojislav. 
Kud me dužnost zove! 
Grof (drhtavim glasom ). 
I ne vraćaš se više? 


Vojislav. 


Nikad | 


Grof. 
A tvoja — osveta? 


' Vojislav. 
Živi ! e 


(Zastor se spušta.) 

